
Įžfl*u)a, 


Šlovė Aukščiausiajam Allahui, kurio Vardas yra šventas danguose 
ir žemėje, tebūnie taika ir palaiminimas Allaho Pasiuntiniui (sallallahu 
aleihi va saliam), jo šeimai ir bendražygiams. 

Kiekvienas iš mūsų, būdamas tikinčiu musulmonu, yra vienos 
didelės šeimos nariu. Kiekvienam yra didžiulė laimė priklausyti 
Muhammado (sallallahu aleihi va saliam) ummai ir gyventi taip, kaip 
dera jo pasekėjams. 

Abiejų pasaulių Saulė (sallallahu aleihi va saliam) sakė: „Aš užimu 
jūsų tėvo vietą“, tuo parodydamas, kad jis yra šios didelės šeimos galva. 
Tai patvirtina ir tas faktas, kad Aukščiausiasis Allahas Šventajame 
Korane pavadino Allaho Pasiuntinio (sallallahu aleihi va saliam) 
žmonas „Ummahatul-muminun“ - „visų tikinčiųjų motinomis“. Tai 
padaro kiekvieną tikintį musulmoną vienos didelės šeimos nariu, kurios 
baziniai principai Islame padėti paties Allaho Pasiuntinio (sallallahu 
aleihi va saliam). 

Islamas traktuoja vyrą ir moterį lygiateisiais, vienas kitą 
papildančiais, bendruomenės nariais. Jis reikalauja, kad jų santykiai 
būtų pagrįsti tik žmogiškąja pagarba, o jų širdyse būtų meilė, kuri, 
peraugusi į stiprius jausmus, taptų šeimos sukūrimo priežastimi. Islamas 
ragina vyrą ir moterį įveikti visus šio gyvenimo sunkumus. Ir primena 
jiems, kad tik bendrame gyvenime jų giminė bus pratęsta, o sielos suras 

ramybę. Islamas nurodo jiems patį lengviausią kelią į laimę, džiaugsmą 
ir gerovę. 

Moteris abiejų pasaulių Saulės gyvenime (sallallahu aleihi va 
saliam) figūruoja visais savo pasireiškimais: motina, dukra ir žmona. 

Islamiškoje šeimoje moteris niekuomet nebuvo užguita, pažeminta 
ar peikiama. Kalbėdamas apie moterį žodžiais: „Rojus yra po jūsų 
motinų kojomis“, Islamas skiria j ai garbingą vietą, padarydamas motinas 
labiausias gerbiamomis. 

Ar galite prisiminti nors vieną moterį, kuri su apgailestavimu 
ir kartėliu kalbėtų apie savo gyvenimą, nugyventą kartu su Allaho 
Pasiuntiniu (sallallahu aleihi va saliam)?.. 

Tegul ši knyga, kurioje mes stengėmės surinkti pačius ryškiausius 
ir labiausiais pamokančius pavyzdžius iš mylimų Allaho Pasiuntinio 
(sallallahu aleihi va saliam) žmonų gyvenimų, žinomų kaip „tyrosios 
jo sutuoktinės“, taps vartais, kurie atves mus į dvasingumą, supusį 
jas. Kalbėti apie jas paprastai - neįmanoma, nes kiekviena iš jų buvo 
panaši į sodą, nušviestą pranašystės šviesa. Juk būtent jos, būdamos 
pačios artimiausios Allaho Pasiuntiniui (sallallahu aleihi va saliam), 
pirmos priimdavo jo (nur) šviesą ir saugojo ją širdyje. Ši šviesa 
nušvietė ne tik jų išorę, bet ir vidų, ir, Aukščiausiojo valia, leido tapti 
„visų tikinčiųjų motinomis“. Kaip apie tai sako vienas poetas, iki laikų 
pabaigos jos bus minimos kaip „visų tikinčiųjų motinos, puikios kaip 
angelai sutuoktinės“. 

Jūs visų tikinčiųjų motinos, kaip angelai puikios sutuoktinės... 

Tik jūsų dėka šios ummos gyvenimas tęsis amžinai..! 

Prieš mus Pasiuntinys ir jo mylimos žmonos. 

Rojus guli po jūsų kojomis, ir gyvenimas jūsų - mums amžinas 
vadovas... 

Ši knyga, pavadinta „Pranašo žmonos“, susideda iš atskirų 
pasakojimų, kurie anksčiau jau buvo išleisti žurnale „Altinoluk“, 
rubrikoje „Moterys-bendražygės“. Mūsų skaitytojų prašymu, mes 
surinkome visus straipsnius į vieną ir juos papildę, išleidome knygą. 
Tikimės, kad šis kuklus darbas bus jums naudingas, padės pelnyti mūsų 
Valdovo palaiminimą. Amyn. 


2001 vasario 12 
Mustafa Eriš 



„O Pranašo žmonos! Jūs - ne tokios, kaip kuri nors 
iš moterų...“ (al-Ahzab, 33/32) 

„ O Pranaše, pasakyk savo žmonoms, dukros 
ir tikinčioms moterims, tegul jos labiau užsitraukia 
savo skraistes. Taip jas lengviau atskirs (nuo kitų 
moterų) ir tada jų neužgaulios. Allah'as Atleidžiantis, 
Gailestingas!“ (al-Ahzab, 33/59) 

„Visa, kas buvo susiję su mano santuoka ar mano 
dukrų santuokomis, buvo sprendžiama danguje. O 
žinią apie tai man atnešdavo Džibril (aleihissalam)“ 

Hadis-šarif 

Pirmasis žmogus, priėmęs Islamą... Pirmoji Allaho Pasiuntinio žmona... 

KU^ioji HcubidJzoc 

(radiallahu anha) 


Kaip jau žinome, Hadidža (radialahu anha) buvo pirmoji, patikėjusi 
religija, kurią skelbė Allaho Pasiuntinys (sallallahu aleihi va saliam)... Ši 
laiminga moteris tapo pirmąja jo žmona. Ji buvo iš turtingos ir žinomos 
giminės. Ir išsiskyrė savo įžvalgumu, puikiu charakteriu, protu, kilnumu, 
malonumu, tyrumu, išsiauklėjimu ir geradarystėmis... Pirmoji visų 
tikinčiųjų motina... Ištikima Pasiuntinio (sallallahu aleihi va saliam) 
draugė ir patarėja... Mūsų motulė, kurios atsidavimui nebuvo lygių. 

Pirmoji iš visų žmonių ji priėmė Islamą ir pareiškė tai Allaho 
Pasiuntiniui. Ji buvo pirmoji, kuri suteikė jam šiame kelyje pačią 
didžiausią paramą. Juk būtent ji buvo greta Allaho Pasiuntinio (sallallahu 
aleihi va saliam) pačiomis sunkiausiomis akimirkomis, ramindama jį 
savo žodžiais, suteikdama tvirtybės ir išaukštindama savo rūpesčiu ir 
meile. Ji - jo širdies draugas, vienas tik jos žvilgsnis sunkumų akimirką 
suteikdavo Pranašui jėgų. Būtent ji, savo gyvenimiška patirtimi ir 
gyvenimo supratimu parodė tikinčioms būsimų kartų moterims 
nepralenkiamą pavyzdį, būdama Allaho Pasiuntinio (sallallahu aleihi 
va saliam) ramsčiu, tiek moraline, tiek materialine prasme... 

Gimė Hadidža (radiallahu anha) 556 metais Mekoje. Jos tėvas 
buvo vardu Huvailid, o motina -Fatima. Jie buvo iš kilmingos giminės. 

Hadidža su Pranašu Muhammadu turėjo bendrų protėvių - iš tėvo 
pusės iš Kusai giminės, ir iš motinos pusės iš Luai giminės. 

Dar iki Islamo atėjimo Hadidžą (radiallahu anha) vadino „Tahira“ 
(tyroji). Jos tėvas, kuris numirė dar iki Fidžar karo, buvo vienas iš 
žymiausių Kureiš genties pirklių. Džahilijos laikotarpiu Hadidža du 
kartus buvo ištekėjusi. Po antrojo vyro mirties ji liko našlauti. Nors 
jai piršosi ne vienas vyras, ji atsisakė pasiūlymų. Šiai kilnios širdies ir 
puikaus būdo moteriai, buvo nulemtas kitoks likimas. 

Yra žinoma, jog jai priklausė didžiuliai prekybiniai karavanai. Ji 
vertėsi korporacine prekyba, ir į savo verslą priimdavo tik tuos, kuriais 
pasitikėjo. Kartą jai prireikė žmogaus, kuris išmatytų prekybą ir sugebėtų 
lydėti karavanus į kitus miestus. Šiuo tikslu ji kelis kartus siuntė žmogų 
į Meką, kad surastų tinkamą žmogų. Greitu metu jai pasisekė sužinoti 
apie jaunuolį vardu Muhammad, žinomą savo patikimumu ir geru 
charakteriu. Tai labai pradžiugino Hadidžą (ra), nes Muhammad-al- 
Amin vardą Mekoje buvo girdėjęs kiekvienas. 

Hadidža (radiallahu anha) pasiūlė jam didelį atlyginimą, didesnį 
nei kitiems. Ji taip pat pasiuntė jam į pagalbą savo tarną Maisarą, kuris 
padėdavo jai tvarkyti prekybos reikalus. Ir liepė jam visame kame klausyti 
Muhammadb (sallallahu aleihi va saliam), niekur jam neprieštarauti. O 
grįžus papasakoti apie viską, ką jis matė. Taigi, karavanas patraukė į 
Siriją. Šios kelionės metu Muhammadą (sallallahu aleihi va saliam) 
lydėjo stebinantys reiškiniai. Jis pastebėjo, jog virš jo galvos nuolat 
sklando paukštis ir saugo jį nuo kaitrios saulės spindulių. Arba kaip jį 
nuolat sekioja nedidelis debesėlis, kur jis beeitų. Jis matė, kad nuvargę, 
atsilikę nuo karavano kupranugariai, ima sparčiai žingsniuoti karavano 
priekyje, vos jam paglosčius jų kojas. Arba, kaip jo akyse sužaliavo 
išdžiūvęs medis, jiems sustojus pailsėti Busroje. Ten prie jų priėjo 
vienuolis Nastura. Jis įtarė, kad Muhammadas (sallallahu aleihi va 
saliam) tikriausiai yra paskutinysis pranašas, kurio atėjimo laukiama, 
nes niekas, išskyrus pranašus, nesustodavo po šiuo medžiu. Vienuolis, 
išklausinėjo Maisaro apie ženklus, kurie nurodomi Evangelijoje. „Ar 

švyti Muhammado akys?“ - klausė jis jo. „Taip... - atsakė jis, - be to, 
nuolat“. Vienuolis pasakė: „Tada jis turėtų būti paskutinysis pranašas. 
O, kad aš sulaukčiau to laiko, kai jis bus pasiųstas su misija!“ Šios 
kelionės metu Maisaras tapo dar vieno įvykio liudininku. Vienas 
judėjas atėjo pas juos prekybos reikalais. Jis niekaip negalėjo patikėti, 
jog jo neapgaudinėja ir pareikalavo, kad Muhammadas (sallallahu 
aleihi va saliam) prisiektų Latu ir Uzzu. Į tai Muhammadas atsakė: „Iki 
šios dienos aš niekada neprisiekinėjau šiais vardais“. Po keleto dienų, 
baigęs prekybą, Muhammadas (sallallahu aleihi va saliam) su dideliu 
pelnu grįžo į Meką. 

Hadidža (radiallahu anha) labai jaudinosi. Jai kuo greičiau norėjosi 
išgirsti savo tarno pasakojimą. Maisaras smulkiai papasakojo apie viską, 
ką matė ir girdėjo. Apie tai, kad nuo vieno tik Muhammado (sallallahu 
aleihi va saliam) prisilietimo, netekę jėgų kupranugariai pakilo ir ėjo 
toliau, ir apie tai, ką pasakojo vienuolis Nastura, apie Muhammado 
(sallallahu aleihi va saliam) pokalbį su judėju, apie teisingą ir pelningą 
jo prekybą. Papasakojo ir apie tai, kad visą kelią virš jų suko ratus 
angelai, saugodami nuo saulės. 

Hadidža (radiallahu anha) labai nustebino ir nudžiugino tai, ką 
ji išgirdo. Po kurio laiko ji pasiūlė Muhammadui (sallallahu aleihi va 
saliam) ją vesti. Savo tarpininke šiam reikalui ji paskyrė savo draugę 
Nafisą bint Umaija. Nafisa patraukė pas Muhammadą su Hadidžos 
(radiallahu anha) pasiūlymu. O jis, savo ruožtu, nuėjo patarimo pas 
savo mylimus dėdes Hamza ir Abu Talib. Pasitaręs su jais, jis, galiausiai, 
nusprendė vesti. Hadidžos (radiallahu anha) namuose susirinko daug 
svečių. Po Abu Talib ir Barak bin Naufal derybų buvo nuspręsta 
išmokėti dvidešimt kupranugarių mahr. Vestuvių dieną Hadidžai (ra) 
buvo keturiasdešimt, o mūsų mylimam Pranašui (sallallahu aleihi va 
saliam) dvidešimt penkeri metai. 

Po vestuvių Hadidža (radiallahu anha) patikėjo savo turtą 
Muhammad‘ui-al-Amin (sallallahu aleihi va saliam). Prekyba tęsėsi, 
pelnas augo. Nežiūrint to, kad Hadidža (radiallahu anha) buvo ženkliai 

vyresnė už savo vyrą, ji labai jį gerbė ir visada su juo maloniai elgėsi. 
Ji buvo laiminga būdama paskutiniojo Pranašo (sallallahu aleihi va 
saliam) žmona, buvo jam jėgų ir paguodos šaltiniu sunkumuose ir 
negandose. Savo išmaniomis ir mylinčiomis rankomis, ji pavertė jų 
namų židinį rojaus kampeliu. Hadidža (radiallahu anha) buvo vaišinga, 
dosni, geraširdė, gailestinga, užjaučianti, rūpinosi našlaičiais ir vienišais 
žmonėmis. Jos veidą visada puošė šypsena. Taip pat Hadidža (ra) 
išsiskyrė toliaregiškumu ir duotų pažadų laikymusi. 

Kartą prekybinėje kelionėje Hadidžos (radiallahu anha) pusbrolis 
Hakim bin Hizam nusipirko patarnavimui berniuką, vardu Zaid ibn 
Haris. Atvykęs į Meką, nusprendė jį padovanoti pusseserei. Kai Allaho 
Pasiuntinys (sallallahu aleihi va saliam) pamatė berniuką, jis pasakė: „Jei 
šis tarnas būtų mano, aš tuojau pat jį išlaisvinčiau.“ Hadidža (radiallahu 
anha) padovanojo Zaidą Muhammadui (sallallahu aleihi va saliam), o 
šis tuojau pat dovanojo jam laisvę. 

Tik tokios supratingos, subtilios ir jautrios moterys sugeba paversti 
savo namus laimės oaze. Ji nevertė savo vyro kartoti prašymo du 
kartus, suprasdavo jį iš pusės žodžio, gesto ar poelgio, dalinosi su juo 
džiaugsmu ir liūdesiu. 

Hadidža (radiallahu anha) pagimdė Muhammadui (sallallahu 
aleihi va saliam) du berniukus ir keturias mergaites. Pirmasis jų vaikas 
buvo sūnus, kurį pavadino Kasim. Todėl Allaho Pasiuntinys (sallallahu 
aleihi va saliam) gavo „Abui-Kasim“ vardą. Berniukas išgyveno iki 
dviejų metukų. Dukros buvo vardu Zainab, Rukija, Ummu Gulsum 
ir Fatima. Paskutinis vaikas buvo berniukas Abdullah. Jis gimė jau po 
pranašystės misijos pradžios. Bet nugyveno labai trumpą gyvenimą ir 
numirė dar būdamas kūdikiu. 

Kai abiejų pasaulių Saulei (sallallahu aleihi va saliam) sukako 
40 metų, jam ėmė dar labiau patikti nusišalinimas. Jis norėjo būti 
kuo toliau nuo savo gentainių, garbinančių stabus. Kiekvienais metais 
Ramadano mėnesį, maždaug mėnesiui laiko jis palikdavo Meką, ir 



15 / Kilnioji Hadidža 


išeidavo į Hira olą. Ten jis atsiduodavo garbinimui. Jis nugrimzdavo į 
apmąstymus ir stebėjo Kabą. 

Muhammadas (sallallahu aleihi va saliam) ėmė pastebėti, kad 
jo sutikti medžiai, sveikino jį. Kartais jis matydavo kažkokią šviesą 
ir girdėdavo kažkokius garsus. Tokios permainos jį gąsdino ir vertė 
susimąstyti apie burtus ir blogio jėgas. Kartais jis pasakodavo apie 
tai žmonai, vieninteliams savo draugui ir patarėjui, tikėdamasis jos 
nuraminimo. Kartą jis jai pasakė: 

„O Hadidža! Aš ėmiau matyti kažkokią šviesą ir girdėti kažkokius 
garsus. Aš bijau, kad tapsiu kokiu nors aiškiaregiu. Juk, prisiekiu Allahu, 
man nėra nieko nekenčiamesnio, kaip tų stabų garbinimas ir įvairaus 
plauko aiškiaregystės“. 

Hadidža (radiallahu anha) žinojo, ką gali reikšti šie keisti gebėjimai. 
Ir dabar ji su dar didesniu nekantrumu ėmė laukti momento, kai 
Aukščiausiasis Allahas pakvies Muhammadą pranašystės misijai. 
Išreikšdama savo gilų įžvalgumą ir supratimą, ji, kaip tik galėjo, stengėsi 
išsklaidyti jo baimes ir abejones. 

,yAllah‘as niekuomet nepaliks tavęs bėdoje. Juk tu esi atsakingas 
už tai, kas tau patikėta, visada palaikai giminystės ryšius ir niekada 
nemeluoji“, - kalbėjo ji. 

Kartą jie drauge nuėjo pas Baraką bin Naufal, Hadidžos pusbrolį. 
Jie papasakojo jam apie tai, kas vyksta. Barakas gerai išmanė krikščionių 
mokymą. Jis pasakė abiejų pasaulių Saulei (sallallahu aleihi va saliam), 
kad nėra priežasties ypatingai jaudintis ir perspėjo: „Jeigu tu dar kartą 
išgirsi šį balsą, neik iš ten. Įdėmiai klausyk, kas tau bus sakoma. Po to 
pranešk man apie tai, ką matei ir girdėjai“. Visi ankstesni įvykiai buvo 
pasiruošimas didžiai misijai. 

Žinoma, pats didžiausias Hadidžos (ra) nuopelnas buvo tas, kad 
ji be dvejonių priėmė Allaho Pasiuntinio (sallallahu aleihi va saliam) 
pranašystę ir visą gyvenimą jį palaikė ir rėmė. 

Ėjo 610 metai, buvo Ramadano mėnuo. Kaip įprasta, Allahb 
Pasiuntinio nebuvo namuose, jis buvo Hira oloje, kur garbino savo 
Viešpatį. Allaho valia atėjo laikas prasidėti jo didžiai misijai. Pasirodė 
angelas Džibril (aleihissalam). Jis prisiartino prie Pranašo ir didingu 
balsu įsakė: 

- Skaityk! 

- Bet aš nemoku skaityti, - atsakė Pranašas (sallallahu aleihi va 
saliam). 

Angelas Džibril tvirtai jį apglėbė ir vėl įsakė skaityti. Ir tai 
pasikartojo tris kartus. Pranašas (sallallahu aleihi va saliam). Pranašas 
(sallallahu aleihi va saliam), sunkiai galėdamas kvėpuoti, suvokė, kad 
neverta kartoti, jog jis nemoka skaityti. Jis paklausė: 

- Ką skaityti? 

Ir tada Džibril (aleihissalam) melodingu, užburiančiai gražiu balsu 
ištarė pirmuosius šventojo Korano ajatus, penkis pirmuosius suros 
„Aliak“ ajatus. Išgirsti ajatai tarsi įsirašė į mūsų Pranašo (sallallahu 
aleihi va saliam) širdį. 

„Skaityk! Vardan savo Viešpaties, Kuris sukūrė - sukūrė žmogų 
iš krešulėlio. Skaityk! Juk tavo Viešpats dosniausias, kuris išmokė 
rašymo priemone, išmokė žmogų to, ko jis nežinojo“. 

Visatos Pasididžiavimas (sallallahu aleihi va saliam) buvo labai 
susijaudinęs ir sukrėstas, jo širdis smarkiai plakė, jis nusprendė grįžti 
namo. Hadidža (radiallahu anha) sutiko jį su dideliu džiaugsmu ir ilgai 
negalėjo atitraukti žvilgsnio nuo jo veido. Jame tarsi švytėjo nežinoma 
šviesa. Nuo Muhammadb sklido puikus aromatas. Pabučiavusi vyrą į 
kaktą, ji pasakė: 

„Tegul mano motina ir tėvas bus išpirka už tavo gyvenimą. Tave 
veidas švyti tokia šviesa, kokios aš niekada neesu regėjusi. Ir nuo tavęs 
sklinda aromatas, kurio anksčiau nebuvo.“ Tačiau iš susijaudinimo jis 
negalėjo ištarti nieko kito, kaip tik: „Užklokite mane, užklokite manei“ 

Hadidža jį paguldė ir apklojo nuo galvos iki kojų. Pagulėjęs, 
nurimęs ir atėjęs į save, Allaho Pasiuntinys (sallallahu aleihi va saliam) 
ėmė pasakoti Hadidžai (radiallahu anha), vieninteliam artimam žmogui 
savo gyvenime, kas su juo nutiko. „Kas man darosi, o Hadidža? Tiesą 
pasakius, man baisu“, - kalbėjo jis. 

Ji suprato esmę viso to, kas jam nutiko ir, būdama ištikima žmona, 
pasistengė Allaho Pasiuntinį (sallallahu aleihi va saliam) nuraminti ir 
padėti jam nugalėti baimę, sakydama: 

„Prisiekiu Allahu, Jis niekada neengs tavęs ir nenuskriaus. Juk tu 
visada palaikei giminystės ryšius. Padedi tiems, kuriems sunku, ir kurie 
nepajėgia susitvarkyti su savo reikalais. Padedi vargšams ir bedaliams. 
Priimi svečius ir p agelb ė ji visame, kas susiję su teisingumo atstatymu...“ 

Kad visiškai išsklaidyti vyro nerimą, ji pasiūlė Muhammadui 
nueiti pas Baraką. Barakas, puikiai žinojęs Torą ir Evangeliją, išklausė 
Allaho Pasiuntinio (sallallahu aleihi va saliam) ir susijaudinęs sušuko: 

- Šventas mano Viešpats! Angelas, kuris tau pasirodė, - tai angelas, 
kuris atneša pranašams apreiškimus. Tau lemta būti šios tautos pranašu. 
O, jei aš būčiau sveikas ir jaunas, kai tavo tauta ims tave persekioti! 

- Nejaugi jie ims mane persekioti? - paklausė jo Allaho Pasiuntinys 
(sallallahu aleihi va saliam). 

- Taip, jie ims tave persekioti, - atsakė Barakas. - Kiekvienas, 
kuris ateina su nauja religija ir kviečia į ją, įgyja sau priešų ir kenčia 
persekiojimus. Ir jeigu aš išgyvensiu iki tų dienų, kai tu imsi kviesti 
žmones į savo tikėjimą, aš būtinai stosiu tavo pusėn. 

u 

v 

Hadidžai (radialahu anha) Barakas davė tokį patarimą: 

- Džibril - tai angelas, perduodantis pranašams dieviškuosius 
apreiškimus. Kitą kartą, kai Muhammadas eis į susitikimo vietą, keliauk 

kartu su juo! Ir kai suprasi, kad jis pamatė jį, nusiimk skarą. Jeigu tas, 
kuris apsireiškia Muhammadui - angelas, jis išnyks! 

Pakeliui iš Barako namų Hadidža (radiallahu anha) pasakė 
Muhammadui (sallallahu aleihi va saliam): 

- Duok man žinoti, jeigu tas, kurį tu matei, vėl pasirodys. 

- Gerai, - pažadėjo jis. 

Po kurio laiko angelas vėl pasirodė. Allaho Pasiuntinys pasakė apie 
tai Hadidžai (radiallahu anha). „Prieik ir atsisėsk man ant kairiojo kelioT 

- pasakė ji jam. Jis padarė, kaip ji prašė. „Ar matai jį dabar?“ - paklausė 
Hadidža (radiallahu anha). „Taip, aš jį matau“, - atsakė Muhammadas 
(sallallahu aleihi va saliam). „Tai atsistok ir persėsk man ant kairiojo 
kelio!“ - pasakė ji. Jis taip ir padarė, tačiau angelas neišnyko. Tuomet 
Hadidža pasodino jį prieš save ir apkabino. Bet angelas vis dar stovėjo 
jam prieš akis. Tada Hadidža (radiallahu anha) nusiėmė nuo galvos skarą, 
išskleidė plaukus ir paklausė: „Ar matai jį dabar?“. Bet angelas išnyko, 
Allaho Pasiuntinys (sallallahu aleihi va saliam) nustojo jį regėti. Hadidža 
nusišypsojo ir pasakė: „Džiaukis! Juk tas, kuris atsiranda prieš tave - ne 
šėtonas, o angelas!“ 

Po pokalbio su Baraku ir šio atsitikimo Allaho Pasiuntinys 
(sallallahu aleihi va saliam) ėmė jaustis ramiau. Tačiau Hadidža 
(radiallahu anha) nesustojo ties šituo. Nuėjusi pas Utba bin Rabija 
vergą Addas, ji ėmė klausinėti visko, kas jam buvo žinoma apie angelą, 
atnešantį apreiškimus. „Papasakok man tai, kas tau žinoma apie Džibril!, 

- paprašė ji. 

Addas buvo krikščionis, gerai žinantis Torą ir Evangeliją. Išgirdęs 
Džibril vardą jis susijaudino ir pasakė: „Šventas mano Viešpatie! Argi 
galima čia, kur visi garbina stabus, minėti Džibril vardą?!“ 

Addaso susijaudinimas persidavė ir Hadidžai (radiallahu anha), ji 
pasakė: „Jei žinai ką nors apie jį, tai kalbėk“. Addas papasakojo: „Džibril 

- pats pagrindinis iš visų angelų. Jis perduodavo vachi (apreiškimus) nuo 

Allaho Jo pasiuntiniams. Jis apsireikšdavo Musai ir įsai (aleihissalam). 
Tačiau jis ateina ne pas visus pranašus“. Tada Hadidžos (radiallahu 
anha) širdis nurimo. Ji suprato, kad nerimauti nėra ko. Jai beliko tik 
pašlovinti Viešpatį už tai, kad paskutinysis pranašas pagaliau atsirado ir 
džiaugtis tuo, kad ji yra jo žmona. 


Hadidža (radiallahu anha) vis dažniau matydavo jį susimąsčiusį, 
juk dabar jam buvo įpareigota sudėtinga misija. Visuomenėje, kurioje jis 
gyveno, įvykdyti šią misiją rodėsi neįmanoma. Gyvenimo normos buvo 
visiškai priešingos tam, į ką jis turėjo kviesti. Trokšdamas pasidalinti tuo, 
kas nedavė jam ramybės, Muhammadas (TJTIAP) pasakė Hadidžai (ra): 

O Hadidža, kas manimi patikės! 

O ji, dar kartą įrodydama savo garbingą kilmę ir ne tik savo 
išorinio, bet ir vidinio grožio, puikumą, palaikė jį žodžiais: 

Kas išdrįs tavimi nepatikėti? Juk aš pirmoji patikėjau tavimi! 

Būtent ji buvo pirmasis žmogus priėmęs Islamą. Būtent ji tapo 
pirmuoju ramsčiu, palaikiusiu Allaho Pranašą (sallallahu aleihi va 
saliam). Ir štai tokiu sunkiu momentu ji dar kartą įrodė Allaho 
Pasiuntiniui (sallallahu aleihi va saliam) savo meilę ir ištikimybę: 
„aš pirmoji patikėjau tavimi“. Dėl šių žodžių ir Hadidžos dvasinio 
didingumo, žemiškasis gyvenimas, kuris tarsi sustojo, vėl ėmė tekėti 
savo vaga, o šis jos poelgis buvo perduodamas iš lūpų į lūpas. 

Tai, kad mylima žmona priėmė Islamą ir patikėjo jo pranašystės 
misija, buvo Allaho Pasiuntiniui (sallallahu aleihi va saliam) didelė 
moralinė parama. Jis ėmė dalintis su ja tuo, ką jam perdavė Džibril 
(aleihissalam), mokė ją to, ko buvo mokomas pats. Taip jie drauge, 
slapta nuo visų, ėmė atlikinėti maldą. 

Kartą juos pamatė Ali (radiallahu anha), kuris tada buvo dar 
berniukas. Jis nežinojo, ką jie daro, ir paklausė jų apie tai. Allaho 

Pasiuntinys (sallallahu aleihi va saliam) pasakė, kad jie atlieka maldą ir 
po to papasakojo apie naują religiją. Jis paaiškino, kad stabų garbinimas 
neduoda jokios naudos, kad tikėti jais ir juos garbinti kvaila ir 
neprotinga. O pabaigoje paprašė Ali niekam nepasakoti apie tai, ką jis 
matė ir girdėjo. Ali širdyje sužibo tikėjimo šviesa. Jis buvo dar mažas, 
todėl nekantravo viską papasakoti tėvams. Visgi kažkas jo viduje sakė: 
„Argi reikėjo Allahui mano tėvų patarimo, kad sukurti mane šiame 
pasaulyje. Argi reikia man klausti jų nuomonės, kad priimti Jo religiją...“ 
Pasitikėjęs savo širdimi, Ali atėjo pas Allaho Pasiuntinį (sallallahu aleihi 
va saliam), pripažinęs ir patikėjęs jo pranašyste, jis pakartojo paskui 
jį „Kalimai-šahadat“ (viendievystės liudijimo) žodžius. Taip jis tapo 
trečiuoju musulmonu žemėje. 

Greitai apie naująją religiją sužinojo daugelis, abiejų pasaulių 
Saulei (sallallahu aleihi va saliam) teko kentėti savo gentainių išpuolius. 
Bet ir tada Hadidža (radiallahu anha) buvo greta, palaikė jį morališkai ir 
fiziškai, išliko tokia pat ištikima ir nė akimirksniui jo nepaliko. 

O kai netikintieji ėmė visais būdais izoliuoti Allaho Pasiuntinį nuo 
bendruomenės, uždraudė visiems turėti reikalų su Muhammadu ir su 
jo šeima, Hadidža perdavė Pranašui (TJTIAP) visą savo turtą. Būtent 
tai padėjo musulmonams atlaikyti ekonominę blokadą. Stabmeldžių 
boikotas tęsėsi tris metus. Ji Allaho ir Jo Pasiuntinio kelyje paaukojo 
visą savo turtą. 

Jų palaimintas bendras gyvenimas su abiejų pasaulių Saule 
(sallallahu aleihi va saliam) truko dvidešimt penkerius metus. Jie 
drauge, petis į petį, kantriai kentė engimą bei visas gyvenimo negandas. 
Hadidžos daliai teko toks išbandymas, kurio neatlaikytų nė viena 
motina. Ji vieno po kito neteko abiejų savo sūnų, Kasimo ir Abdullaho. 
Pirmoji Pranašo (sallallahu aleihi va saliam) žmona tapo kantrybės 
ir nuolankumo Allaho lemčiai pavyzdžiu. Kartą ji paklausė Allaho 
Pasiuntinio (sallallahu aleihi va saliam): „Kur jie dabar?“ Jis jai 
atsakė: „Rojuje“, norėdamas nors šiek tiek nuraminti ir pradžiuginti 
gedinčią motiną. Šie žodžiai buvo tarsi balzamas pavargusiai Hadidžos 



21 / Kilnioji Hadidža 


(radiallahu anha) širdžiai, kuriai tuo metu jau ėjo 65 metai. Kaip ir 
visiems žmonėms, jai buvo lemta netrukus numirti ir pereiti į kitą 
pasaulį, kuriame kiekvienas pamatys savo žemiškųjų darbų vaisius. 
Aukščiausiojo malone Hadidžos (radiallahu anha) ten laukė laimingas 
gyvenimas, juk Allahas niekuomet nekeičia Savo pažadų. 

Ėjo 620-ieji, iki hidžros (persikėlimo į Mediną) buvo likę treji 
metai. Ramadano mėnesį Hadidža (ra), kuriai tuo metu buvo 65 -eri, 
susirgo ir, po neilgai trukusios ligos, numirė. Ją palaidojo Mekoje, 
Hadžun kapinėse. Jos laidotuvių metu Allaho Pasiuntinys (sallallahu 
aleihi va saliam) pats nusileido į kapą. Dženaza malda nebuvo atlikta, 
nes tuo metu apie ją dar nebuvo žinoma. Tais pat metais iš gyvenimo 
pasitraukė ir mylimas Allaho Pasiuntinio (sallallahu aleihi va saliam) 
dėdė Abu Talib. Todėl šie metai Islamo istorijoje buvo įrašyti kaip 
„Gedulo metai“. 

Hadidža (radiallahu anha) buvo pačiu ištikimiausiu abiejų pasaulių 
Saulės (sallallahu aleihi va saliam) draugu ir patarėju. Ji buvo jam 
šaltiniu, į kurį paniręs, jis užmiršdavo visą liūdesį ir negandas. 

Hadidžą (radiallahu anha) vadino „Kubra (Vyriausioji)“, kadangi 
ji buvo vyriausia iš visų Allaho Pasiuntinio (sallallahu aleihi va saliam) 
žmonų. Visą savo gyvenimą jis prisiminė ją, jos meilę ir pasiaukojimą. 
Ir kiekvieną kartą, kai jo namuose buvo aukojamas gyvulys, jis dalį 
mėsos nusiųsdavo Hadidžos giminaičiams. 


Jau praėjus ilgam laiko tarpui po Hadidžos (ra) mirties, į Allaho 
Pranašo (sallallahu aleihi va saliam) namų duris pasibeldė Hala, tikra 
Hadidžos sesuo, ir paprašė leidimo užeiti. Išgirdęs jos balsą, labai 
panašų į mirusios sesers balsą, Allaho Pranašas (TJTIAP) su aiškiai 
pastebimu susijaudinimu ištarė: „O Allah, juk tai Hala, Huvailid duktė!“ 
Šalia buvusi Aiša (ra) nesusilaikiusi pasakė: „O Rasuliullah! Tu visada 
prisimeni Hadidžą, nors Allah apdovanojo tave daug geresniu“. 

Tačiau Allaho Pranašas (TJTIAP) ją pataisė: „Ne, Aiša. Aš neturėjau 
nieko geresnio už ją. Juk tik ji patikėjo mano pranašyste, kai visi 
aplinkiniai skendėjo netikėjime. Tik ji patikėjo manimi, kai visi laikė 
mane melagiu. Tik ji atidavė man visą savo turtą, kai kiekvienas stengėsi 
pabėgti nuo manęs ir nenorėjo turėti su manimi nieko bendro. Ir tik nuo 
jos Allah apdovanojo mane vaikais“. Šiais žodžiais jis visus ir kiekvieną 
privertė išgirsti ir tinkamai įvertinti didžius Hadidžos (radiallahu anha) 
nuopelnus. 

Aiša (radiallahu anha) atsakė tik: „O Allaho Pasiuntinį! Prisiekiu 
Allahu, po šito man visuomet norėtųsi girdėti iš jūsų prisiminimus apie 
Hadidžą“. 


Prisimindamas Hadidžą (radiallahu anha), Allaho Pasiuntinys 
(TJTIAP) kartą pasakė: „Ji buvo mano vaikų motina ir puiki 
šeimininkė“. 

Iš tiesų, ji buvo geriausia mūsų ummos moteris. Būtent todėl, 
Aukščiausiasis Allahas dar jei gyvai esant pranešė jai džiugią žinią 
apie rojų. Kartą, pas Pranašą atėjo angelas Džibril (aleihissalam) ir 
pasakė: „Perduok, Hadidžai nuo tavo Viešpaties ir manęs pasveikinimą. 
Pradžiugink ją, kad Rojuje jos laukia rūmai, pasatyti iš perlą. Ir nėra ten 
nei triukšmo, nei rūpesčių, nei nelaimią, nei sunkumą.“ 

Tegul Viešpats padaro visus mus vertais mūsų Motulės vaikais. Ir 
tegul surenka visus mus jos rūmuose rojuje. Amyn. 

Perdavusi didžiausią skaičių Hadisų, 

ALfa 

(radiallahu anha) 


Aiša (radiallahu anha) tapo antrąja moterimi, kuriai pasipiršo 
Allaho Pranašas (sallallahu aleihi va saliam) ir trečiąja jo žmona... 
Aiša (radiallahu anha) buvo nepaprastai apdovanota, graži, protinga, 
išauklėta, kukli ir garbinga mergina, kurią vesti įsakas atėjo iš 
Aukščiausiojo Allaho... Dėl savo nepralenkiamų protinių gabumų, 
žingeidumo, troškimo pažinti ir skleisti Islamą, ji užsitarnavo ypatingą 
Allaho Pasiuntinio (sallallahu aleihi va saliam) meilę... Ji tapo viena 
iš septynių didžiųjų to meto Islamo mokslininkų... O šias žinias 
Aiša (radiallahu anha) įgijo iš pačių pirmapradžių šaltinių, kai buvo 
auklėjama savo tėvo namuose, o po to, klausydama apreiškimų ir 
pamokymų iš palaimintų Allaho Pasiuntinio lūpų... Ji visų tikinčiųjų 
motina, teisingojo duktė, teisingoji Aiša (radiallahu anha). 

Aiša (radiallahu anha) gimė 614 metais Mekoje, augo ir buvo 
auklėjama islamiškoje šeimoje. Jos tėvas buvo teisingasis Abu Bakr 
Sitdyk (radiallahu anhu), kuris pagal dvasios aukštumas ir dorovę buvo 
antrasis žmogus po Pranašo (sallallahu aleihi va saliam). Jos motina 
buvo Ummu Ruman bint Amir ibn Uvaimir iš Kinan giminės. Apie 

ją Allaho Pasiuntinys (sallallahu aleihi va saliam) pasakė: „Kas nori 
pamatyti Rojaus guriją, tegul pažiūri į Ummu Ruman!“ 

Po Hadidžos (radiallahu anha) mirties Pranašas kartą susapnavo 
angelą Gabrielių, kuris įteikė jam dėžutę su portretu ir pasakė: „O 
Allah Pranaše! Ši mergina taps tavo žmona. Ji padarys tave laimingu 
ir išvaduos iš vienatvės kančių“. Kai Allaho Pranašas (sallallahu aleihi 
va saliam) atidarė dėžutę, joje buvo Aišos (radiallahu anha) atvaizdas. 
Iš šio sapno jis suprato, kad Allahas nori, kad jis vestų Aišą (radiallahu 
anha). 

Greitu laiku po šio atsitikimo aplankyti Allaho Pasiuntinio 
(sallallahu aleihi va saliam) atėjo Osman ibn Maz‘un su savo žmona 
Haflia bint Hakim. Haflia pasakė, kad jeigu Allaho Pranašas (sallallahu 
aleihi va saliam) panorės, jie su vyru gali būti jo piršliais. Ir pasiūlė jam 
rinktis iš dviejų netekėjusių moterų - Saudos bint Zama ir Aišos bint 
Abu Bakr (radiallahu anhuma). Muhammadas (sallallahu aleihi va 
saliam) be jokių dvejonių išsirinko Aišą (radiallahu anha) ir paprašė 
Haflios būti jo piršle. 

Haflia iš karto patraukė į Abu Bakr (radiallahu anhu) namus. 
Namuose buvo tik jo žmona Ummu Ruman. 

- O Ummu Ruman! Ar žinoma tau, kuo Allahas jus apdovanojo? 
- paklausė ji jos. 

- Kuo gi? - nustebusi paklausė ji. 

- Allaho Pasiuntinys atsiuntė mane pas jus piršle, kad paprašyčiau 
jus išleisti už jo jūsų dukrą Aišą. 

- Palauk, tegul sugrįžta Abu Bakr, - visiškai pasimetė Ummu Ruman. 

Kai grįžo Abu Bakr (radiallahu anhu) ir sužinojo naujienas, jo širdis 
suvirpėjo. Jam buvo didžiausia garbė tapti Allaho Pasiuntinio (sallallahu 
aleihi va saliam) uošviu, susijungti su juo giminystės ryšiais. Tačiau jį 
neramino vienas klausimas, kurį jis tyliu balsu uždavė Hafliai: 

- Ar yra man halal (leistina) ištekinti savo dukterį Aišą už savo 
brolio? 

Atsakymo į šį klausimą Haflia nežinojo, todėl iš karto patraukė pas 
Allaho Pasiuntinį (sallallahu aleihi va saliam), kad to paklausti. 

Vos ją pamatęs, abiejų pasaulių Saulė (sallallahu aleihi va saliam) 
atsistojo ir, nelaukdamas jos pasiaiškinimo, liepė: 

- Eik pas Abu Bakr ir pasakyk: „Mes su tavimi tikėjimo broliai. Tarp 
mūsų nėra kraujo ryšio, todėl tavo duktė yra man leistina.“ 

Kai Haflia atnešė šią žinią Abu Bakr (radiallahu anhu) šeimai, jie 
labai nudžiugo, nes nebuvo jiems didesnės laimės, nei susigiminiuoti su 
pačiu Allaho Pasiuntiniu (sallallahu aleihi va saliam). 

Abu Bakr (radiallahu anhu) nustatė sužadėtuvių datą ir pakvietė 
abiejų pasaulių Saulę (sallallahu aleihi va saliam) į savo namus. Greitu 
metu jie su Aiša (radiallahu anha) buvo sužadėti. Allaho Pasiuntinys 
(sallallahu aleihi va saliam) ėmė du kartus per dieną, ryte ir vakare, 
lankyti savo sužadėtinę. Tačiau laimingas laikas truko neilgai: Mekos 
stabmeldžiai negalėjo susitaikyti su tuo, kad musulmonų skaičius diena 
iš dienos auga. Nuolatiniai stabmeldžių persekiojimai ir priešiškumas 
pasidarė nepakenčiami tiek musulmonams, tiek ir pačiam Allaho 
Pasiuntiniui (sallallahu aleihi va saliam). Didelė dalis musulmonų, 
jo liepimu, persikėlė į Medinos miestą, kur jie galėjo ramiai gyventi, 
praktikuodami Allaho religiją ir kviesti į ją kitus. Ir štai iš Aukščiausiojo 
Allaho atėjo apreiškimas, kad jam būtina palikti Meką. 

Su šia džiugia žinia, nežiūrint vidudienio karščio, Visatos 
Pasididžiavimas (sallallahu aleihi va saliam) iš karto nuskubėjo pas 
Abu Bakr (radiallahu anhu), kad viską jam papasakoti. Jie drauge aptarė 
persikėlimo planą ir jam pasiruošė. Jau kitą dieną du artimiausi draugai 
išvyko iš Mekos į Mediną. 

Nuvykę į Mediną jie ten įsikūrė, o po trijų (daugiausiai po penkių) 
mėnesių jie nusiuntė karavaną į Meką, su kuriuo turėjo atvykti jų šeimų 
nariai. 

Allaho Pasiuntinys (sallallahu aleihi va saliam) su dviem 
kupranugariais nusiuntė į Meką savo išlaisvintą vergą Zaidą ibn Haris 
ir Abu Rafia. O Abu Bakr (radiallahu anhu) nusiuntė Abdullah Ibn 
Uraikitą su trimis kupranugariais ir laišku savo sūnui Abdullah, kuriame 
liepė kartu su karavanu atsiųsti Ummu Ruman ir dukras Aišą ir Esmą. 
Šis nedidelis karavanas greitu laiku sugrįžo į Mediną. Aiša (radiallahu 
anhu) apsistojo savo tėvo namuose, kur pagyveno kurį laiką. 

Ėjo savaitės, tačiau Pranašas (sallallahu aleihi va saliam) vis 
nepaskyrė vestuvių datos. Pasitaikius pirmai patogiai progai Abu Bakr 
paklausė: 

O Rasuliullah! Kas trukdo jums paimti į žmonas tą, su kuria 
esate susižadėjęs? 

Mahr,- atsakė jis. 

Tuomet Abu Bakr (radiallahu anhu) davė jam būtinus tam 500 
dirhamų. Allaho Pranašas paėmė šią sumą skolon ir jau Šavvalio mėnesį 
jie susituokė. 

Kai buvo statoma Mesdžidul-Nabi (Pranašo Mečetė), jo žmonoms, 
Aišai ir Šaudai (radiallahu anhuma), ten buvo įrengta po atskirą kambarį. 
Pasibaigus statyboms, Aiša (radiallahu anhu) ėmė gyventi savo kambaryje, 
taip prasidėjo naujas jos, kaip tikinčiųjų motinos, gyvenimas. 


Aiša (ra) su Allaho Pranašu (sallallahu aleihi va saliam) drauge 
pragyveno devynerius metus. Jai, užaugusiai pasiturinčioje šeimoje, 
gyvenant vyro namuose teko patirti ir sunkius laikus. Buvo ir tokių dienų, 
kai jų namuose iš maisto nieko nebuvo, ir židinys nebuvo užkuriamas 
po keletą mėnesių. Tačiau nebuvo atvejo, kad Aiša (radiallahu anha) 

pareikštų nepasitenkinimą ir pasakytų ką nors, kas nuliūdintų Pranašą 
(sallallahu aleihi va saliam). 

Jos jauna širdis buvo sklidina neiššvaistytos meilės, kuria ji 
apdovanojo Allaho Pranašą (sallallahu aleihi va saliam). Ji labai jį 
mylėjo ir buvo mylima jo. Ji buvo apdovanota mergina. Savo žinių 
siekimo ir fenomenalios atminties dėka, Aiša (radiallahu anha) daug 
žinojo ir giliai suprato daugelį religinių klausimų, kas labai patiko 
Allaho Pranašui (sallallahu aleihi va saliam). Būtent todėl jis ją mylėjo 
ir vertino. Jis perduodavo jai daug naujo iš to, kas buvo jam atsiunčiama, 
skatino ją siekti vis naujų žinių. Aiša niekuomet nepraleisdavo progos 
užduoti jam įvairius klausimus ir kuo daugiau sužinoti apie Islamą. 

Kartą Aiša paklausė: „O Rasuliullah! Mes turime dvejus kaimynus. 
Kuriuos man reiktų aplankyti pirmiau? Pranašas (sallallahu aleihi va saliam) 
atsakė: pirmiausiai aplankyk tuos, kurių vartai arčiausiai tavo vartų“. 

Kartą ją aplankė jo žindyvės vyras, bet ji nepakvietė jo į namus. Kai 
papasakojo apie tai Allaho Pasiuntiniui (sallallahu aleihi va saliam), jis 
pasakė: „Tai tavo pieno tėvas, Jis turi teisę tave lankyti.“ 

Kilniosios Aišos (radiallahu anha) gyvenimas yra dorovingumo ir 
geradarystės pavyzdys. Ji suaugo Pranašo (sallallahu aleihi va saliam) 
namuose. Apšviesta jo žinių, ji tapo viena iš didžiųjų jo mokinių. 
Devynis su trupučiu metų ji gyveno namuose, pripildytuose dieviškų 
apreiškimų šviesa ir Islamo tiesomis. 

Allaho Pranašas (sallallahu aleihi va saliam) mokė ją visko, kas 
buvo jai naudinga. Buvo su ja atviras ir malonus. Bėgiojo su ja lenkčių. 
Vedėsi ją pasižiūrėti kaip mečetėje su kardais treniruodavosi Etiopijos 
kariai. Kartais vakarais jie išeidavo į gatvę ir kalbėdavosi mėnulio 
šviesoje. Neretai šie pokalbiai buvo religinėmis ir sudėtingomis Islamo 
temomis. Jis stengėsi, kad jų jausmai su visų tikinčiųjų motina Aiša 
(radiallahu anha) būtų dar gilesni. 

Jaunoji Aiša (radiallahu anha) siekė kuo geriau suprasti Koraną ir 
Allaho Pasiuntinį (sallallahu aleihi va saliam). Šiame kelyje ji negailėjo 

nei jėgų, nei savo jaunystės. Ir šia linkme ji vystė savo gabumus. Ši jos 
savybė labai patiko Allahb Pasiuntiniui (sallallahu aleihi va saliam). 
Jis kreipė į ją labai didelį dėmesį tais klausimais, kurie buvo susiję 
su žinių perdavimu. Jis norėjo, kad Aiša (radiallahu anha) galėtų 
pasinaudoti tomis žiniomis, kurias įgijo tėvų namuose, papildžiusi 
jas dieviškųjų apreiškimų žinių šviesa. Tuo laiku ir vėliau, daugelis 
moterims-musulmonėms išlikusių klausimų, buvo išspręsti būtent Aišos 
(radiallahu anha) perduotų žinių pagalba. Allahb Pranašas (sallallahu 
aleihi va saliam) tai žinojo, ir ruošė ją tam. 

Greitu laiku Aiša (radiallahu anha) tapo autoritetingu šaltiniu, 
kuriuo rėmėsi daugelis mokslininkų. Žinoma, kad Abu Muša al-Ašari 
(radiallahu anha) kartą pasakė: „Kai mums iškildavo koks nors 
klausimas, atsakymo į kurį mes nežinojome, arba nežinojome teisingo 
kokio nors hadis’o paaiškinimo, mes ėjome pas Aišą ir klausėme jos. Ji 
visada suteikdavo mums išsamų atsakymą“. 

Apie tą patį kalbėjo ir Abu Saliama, Abdurrachmano bin Auf sūnus 
(radiallahu anhuma): „Aš nepažinojau nė vieno, kuris žinotų Pranašo 
sunną taip, kaip ją žinojo Aiša. Ir aš nemačiau nė vieno, kuris taip 
išmanytų religines prievoles“. 

Ji buvo viena iš septynių didžiųjų mokslininkų Islamo teisės 
(fikh) srityje. Šeši kiti buvo kilnieji Omar, Ali, Ibn Masud, Ibn Abbas, 
Ibn Omar ir Zaid ibn Sabit (radiallahu anhum). Aiša, savo gabumų 
dėka galėjo greitai suvokti kokio nors klausimo esmę ir, remdamasi 
savo žiniomis, pateikti vienintelę teisingą nuomonę iš daugelio kitų. 
Jos žinios religinių įsakų srityje buvo nepralenkiamos. Vienas iš jos 
mokinių, Masruk, apie tai sakė: „Prisiekiu Allahu, aš ne kartą mačiau 
kaip patys žymiausi iš sahabų ateidavo pas Aišą ir klausdavo ko nors iš 
religinių įsakų srities.“ 

Šie Aišos sugebėjimai buvo ypatingos Allaho Pasiuntinio (sallallahu 
aleihi va saliam) meilės ir prisirišimo prie jos priežastis. Kartą Amr ibn 
As (radiallahu anhu) paklausė Allaho Pasiuntinio (sallallahu aleihi va 
saliam), ką jis myli labiausiai. Jis atsakė: „Aisę“. O kai tas paklausė, ką jis 
myli labiausiai iš vyrų, Allaho Pasiuntinys (sallallahu aleihi va saliam) 
atsakė: „ Aišos tėvą“. 


Kartą Pranašas (sallallahu aleihi va saliam) pasakė: „Vienos 
trečiosios iš jūsų žinių jūs išmoksite iš tos Humeiros“. 

Žinoma, kad Aišos (radiallahu anha) buvo šviesi oda, ji buvo dora 
ir labai kuklinosi, dėl to dažnai nurausdavo. Būtent todėl ją vadino 
„Humeira“ (nuraustanti). Kartą Allaho Pasiuntinys (sallallahu aleihi va 
saliam), besikalbėdamas su savo dukra Fatima, paklausė jos: „Dukrele, 
argi nemylėsi tu to, ką myliu aš?“ - „Žinoma, mylėsiu, tėveli“ - „Tada 
mylėk Aišą taip, kaip aš ją myliu!“ 


Kartą kažkas iš Allaho Pranašo (TJTIAP) šeimos kalbėjosi 
tarpusavyje apie Aišą. Tada jis pasakė: „Nekalbėkite apie ją taip mano 
akivaizdoje! Juk net gi Džibril atėjo pas mane tik jai vienai esant šalia“. 

Kaip žinome, tuo laiku Aiša buvo ne vienintelė Allaho Pranašo 
(sallallahu aleihi va saliam) žmona. Dėl savo jaunystė ji labai pavydžiai 
išgyveno jo bendravimą su kitomis žmonomis. Jei, žinoma, norėjosi 
būti vienintele ir mylima. Kad apraminti jos emocijas, kartą, kai ji 
susirgo, Allaho Pasiuntinys (sallallahu aleihi va saliam) pasakė jai: 

„O Aiša! Jei tu numirsi anksčiau už mane, aš savo rankomis 
suvyniosiu tave į kefaną ir nuleistu į kapą“. 

Iš pavydo jaunoji Aiša (radiallahu anha) įširdo: „Nori, kad aš 
greičiau numirčiau, kad vietoje manęs atsivestumei naują žmoną?!“ Bet 
Allaho Pranašas (sallallahu aleihi va saliam) tik maloniai nusišypsojo. 
Jis viena tik šypsena auklėjo jaunąją Aišą. 


Vieną kartą Allaho Pranašas (sallallahu aleihi va saliam) nakvojo 
Aišos namuose, vidury nakties jis atsikėlė ir, apsirengęs, išėjo. Aiša tai 
pajuto, ji atsikėlė ir išėjo paskui jį. Ji taip pasakojo apie šį atsitikimą: 

„Mane apėmė pavydas. Aš pamaniau, kad jis patraukė pas vieną 
iš kitų savo žmonų. Ir aš nusekiau paskui jį. Bet Rasuliullah atėjo į 
Baki ai -Arkad kapines ir ėmė daryti du‘a už ten palaidotus sahaba 
(bendražygius). Man pasidarė gėda: 

„Tegul mano motina ir tėvas bus auka už tave, o Allaho Pranaše! Kai 
tu skubi gauti savo Viešpaties palaiminimą, aš užsiimu savo troškimais“, 
- ir grįžau. Po kurio laiko jis sugrįžo į namus. Aš papasakojau jam viską, 
kaip buvo. Jis pasakė: 

„ O Aiša! Nejaugi tu manai, kad Allaho Pasiuntinys pasielgs su 
tavimi neteisingai?“ O po to paklausė: „O Aiša! Leisk man praleisti šią 
naktį garbinant mano Viešpatį ?“ Aš atsakiau: „Tegul mano motina ir 
tėvas bus auka už tave. Žinoma...“ Jis pilnai atsidavė garbinimui. Ir visą 
naktį praleido melsdamas ir prašydamas. 

Kokia puiki tai buvo mokykla... Koks išaukštintas auklėjimas... 
Kokia aukšta moralė... Išmokyti ištaisyti klaidas ir neapdairumą, 
nugalėti pavydą, pyktį ir išdidumą, nepriekaištaujant dėl to... O gydant 
jų paliekamas žaizdas maloningumo ir meilės šviesa... Auklėjimas 
kantrybe... Pritraukiant aplinkinių širdis, tinkamai jas įvertinus... 
Pavergiant jas, prisiimant jas globoti... Ir iki pat mirties tęsiant savo 
kelią į Tiesą tuo pačiu aukštu lygiu... Tegul mūsų Viešpats padės 

mums nugalėti tas kliūtis, kurios iškils prieš mus Tiesos kelyje, tokio 
dorovingumo dėka. Amyn. 


Aiša (radiallahu anha) siekė visur sekti Allaho Pranašą (sallallahu 
aleihi va saliam). Ji dalyvavo visuose Pranašo (sallallahu aleihi va 
saliam) mūšiuose Medinoje, ir taip pat, kaip ir kitos moterys, prižiūrėjo 
sužeistuosius ir sergančiuosius. Mūšio prie Uhud dieną, ji ant savo pečių 
nešiojo maistą ir vandenį. O kai Allaho Pasiuntinys (sallallahu aleihi va 
saliam) šio mūšio metu buvo stabmeldžių sužeistas akmenimis, būtent 
Aiša (radiallahu anha) stabdė kraujavimą ant jo palaiminto veido. 
Penktaisiais hidžros metais Aiša (radiallahu anha) kartu su Pranašu 
(sallallahu aleihi va saliam) dalyvavo mūšyje su Bani Mustalik, labiau 
žinomo kaip Mureisi žygis. Aiša (radiallahu anha) patyrė didžiulį 
išbandymą, kuris įėjo į istoriją kaip Įvykis dėl Šmeižto. Bet greitai Pats 
Aukščiausiasis Allahas išteisino Aišą (ra), atsiųsdamas suros „an-Nur“ 
11-21 ajatus. Viskas vyko taip. 

Kai Allaho Pasiuntinys (sallallahu aleihi va saliam) ruošdavosi 
į karo žygį, jis siūlydavo savo žmonoms traukti burtus. Kuriai iš jų 
krisdavo burtai, ta ir lydėdavo jį žygyje. Kaip visada prieš mūšį su 
Bani Mustalik buvo mesti burtai ir tą kartą jie krito Aišai (radiallahu 
anha). Pakeliui atgal, kai musulmonų armija jau keliavo namo, naktinio 
poilsio metu Aiša (ra) paliko stovyklą gamtiniais reikalais ir pakeliui 
pametė savo vėrinį. Pastebėjusi, kad jis dingo, ji nusprendė ieškoti 
išaušus. Kai prašvito ji, nieko neperspėjusi, patraukė ieškoti savo 
vėrinio. Kol jos nebuvo, armijai buvo į sakyta keliauti toliau. Ant Aišą 
vežusio kupranugario buvo padarytas nedidelė palapinė, slėpusi ją 
nuo pašalinių akių. O kadangi ji buvo liekna ir smulki, tai niekas ir 
nepastebėjo, kad palapinėje jos nėra. Grįžusi Aiša (radiallahu anha) 
nerado stovyklos ir, tikėdamasi, kad kas nors jos pasiges, ėmė laukti 
toje pat vietoje. Pavargusi ji užmigo. Tuo laiku Saffan ibn Muatal, buvęs 
žvalgyboje, vijosi musulmonų armiją ir pastebėjo tarp smėlynų kažką 

tamsaus. Prijojęs arčiau, jis pamatė miegančią visų tikinčiųjų motiną 
Aišą (radiallahu anha). Saffan (radiallahu anhu) pasodino ją ant savo 
kupranugario ir, vesdamas “dykumų laivą“ už pavadžio, tęsė savo 
kelionę. Dar iki smėlynus apimant vidurdienio karščiui, jie pasivijo 
armiją, sustojusią pailsėti. Apie tai, kas buvo po to, Aiša (radiallahu 
anha) pasakojo taip: 

„Kai mes grįžome į Mediną, aš susirgau ir visą mėnesį išgulėjau. 
O tuo laiku tarp žmonių pasklido kalbos. Bet aš nežinojau, apie ką 
ir kokios jos buvo. Bet kol aš sirgau, man pasirodė keisti, kai kurie 
dalykai. 

Aš nesulaukdavau tokio Allaho Pasiuntinio (sallallahu aleihi 
va saliam) dėmesio, kurį jis skyrė man anksčiau. Jis tik užeidavo, 
pasisveikindavo, net neištardamas mano vardo, paklausdavo: „Kaip 
jūsų liga?“ 

Juk aš nežinojau, ką apie mane tarpusavyje kalba žmonės. Bet 
greitai aš pasitaisiau. Kartą naktį, drauge su Abu Ruchma dukterimi, 
Mustah motina - Salma, išėjome gamtiniais reikalais. Tada namuose 
tualetų dar nebuvo, ir todėl, kiekvieną kartą mums reikėjo eiti ten, 
kur tam buvo paruoštos specialios vietos. Mums beeinant Salmos 
koja pataikė į kažkokią duobę, ir ši .supykusi, suburnojo, bet ne taip, 
kaip buvo priimta pas arabus, linkint žūties savo priešui, o palinkėjo 
jos, kažkodėl tai, savo sūnui Mustahui. Bandydama ją paprotinti, aš 
pasakiau: „Ką tu kalbi, argi galima taip kalbėti apie vieną iš tų, kuris 
dalyvavo Badr mūšyje?!“ Bet viskas, ką Salma iki šiol laikė savyje, dabar 
išsiveržė į paviršių: „Pažvelkite į šią nekaltybę! Tu tarsi ir negirdėjai, ką 
žmonės kalba apie tave!“ - sušuko ji. Ir ji papasakojo man viską, ką buvo 
girdėjusi apie mane paskutiniu metu. Man tarsi kas būtų plaktuku per 
galvą trenkęs. Aš ir įsivaizduoti negalėjau, kad kažkas gali paskleisti apie 
mane tokias kalbas. Ir kuo daugiau aš galvojau, tuo sunkiau man darėsi. 
Nespėjusi pilnai pasveikti nuo vienos ligos, aš įgijau kitą. 

Aš sugrįžau į namus. Greitai atėjo Allahb Pasiuntinys (sallallahu 
aleihi va saliam), pasveikino mane ir paklausė: „Kaip jūsų liga?“ Aš 
paprašiau Pranašo (sallallahu aleihi va saliam) leidimo grįžti į savo tėvo 
namus. Jis man leido, ir aš išėjau. Aš vis norėjau susigaudyti, kas vyksta. 
Aš paklausiau savo motinos Ummu Ruman: „Mamyte, kaip žmonės 
galėjo viską pateikti tokiu būdu?“ Ji atsakė: „Nepergyvenk vaikeli!.. 
Nekankink savęs blogomis mintimis. Negali būti, kad žmonės nieko 
nekalbėtų apie tokią gražią ir taip savo vyro mylimą moterį“. 

„Subhanallah! Kaip šitai galėjo ateiti kam nors į galvą!“ - atsakiau 
aš. Tą naktį aš praleidau tėvų namuose. Nesumerkdama akių, aš verkiau 
iki ryto. 

Kitą dieną Allaho Pranašas (sallallahu aleihi va saliam) pasikvietė 
Abu Talibą ir Usarną bin Zeid (radiallahu anhuma). Jis norėjo pasitarti 
su jais dėl Aišos situacijos, nes apreiškimo tuo klausimu dar nebuvo. 

Usama bin Zaid (radiallahu anha) su visomis Allahb Pasiuntinio 
(sallallahu aleihi va saliam) žmonomis elgėsi su meile ir pagarba, todėl 
jis pasakė: „O Rasuliullah! Kiekviena iš jūsų žmonų dora ir verta jūsų. 
Ir apie Aišą mes nežinome nieko, tik gerą“. 

Ali bin Abu Talib pasakė: „O Rasuliullah, Aukščiausiasis 
nenuskriaudė jūsų iš žemiško niekuo. Be Aišos jūs turite ir kitų žmonų. 
Bet jeigu jūs norite žinoti tiesą, ar nepaklausus tada jos tarnaitės 
Bariros...“ Pakvietęs pas save Barirą, Allahb Pasiuntinys (sallallahu 
aleihi va saliam) paklausė: „ O Barira! Ar nepastebėjai ko nors Aišos 
elgesyje?“ Ši atsakė: „Ne, o Rasuliullah, prisiekiu Tuo, Kuris atsiuntė tave 
su Tiesa, aš nepastebėjau savo šeimininkės elgesyje nieko netinkamo“. 

Allahb Pasiuntinys (sallallahu aleihi va saliam) paklausė pas Zainab 
bint Džahš: „O Zainab, ką tu girdėjai apie Aišą, ir ką gali man apie ją 
pasakyti?“ Ji atsakė: „O Rasuliullah, aš saugau savo žvilgsnį ir klausą 
nuo visko, ko nemačiau ir negirdėjau iš pirmų lūpų. Ir prisiekiu Allahu, 
apie Aišą aš negaliu pasakyti nieko, išskyrus tai, kas gera.“ 

Kilnusis Omar (radiaUahu anhu) paklausė Allahb Pasiuntinio 
(sallallahu aleihi va saliam): „O Rasuliullah, kas sutuokė tave su Aiša?“ 
„Aukščiausiasis Allahas“ - atsakė jis. Tada Omar (radiaUahu anhu) pasakė: 
„Juk negalvoji, kad sujungdamas jus santuoka, Aukščiausiasis apgavo tave?“ 
Šie Omar b žodžiai rado atspindį ir aj atuose, kurie buvo apreikšti vėliau, ir, 
kurie gahnga dieviška šviesa išsklaidė šmeižto miglą, sutraukė lipnių melo 
voratinklį, apsupusį nekaltą ir dorą Aišą, visų tikinčiųjų motiną. 

„Visą tą dieną aš praverkiau. Aš verkiau tiek daug, kad rodės mano 
širdis tuoj tuoj plyš. O ašaros vis riedėjo, ir aš negalėjau sumerkti akių 
net naktį. Ryte pas mane atėjo tėvas ir mama. 

Pas mus užėjo viena moteris iš ansarų. Pamačiusi mus tokios 
būklės, ji, nesusilaikiusi irgi pravirko. Praėjo mėnuo. Per visą tą laiką 
Pranašas (sallallahu aleihi va saliam) nė karto neatėjo mūsų aplankyti. 
O kartą jis atėjo, pasisveikino ir prisėdo šalia. Jis pašlovino Aukščiausiąjį 
Allahą. Iki tos dienos aš vis verkiau. Išgirdusi Pranašo (sallallahu aleihi 
va saliam) balsą, aš nustojau verkti. Atsisukęs į mane jis pasakė: 

„Aiša, man apie tave kai ką papasakojo. Jei tu ne tokia, kaip apie 
tave kalba, tai labai greitai Aukščiausiasis Allahas atskleis tai. O jeigu 
tu nusidėjai, tai atgailauk ir prašyk Viešpaties atleidimo! Juk Allahas 
visuomet atleidžia tiems, kurie atgailauja ir prašo Jo atleidimo.“ 

Aš atsakiau: „Prisiekiu Aukščiausiuoju Allahu, visa tai, ką apie 
mane kalba yra melas. Allahas žino, jog aš apie nieką nežinau. Ir 
jei aš pasakysiu, kad padariau tai, ko nedariau, tai pameluosiu ir 
apšmeišiu pati save. Todėl aš nepasakysiu nieko, išskyrus tai, ką pasakė 
Jakub (aleihissalam) savo sūnums, kurie atnešė jam Jusuf marškinius, 
išteptus ne jo krauju: „Jūs sumanėte negerą dalyką, kurį pagrąžino 
jūsų sielos, ir jį įvykdėte. Nuo šiol man puiki tik kantrybė, kad 
iškentėti tą skausmą, kurį man suteikėte, ir aš pasikliauju tik Allahu, 
kreipdamasis į jį palaikymo, kad atsilaikyčiau prieš jūsų melą“. 

Po to aš išėjau į savo kambarį. Ir vis laukiau, kad Viešpats išteisintų 
mane, juk pasitikėjau savimi. Buvau nekalta. Visgi aš nemaniau, kad 

Aukščiausiasis Allahas atsiųs ajatus, kuriuose bus kalbama apie mane, 
ir kurie bus kartojami iki Paskutiniojo Teismo Dienos. Aš tik tikėjausi, 
kad Allahb Pranašas (TJTIAP) išvys sapne ženklą, nurodantį mano 
nekaltumą. Pranašas (sallallahu aleihi va saliam) nespėjo pakilti iš 
vietos, ir niekas nespėjo išeiti iš kambario. Iš jo veido ėmė matytis, kad 
prasideda apreiškimas. Visi susirinkusieji suprato, kad atėjo dieviškasis 
įsakas. Kai apreiškimas pasibaigė, jis nusivalė prakaito lašus nuo savo 
veido. Ir, šypsodamasis pasakė: 

„Dieviškoji žinia tau, Aiša! Aukščiausiasis Allahas išteisino tave 
ir apvalė. Jis liudija tavo nekaltumą .“. Po to jis perskaitė dešimt suros 
„an-Nur“ ajatų, pradedant nuo vienuoliktojo. 

Mano tėvas iš karto atsistojo ir pabučiavo man į kaktą. „Atsistok 
gi, ir padėkok Allahb Pasiuntiniui!“ - pasakė jis. Aš nesitikėjau, kad 
dėl manęs bus apreikšti ajatai, ir, pasimetusi ištariau: „Ne, neatsistosiu! 
Prisiekiu, neatsistosiu! Ir neimsiu dėkoti ir šlovinti nieko, išskyrus 
Allahą. Mano Valdovas aukština mane Savo ajaduose“. 

Didysis Visagalis Allahas atsiuntė apie mano nekaltumą 11-21 
suros „an-Nur“ ajatus. 

„Tie, kurie atėjo pas tave su melu - grupė iš 
jūsų. Nelaikykite šito blogiu sau, ne, tai - gėris jums. 
Kiekvienam žmogui iš jų - tai, ką jis pelnė sau iš šitos 
nuodėmės. O tam iš jų, kuris prisiėmė pačią didžiąją jos 
dalį, tam - didžiosios Kančios. 

Tai kodėl gi, kada tai išgirdote, tikintieji - vyrai ir 
moterys - gerai nepagalvojote savo sielose ir neištarėte: 

„Tai - aiškus šmeižtas?“ 

Kodėl gi jie neatvedė keturių liudininkų dėl šito? 

O jeigu jie neatvedė liudininkų, tai prieš AIlalTą jie - 
melagiai. 

Ir jeigu ne Allah‘o dosnumas jums ir ne Jo malonė 
šiame ir busimajame pasauliuose, tai jums kliūtų už tai, 
ką jūs skleidėte (žodžiais), didelė bausmė. 

Štai, jūs skleidžiate melą savo liežuviais ir kalbate 
lūpomis tai, ko neišmanote, ir manote, jog tai niekis, o 
priešais AIlalTą tai labai didelė nuodėmė. 

Ir kodėl gi jūs, kada išgirdote tai, nepasakėt: 
„Nedera mums apie tai kalbėti. Šlovė Tau! Tai - didelis 
šmeižtas.“ 

Įspėja jus AllalTas, kad niekuomet negrjžtumėte 
prie panašių dalykų, jeigu esate tikintieji. 

Aiškina jums Allah‘as apreiškimus: Allah‘as - 
Žinantis, Išmintingas! 

Iš tiesų tie, kurie mėgsta, kad būtų platinama 
šlykštynė apie tuos, kurie patikėjo, jiems - kankinanti 
bausmė dar šiame gyvenime, o ir Paskutiniajame. Juk 
Allah‘as žino, o jūs nežinote! 

Ir jeigu ne AIlalTo dosnumas jums ir ne Jo malonė, 
ir tai, kad Allah‘as - Romus, Gailestingas... 

O jūs, kurie patikėjote, nesekite šėtono pėdomis! 

Kas seka šėtono pėdomis..., tai juk jis įsako bjaurastį ir 
nepateisintinus dalykus. Ir jeigu ne Allah‘o dosnumas 
jums ir ne Jo malonė, nė vienas iš jūsų niekuomet 
neapsivalytų. Bet Allah‘as apvalo tą, ką įsigeidžia; 
Allah‘as - Girdintis, Žinantis.“ 

Žinoma, kad pas Abu Bakr (radiallahu anhu) buvo neturtingas 
giminaitis vardu Mistah. Abu Bakr visada ir visur jam padėdavo. 
Tačiau, kai jis sužinojo, kad Mistah kartu su veidmainiais skleidžia apie 
Aišą purvinas apkalbas, tai nutraukė bet kokią pagalbą jam. Apie tai, 
buvo atsiųstas 22 suros „an-Nur“ ajatas: 

„Ir tegul jūsų dosnieji ir pasiturintieji iš jūsų 
neprisiekia, kad liausis šelpti giminaičius ir vargšus, ir 
išsikeliančiuosius Allah’o kelyje. Tegul jie dovanoja ir 
atleidžia. Nejaugi nenorite, kad Allah’as atleistų jums? 

Iš tiesų Allah’as - Dovanojantis, Gailestingas“. 

Po šių ajatTj apreiškimo, Aišos (radiallahu anha) nekaltumas tapo 
akivaizdus. Tapo visiškai aišku, kad tie, kurie skleidė šias kalbas buvo 
„šmeižėjai“. Ir, nežiūrint to, kad jų žemas poelgis, tapo šių ajat’ų 
atsiuntimo priežastimi, ir jie matė juose sau tik negerą ženklą, visame 
tame, kaip sakoma ajatuose, buvo didis gėris visiems. 

Tikintieji išmoko iš šio įvykio vieną labai svarbią pamoką ir įsisavino 
pagrindinį dorovės įsaką. Juk daugelis iš jų pataikavo veidmainiams, 
patikėję jų skleidžiamais gandais. 

Islamas reikalauja būti geros nuomonės apie kiekvieną žmogų, ir 
laikytis šio principo kiekvienoje situacijoje. Jie privalėjo pastatyti save į 
Aišos vietą ir apie viską labai gerai pagalvoti. Juk jie, labiau nei bet kas 
kitas, turėjo suprati, kad garbė ir orumas šios kilnios ir tyros moters, 
kuri buvo verta tapti Allaho Pranašo (sallallahu aleihi va saliam) žmona, 
negali būti sutrypti į purvą. Bet vietoje to, kad paneigti šį aiškų šmeižtą, 
jie palaikė jį. Nors tie, kurie kaltino Aišą, privalėjo atvesti keturis savo 
žodžių liudininkus, jie stojo prieš Allahą melagiais. 

Tikintieji neįvertino situacijos sunkumo ir leido sau būti įtrauktiems 
į šiuos įvykius, perpasakodami apkalbas vienas kitam. Nors, vos tik išgirdę 
ką nors panašaus, jie turėjo pasišalinti ir paskelbti tai melagyste ir šmeižtu. 
Bet jie šito nepadarė, todėl užsitarnavo Allaho papeikimą ir nuteisimą. 

Veidmainiai paskleidė niekingus gandus apie tai, ko nebuvo, nors 
Islamas nepritaria gandų skleidimui net apie tikrai įvykdytą sanguliavimą. 
Būtent todėl ajatuose sakoma, kad tų, kurie platina šmeižtą, laukia 
kankinanti bausmė ne tik būsimame gyvenime, bet ir žemiškame. 

Tačiau nežiūrint viso to, Aukščiausiasis Allahas sako, jog Jis be galo 
Gailestingas ir Malonus tikintiesiems, ir tik Jo Malonė ir Gailestingumas 
gelbsti nuo didelių bėdų. 


Kartą vieno iš žygių metu Aiša vėl pametė savo vėrinį. Armija buvo 
tokioje vietoje, kur aplinkui nebuvo vandens. Kol ieškojo vėrinio, ėmė 
kilti saulė ir rytinės maldos laikas ėjo į pabaigą. Vandens apsiprausimui 
nebuvo. Būtent tada buvo apreikšti Šventojo Korano ajatai apie 
apsiprausimą smėliu. 


Vienuoliktaisiais hidžros metais, Safar mėnesį abiejų pasaulių Saulė 
(sallallahu aleihi va saliam) susirgo. Tuo laiku jis buvo savo žmonos 
Maimunos namuose. Sužinoję apie jo ligą, susirinko visos žmonos. Ir 
jis, nužvelgęs jas, ėmė klausinėti: 

„Kur aš turiu būti rytoj, kur aš turiu būti poryt?“ Jos suprato, ką jis nori 
pasakyti, ir atsakė: „O Allaho Pranaše, mes užleidžiame savo eilę Aišai“. 

Paskutiniąsias Visatos Pasididžiavimo (sallallahu aleihi va saliam) 
dienas ir akimirkas šiame pasaulyje Aiša (radiallahu anha) praleido 
greta jo. Jo palaiminta galva ilsėjosi ant jos kelių, kai jis paliko šį pasaulį. 
Jis buvo palaidotas kambaryje, kuriame ir numirė, Aišos kambaryje. 


Aiša (radiallahu anha) pasiliko našle vos aštuoniolikos metų. 
Šventasis Koranas draudė Allaho Pasiuntinio (sallallahu aleihi va 
saliam) žmonoms po jo mirties dar kartą ištekėti. Todėl Aiša daugiau 
nebeištekėjo ir tapo visų tikinčiųjų motina iki pat laikų pabaigos. 

Aiša (radiallahu anha) nesikišo į valstybinius reikalus, nei tada, kai 
kalifu tapo jos tėvas Abu Bakr, nei tada, kai jį pakeitė Omar (radiallahu 
anhum). Ji užsiėmė tik švietimu. Ji turėjo mokinius, kuriuos mokė savo 
namuose. Moterų švietimo pareiga taip pat gulė ant jos pečių. Jos pamokų 
dėka, daugelis moterų tapo didelio hadis’ų skaičiaus perdavėjomis. 

Jos namai buvo panašūs į mokyklą. Visi - ir vyrai, ir moterys, 
kuriems iškildavo koks nors klausimas, galėjo gauti išsamius atsakymus, 
kreipęsi į Aišą. Ji taip pat auklėjo našlaites mergaites, padėdama joms 
ištekėti. Ji tapo joms mylinčia motina. Ji neturėjo savo vaikų, todėl buvo 
motina visai ummai. 

Aiša (ra) perdavė 2210 patikimų hadis’ų, ir buvo viena iš penkių 
pagrindinių hadis’ų perdavėjų. Štai kai kurie Aišos (ra) perduoti hadisai: 

• „Kartą Allaho Pranašas (TJTIAP) pasakė Aišai (ra): „Aiša, 
negulk miegoti nepadarius keturių dalykų: 

1 - Neperskaičius viso Korano, 

2 - Nepelniusi mano užtarimo ir užtarimo visų kitų pranašų, 

3 - Nepelniusi visų tikinčiųjų palankumo, 

4 - Neatlikusi piligrimystės“. 

„Prisiekiu savo tėvu ir motina, aš nepajėgsiu padaryti viso to per 
tokį trumpą laiką. 

Nusišypsojęs Allaho Pranašas paaiškino: 

„ Kas gali būti lengviau, o Aiša! Tris kartus perskaičiusi sūrų 
„al-lhlas“ ir vieną kartą surą „al-Fatiha“, tu perskaitysi visą Koraną. 
Pasiųsk salavatus man ir kitiems pranašams ir tu pelnysi mūsų užtarimą, 
paprašyk Allaho visų musulmonų nuodėmių atleidimo, ir tu pelnysi jų 
palankumą, Ir ištark tasbihą „Subhanallahu val-hamdulillalti va lia 
iliaha illiallahu vahdahu lia šarika liahu, liahul-mulku va liahul- 
hamdu huva ‘alia kuiliu šaiin kadir“, ir tu atliksi piligrimystę“. 

• „O Aiša! Buk su visais gera, nes Aukščiausiasis Allahas atveria 
gėrybių vartus tik tiems namams, kuriuose karaliauja gėris“. 

• „O Aiša! Jei kas nors padovanojo tau tai, ko tu neprašei, priimk 
tai, nes šituo tave apdovanojo Viešpats“. 

Po Visatos Pasididžiavimo (sallallahu aleihi va saliam) mirties 
Aiša (radiallahu anha) pragyveno dar keturiasdešimt septynis metus. 
Ji paliko šį laikiną pasaulį 678 metų (58 hidžros metų) Ramadano 
mėnesio 17 dieną. Jei buvo 66 metai. Dženaza maldą jai skaitė Abu 
Huraira (radiallahu anhu), o į kapą ją nuleido jos giminaičiai. Jos kūnas 
ilsisi Džannat al-Baki kapinėse Medinoje, o siela esti rojaus soduose. 
Tegul Allahas padaro mus vertais užtarimo šios išmintingos, doros, 
įžvalgios, protingos ir gailestingos moters, visų tikinčiųjų motinos 
Aišos (radiallahu anha). Amyn. 

_ & 


*■ 

Antroji Allah'o Pasiuntinio žmona 

S&amKū. (k, 

(radiallahu anha) 


Sauda bint Žarna (radiallahu anha) buvo antroji Allahb Pasiuntinio 
(sallallahu aleihi va saliam) žmona ... Pirmoji jo žmona po Hadidžos 
(radiallahu anha)... Sauda buvo iš tų musulmonų, kurie persikėlė į 
Etiopiją, kad išsaugoti savo religiją... Pagyvenusi vieno iš muhadžirų 
našlė, tikra geraširdė, dievobaiminga moteris, kuriai teko laimė tapti 
Visatos Brangenybės (sallallahu aleihi va saliam) sutuoktine... Visų 
tikinčiųjų motina... 

Pirmasis gerbiamos Saudos vyras buvo jos dėdės sūnus Sarkan 
ibn Amir. Tai vyko pirmaisiais Islamo metais. Jie kartu su vyru priėmė 
Islamą Ir tapo viena iš nedaugelio Mekos šeimų, stojusių į teisingą kelią. 
Bet greitu metu tuos, kurie patikėjo Allahu ir pasekė Muhammadu 
Mustafa (sallallahu aleihi va saliam) ėmė persekioti. Visi jų giminaičiai ir 
pažįstami buvo stabmeldžių pusėje, tai dar labiau apsunkino šios šeimos 
padėtį. Kai persekiojimas ir engimas tapo nepakeliami, musulmonams 
buvo leista persikelti į Etiopiją. 

Pasitarę tarpusavyje, Sauda ir jos vyras Sarkan (radiallahu anhuma) 
nusprendė su antrąja persikėlėlių banga keliauti į Etiopiją. Palikę namus 
ir nuosavybę, gimines ir pažįstamus, jie persikėlė vardan Allahb, kad 
galėtų nevaržomi išpažinti Islamą. Tačiau, po kurio laiko Saudos vyras 

susirgo ir grįžo į Meką. Greitai jis mirė. O Sauda liko našle su penketu 
vaikų. 

Nežiūrint visų išgyventų sunkumų ir išbandymų, Sauda (radiallahu 
anha) išlaikė nuoširdų tikėjimą Allahu ir užėmė pagarbią vietą 
Muhammado ummoje. 

Tuo tarpu, mirus Hadidžai (radiallahu anha), Visatos Brangenybė 
(sallallahu aleihi va saliam) dažnai ją atsimindavo. Jis nenorėjo, kad jo 
vaikai jaustųsi nuskriausti netekę motinos, jis visaip stengėsi, kad jie 
nebūtų vieniši. 

Ant jo pečių užgulė visi buities rūpesčiai. Žiūrint į jį, buvo matyti, 
kaip jis viduje išgyvena mylimos žmonos netektį. Bendražygiai, kaip tik 
galėjo, stengėsi jį paguosti. Jie norėjo, kad Allaho Pranašas (sallallahu 
aleihi va saliam) susirastų tinkamą gyvenimo palydovę, kuri sugebėtų 
užpildyti jo širdies tuštumą ir perimti jo namų rūpesčius. Tačiau niekas 
nesiryžo pradėti šio pokalbio. 

Kartą Osmano Ibn Mazun žmona Havlia (radiallahu anha), užėjo į 
palaimintus Pranašo (sallallahu aleihi va saliam) namus, ir pasakė: 

O Allaho Pranaše! Įėjusi į namus aš dar labiau pajutau Hadidžos 

netektį. 

Į tai jis atsakė: 

Taip, jis buvo mano vaikų motina ir namų šeimininkė. 

Išgirdusi šiuos nuoširdžius žodžius, Havlia (radiallahu anha) 
pasinaudojo patogia proga pasiūlyti: 

Tai kodėl gi jums nevedus, o Rasuliullah? 

Po Hadidžos... O ką? - paklausė jis jos. 

Jei norit merginą, jei norit našlę, - atsakė ji. 

Kas jos tokios ? 

Aiša, dukra Abu Bakr, pirmojo iš Allahb vergų, patikėjusių 
tavimi. Kita - patikėjusi tavimi ir pasekusi paskui tave muhadžiro našlė 
Sauda bint Zama. 

Allahb Pranašas liko patenkintas tokiu atsakymu ir paprašė 
Havlios: 

Eik ir pasikalbėk su jomis apie mane. 

Tai labai pradžiugino Haflią. Ji pasitraukė ir iš karto nuėjo į Zama 
ibn Kais ibn Abdišams namus, kad įvykdyti savo garbingą misiją. 
Švytinčiomis iš džiaugsmo akimis Haflia užėjo pas Saudą (radiallahu 
anha) ir pasakė: 

- O Sauda! Ar tu žinai, kokia malone tave apdovanojo Aukščiausiasis 
Allahas? 

- Ne, apie ką tu čia? - nustebo ji. 

- Allahb Pasiuntinys atsiuntė mane pas tave piršle. 

Ši naujiena labai nudžiugo Saudą (radiallahu anha). Ji seniai jautė, 
kad jei nutiks kažkas panašaus. Juk keletą kartų, dar esant gyvam jos 
vyrui, ji sapnavo keistą sapną. Tarsi iš dangaus nusileido mėnulis, 
pakibo virš jos galvos ir ėmė suktis aplink. Kai ji papasakojo apie tai 
vyrui Sarkanui, jis pasakė: „Jei tu tikrai regėjai tokį sapną, reiškia aš 
greitai mirsiu, o tu ištekės už Allahb Pasiuntinio“. 

Dabar Sauda (radiallahu anha) prisiminė tą sapną. Juk tokia 
garbinga dalia išpuola ne kiekvienam. Ji pasakė Hafliai, kad ši pasikalbėtų 
apie pasiūlymą su jos tėvu. Ir ji pranešė Zama ibn Kaišui apie Allahb 
Pasiuntinio (sallallahu aleihi va saliam) pasiūlymą. 

Saudos tėvas tada dar nebuvo musulmonas. Jis dar nebuvo priėmęs 
naujojo tikėjimo. Tačiau, nežiūrint į tai, pasiūlymas ištekinti dukrą už 
Allahb Pasiuntinio (sallallahu aleihi va saliam) buvo jam naudingas, nes 
jis jau buvo senas. Jis bijojo, kad jeigu numirs, dukra atsidurs sunkioje 
padėtyje, o be to, šis pasiūlymas buvo jam garbė, todėl jis nedvejodamas 

priėmė jį. Jis pasakė apie Allaho Pasiuntinį (sallallahu aleihi va saliam): 
„Iš tiesų, jis labai gerbiamas žmogus“. 

Saudos (radiallahu anha) širdis spurdėjo iš laimės. Tačiau ją 
neramino, ar ji sugebės būti Allaho Pranašui (sallallahu aleihi va saliam) 
tinkama žmona. Todėl ji negalėjo iš karto duoti Hafliai atsakymo. 
Ji nenorėjo suteikti Allaho Pasiuntiniui (sallallahu aleihi va saliam) 
papildomų rūpesčių. 

Kai Allaho Pasiuntinys (sallallahu aleihi va saliam) panoro sužinoti 
Saudos (radiallahu anha) atsakymą, jis patraukė įjos namus. Jie susitiko 
ir pasikalbėjo. Pamatęs, kad ji dora ir mylinti moteris, apie kurią, 
nepalikdami ramybėje, sukasi maži vaikai, jis pasakė: 

„Tegu Allah būna tau maloningas! Juk geriausios iš moterų tos, 
kurios kantriai išgyvena sunkumus ir rūpesčius, susijusius su mažų vaikų 
auklėjimu. Pasikviesk ką nors iš savo giminaičių, kad sudaryti mūsų 
santuoką.“ 

Kokia dorovė!.. Koks mandagumas!.. Kokia meilė!.. Kokia 
pagarba!.. Koks jautrus dviejų įsimylėjėlių elgesys vienas su kitu!.. 
Koks subtilumas!.. Koks pamokantis vienas kito teisių prisilaikymo 
pavyzdys!.. Moteris, mąstanti apie tai, kaip sukurti savo vyrui ramybę 
ir patogumą, vyras, kurio širdis pripildyta meile, gailestingumu ir 
užuojauta žmonai... Tik tai kuriamas šeimos židinys.. Tik toks gali būti 
ramaus ir laimingo gyvenimo užstatas... 

Gerbiamoji Sauda (radiallahu anha) paskyrė šiam reikalui savo 
sūnėną Hatibą ibn Amr. Jis ištekino ją už Visatos Pasididžiavimo 
(sallallahu aleihi va saliam), sutaręs dėl keturių šimtų dirhamų mahr. 
Ši santuoka buvo sudaryta dešimtaisiais pranašystė misijos metais, 
Ramadano mėnesį, likus trims metams iki hidžros. Šaudai tada buvo 
penkiasdešimt. 

Saudos brolis Abd ibn Žarna, kuris tada dar nebuvo musulmonas, 
buvo prieš šią santuoką. Sužinojęs apie sesers santuoką, jis atliko hadžą 
ir, pagal to meto papročius, nepritarimo ženklan, ėmė rautis sau nuo 

galvos plaukus. Bet vėliau, kai jis priėmė Islamą, atgailavo už tai, ką darė 
anksčiau. Jis visada nusimindavo, kai prisimindavo, kas buvo praeityje. 
Ir neretai apie tai kalbėjo: 

„Kai aš išgirdau, kad Sauda bin Zama ir Allaho Pasiuntinys tuokiasi, 
aš ėmiau raustis nuo galvos plaukus ir barstyti save žemėmis, ir aš 
nepamenu, kad dar kada nors būčiau buvęs juokingesnėje situacijoje“. 

Visų tikinčiųjų motina Sauda (radiallahu anha) buvo be galo 
atsidavusi savo tikėjimui. Ji buvo tikra musulmonė, patikėjusi save 
Allahui ir Jo Pranašui (sallallahu aleihi va saliam). Būtent tai, kad ji 
gyveno su iman, buvo ištikima teisingam keliui ir tvirtai laikėsi jame, 
padarė įspūdį Allaho Pasiuntiniui (sallallahu aleihi va saliam). 

Jos kalba buvo maloni, veidas panašus į rožę, ir pati ji buvo 
tikinčios, moters pavyzdys. Abiejų pasaulių Saulė (sallallahu aleihi 
va saliam) žinojo, kokius sunkumus jai teko iškęsti persikeliant į 
Etiopiją ir likus našle su penketu mažų vaikų. Jis norėjo jai padėti ir ją 
apginti, todėl jis ir pasiūlė jai santuoką. O ji priėmė šį pasiūlymą kaip 
malonę. Jai buvo didžiulė laimė tapti Allaho Pranašo (sallallahu aleihi 
va saliam) žmona. Visų tikinčiųjų motinai Šaudai (radiallahu anha) 
nebuvo didesnės laimė ir dovanos, nei šį. Su šia santuoka pasibaigė 
visos jos bėdos ir sunkumai. 

Visos Visatos Pasididžiavimo (sallallahu aleihi va saliam) santuokos 
buvo sudaromos Aukščiausiojo Allaho įsakymu. Jis vedė Saudą po 
sužadėtuvių su Aiša. Ji tada buvo dar maža, nepasiekusi tekėjimo 
amžiaus, todėl jie buvo tik sužadėti. Todėl Sauda (radiallahu anha) tapo 
jo antrąja žmona, po Hadidžos (ra). Hadise-šarif sakoma: 

„Viskas, kas buvo susiję su mano vedybomis ar mano dukterų 
santuokomis, buvo sprendžiama danguje, o žinią apie tai man atnešdavo 
Džibril“. 

Praėjus kuriam laikui po vestuvių, dievišku įsaku Allaho Pasiuntiniui 
(sallallahu aleihi va saliam) buvo leista persikraustyti į Mediną. Sauda 
pasiliko Mekoje. Po to, kai Allaho Pasiuntinys (sallallahu aleihi va 

saliam) įsikūrė Medinoje, jis nusiuntė į Meką Zaidą ibn Haris ir Abu 
Rafia, kad jie atvežtų iš Mekos Saudą ir jo dukteris Ummu Gulsum ir 
Fatimą (radiallahu anhum). 

Kartu su jais kilnusis Abu Bakr nusiuntė Abdullah ibn Uraikitą su 
trimis kupranugariais ir laišku sūnui Abdullah, kad jie atvežtų jo šeimą 
kartu su kilniąja Aiša į Mediną. Su šiuo karavanu Zaidas atsivežė ir savo 
žmoną Ummu Aiman. Greitu laiku jie visi laimingai pasiekė Mediną. 

Yra žinoma, kad Šaudai bint Zam‘a (radiallahu anha) buvo 
įrengtas atskiras kambarys Pranašo mečetėje - Mesdžidun-Nabi. Ten 
ji ir apsigyveno. Jos likęs gyvenimas buvo paskirtas Allahb Pranašui 
(sallallahu aleihi va saliam) ir vaikams. 

Ji dėjo visas pastangas, kad Allahb Pranašo (sallallahu aleihi va 
saliam) namuose tvyrotų jaukumas ir ramybė. Ji buvo geros, atviros 
širdies. Ji rūpinosi Hadidžos vaikais kaip tikra motina. Darė viską, kas 
buvo jiems reikalinga. Buvo ypatingai jautri ir dėmesinga Fatimai ir 
Ummu Gulsum. Jos nuoširdi meilė labai džiugino Allahb Pasiuntinį 
(sallallahu aleihi va saliam). 

Ji su pasiaukojimu darė viską, kad vyras būtų laimingas. Ji padėdavo 
ir stengėsi įtikti net gi Aišai (radiallahu anha), kai ši tapo antrąja Allahb 
Pranašo (sallallahu aleihi va saliam) žmona. Ji perleisdavo jai savo 
eilę ir stengėsi elgtis taip, kad tai patiktų jaunajai Pasiuntinio žmonai. 
Atvėrusi jai motiniškos meilės sklidiną širdį, ji apgaubė Aišą malone ir 
užuojauta. Viską pašventė jos jaunystei. 

Šaudai (radiallahu anha) didžiausia laimė buvo būti Allahb Pranašo 
(sallallahu aleihi va saliam) žmona ir gyventi jo namuose. Ji netroško 
nieko daugiau. Ji juk buvo nebejauna ir stamboka. Ji pasižymėjo 
jautrumu ir puikiai jautė visas situacijos plonybes. Kartą ji pasakė 
abiejų pasalių Saulei (sallallahu aleihi va saliam): „O Allahb Pranaše! Aš 
atiduodu savo eilę Aišai, tegul nuo šiol mano dienos, bus jos dienomis. 
Aš noriu būti tau tiesiog žmona. Tegu Teismo Dieną Allahas prikels 

mus drauge ir padarys mane tavo žmona amžiams“. Šiais žodžiais ji 
išpažino jam savo pačius tyriausius jausmus. 

Ji buvo kukli, dosni ir geraširdė. Žemiškosios gėrybės nevaidino 
jos gyvenime svarbaus vaidmens. Viską, ką ji turėjo ar gaudavo dovanų, 
išdalindavo našlaičiams arba vargšams. Kartą Omar (radiallahu anhu) 
atsiuntė jai didelę sumą pinigų. „Kas tai?“ -paklausė ji. „Kam siųsti tiek 
daug pinigų, tarsi datulių“, pasakė ji ir išdalino viską vargšams. 

Sauda (radiallahu anha) buvo nuoširdi, darbšti ir drąsi moteris. Ji 
dėjo daug pastangų skleidžiant Islamą. Jos dėka dar prieš hidžrą visa jos 
buvusi šeima ir daugelis giminaičių tapo musulmonais. 

Uhud mūšio metu ji pagelbėjo sužeistiesiems ir nešiojo jiems 
vandenį. Ji buvo greta Allaho Pasiuntinio (sallallahu aleihi va saliam) 
per Atsisveikinimo hadžą. 

Po to, kai Allaho Pasiuntinys (sallallahu aleihi va saliam) paliko šį 
pasaulį, ji daugiau nė karto neatliko umros ar hadžo, kai jos paklausė 
kodėl, jis atsakė: „Aš nenoriu palikti savo namų, kaip liepė Allahas“, 
turėdama omenyje ajat’ą: 

„ [O Pranašo žmonos] Būkite savo namuose ir 
nesipuoškite ankstesnio neišmanymo puošmenomis. 
Atlikinėkite maldą, mokėkite zakat‘ą ir pakluskite 
Allahui bei Jo Pasiuntiniui. Allahas nori nutolinti 
bjaurastį nuo jūsų ir jūsų namų ir išskaistinti jus iki 
tyrumo.“ (al-Ahzab, 33/33) 

Ji perdavė tik penkis ar šešis Allaho Pasiuntinio, abiejų pasaulių 
Saulės, hadisus. Štai vienas iš jų: 

„Kartą Allaho Pasiuntinio (sallallahu aleihi va saliam) žmonos 
susirinko drauge, ir kažkurį iš jų paklausė: „Įdomu, o kuri prisijungs 
prie Allaho Pasiuntinio po jo mirties anksčiau už kitas?“. Jos panoro 
sužinoti atsakymą į šį klausimą iš jo paties. Jos kartu nuėjo pas jį ir 
paklausė: 

- O Allaho Pasiuntinį! Kuri iš mūsų po tavo mirties prisijungs prie 
tavęs anksčiau už kitas? 

Abiejų pasaulių saulė (sallallahu aleihi va saliam) nusišypsojo joms 
ir atsakė: 

- Anksčiau už kitas, po mano mirties, prie manęs prisijungs ta, 
kurios pačios ilgiausios rankos.“ 

Išgirdusios šį pamokantį ir išmintingą atsakymą, Allaho Pasiuntinio 
žmonos nusprendė palyginti, kurios iš jų rankos ilgiausios. Pačios 
ilgiausios pasirodė Saudos (radiallahu anha) rankos. Po to, kai Allaho 
Pasiuntinys (sallallahu aleihi va saliam) išėjo į kitą pasaulį, ji, prisiminusi 
šiuos žodžius, dar labiau ėmė ruoštis savo mirčiai. Tačiau anksčiausiai 
iš visų mirė Zainab bint Džahš ir prisijungė prie Allaho Pasiuntinio 
(sallallahu aleihi va saliam). 

Juk Zainab bint Džahš buvo pati dosniausia iš visų jo žmonų. Ir 
tik tada Sauda (radiallahu anha) suprato tų išmintingų žodžių plonybę. 
Rankų ilgis reiškė „dosnumą“. 

Sauda bint Žarna (radiallahu anha) numirė kalifo Omaro (radiallahu 
anhu) valdymo laikotarpiu, kai jai buvo šiektiekvirš septyniasdešimties. 
Tegu Allahas būna ja patenkintas. Ir tegu padaro mus vertus šios doros 
moters užtarimo. Amyn. 

Omar Ibn Hattab dukra, 

KLU^iojL Hafa i 

(radiallahu anha) 


Hafsa buvo kilniojo Omaro (radiallahu anhu) dukra... Išmananti, 
principinga, valinga, ištikima musulmonė-moteris... Ji priklausė tam 
nedideliam tų laikų žmonių ratui, kurie tuo metu buvo raštingi, turėjo 
išsilavinimą... Laimingoji, kuriai trečiais hidžros metais teko garbė tapti 
trečiąja Allahb Pasiuntinio (sallallahu aleihi va saliam) žmona, visų 
tikinčiųjų motina... 

Ji gimė Mekoje tris metus prieš prasidedant pranašystė misijai. 
Jos tėvas buvo į Islamo istoriją įėjęs antras Islamo kalifas Omaras 
(radiallahu anhu), pagarsėjęs savo teisingumu. Jos motina buvo vardu 
Zeinab, ji buvo Osmano bin Mazun tikra sesuo. Hafsa (radiallahu anha) 
priėmė Islamą Mekoje kartu su tėvu Omar (radiallahu anha). Vėliau 
ji tapo sahabo Hunais ibn Huzafa (radiallahu anhu) žmona. Jauna 
sutuoktinių pora prisijungusi prie negausaus to meto musulmonų 
būrio, persikėlė iš pradžių į Etiopiją, o po to į Mediną. 

Hunais buvo Abdullahb ibn Huzaf (radiallahu anhu) brolis. Hunais 
dalyvavo Badr mūšyje, herojiškai pasirodė dvikovoje su priešu. Jis buvo 
sunkiai sužeistas. Pakeliui į namus jis išgėrė iš šahido taurės. Taip Hafsa 
(radiallahu anha) tapo jauna našle. 

Omaras (radiallahu anhu) labai gailėjosi, kad jo dukra tapo našle 
pačiame gyvenimo pavasaryje. Jis troško kuo greičiau ją vėl išleisti už 
vyro. Tais laikais tapusias našlėmis arba išsiskyrusias moteris, kurios 
išlaukė reikiamą periodą, buvo stengiamasi kuo greičiau vėl ištekinti. 
Todėl kilnusis Omaras (radiallahu anhu), kaip rūpestingas tėvas, labai 
norėjo išleisti savo dukrą už patikimo vyro. Pagalvojęs, jis nusprendė 
ištekinti ją už Osmano (radiallahu anhu). 

Kaip tik tuo metu Osmanas buvo netekęs savo žmonos Rukijos 
(radiallahu anhuma), mylimos Allahb Pasiuntinio (sallallahu aleihi va 
saliam) dukters. Todėl Omaras nusprendė nueiti pas Osmaną su savo 
pasiūlymu. Jis nuėjo ir išreiškė savo norą ištekinti už jo Hafsą. Štai ką 
apie jų susitikimus ir pokalbius pasakojo pats Omaras, kaip perdavė jo 
sūnus Abdullahas (radiallahu anhuma): 

„Aš nuėjau pas Osmaną ibn Affan. Jis buvo labai susikrimtęs. 
Kad išsklaidyčiau jo liūdesį, aš ėmiau kalbėti apie Hafsą. „Jeigu nori, 
- pasakiau aš, - ištekinsiu už tavęs Hafsą“. Tačiau Osmanas nieko 
neatsakė. Nepasakė „Taip“. Po to paprašė: „Duok man šiek tiek laiko 
pagalvoti“. Tačiau, kai praėjus kelioms dienoms, mes vėl susitikom, jis, 
atsiprašęs, pasakė: „Bijau, kad dabar nesu pasirengęs vedyboms“. 

Tada kilnusis Omaras nusprendė kreiptis su tuo pačiu pasiūlymu 
į Abu Bakr (radiallahu anhuma). Susitikęs jį, jis pasakė: „Jei nori, gali 
paimti į žmonas Hafsą“. Bet Abu Bakr nutylėjo, neištarė nė žodžio. 
Omaras supyko ant jo dar labiau, nei ant Osmano. 

Kilniajam Omar'ui (radiallahu anhu) buvo labai apmaudu, 
neišgirdus iš dviejų savo artimiausių draugų teigiamo atsakymo. Jis 
pyko. Toks susierzinęs jis stojo prieš Allaho Pasiuntinį (sallallahu aleihi 
va saliam) ir pasakė jam: „O Allahb Pranaše! Aš nustebintas Osmano 
elgesio. Aš pasiūliau jam savo dukrą Hafsą, o jis nesutiko. Tai pat ir Abu 
Bakr...“ 

Nusišypsojęs abiejų pasaulių Saulė (sallallahu aleihi va saliam) 
pasakė: „O Omar! Hafsai teks geresnė pora, nei Osman, o Osmanui teks 
geresnė pora nei Hafsa“. 

Omarą (radiallahu anhu) apėmė smalsumas, kas gi galėtų būti ta 
geresnė pora, nei Osmanas? Po kelių dienų jį pasiekė Allaho Pasiuntinio 
(sallallahu aleihi va saliam) pasiūlymas: „Leis už manęs savo dukterį 
Hafsą, o aš išleisiu už Osmano savo dukterį Ummu Gulsum.“ 

Kilnusis Omar (radiallahu anhu) buvo labai laimingas, išgirdęs šią 
žinią. Vadinasi, Pats Aukščiausiasis Allah, nori, kad Allaho Pasiuntinys 
(sallallahu aleihi va saliam) paimtų į žmonas Hafsą. Greitai visi 
pasiruošimai vestuvėms buvo baigti ir , trečiais metais po hidžros, 
Ša'bano mėnesį, Hafsa (radiallahu anha) tapo trečiąja Allaho Pasiuntinio 
(sallallahu aleihi va saliam) žmona ir visų tikinčiųjų motina. 

Priėmęs tokį išmintingą sprendimą, Visatos Pasididžiavimas 
(sallallahu aleihi va saliam) dar labiau sutvirtino trijų savo artimų 
bendražygių draugystę ir brolybę, apjungęs juos giminystės ryšiais. 
Paėmęs į žmonas Aišą, jis priartino prie savęs kilnųjį Abu Bakr 
(radiallahu anhuma), o vedęs Hafsą, jis priartino prie savęs kilnųjį 
Omarą (radiallahu anhuma). Jis padarė savo pačius mylimiausius, 
širdies draugus savo giminaičiais ir apdovanojo tikra laime jų dukteris, 
visų tikinčiųjų motinas. 

Kilnusis Abu Bakr suprato, kad galėjo nuliūdinti kilnųjį Omarą 
(radiallahu anhuma) tuo, kad paliko be atsako jo pasiūlymą paimti 
į žmonas Hafsą. Tačiau jis neturėjo kitos išeities. Kilnusis Abu Bakr 
žinojo, jog Allaho Pranašas (sallallahu aleihi va saliam) nori vesti 
Hafsą. Tačiau jis neturėjo teisės niekam apie tai pasakoti, kadangi tai 
buvo jam patikėta paslaptis. O kai Pranašo (sallallahu aleihi va saliam) 
santuoka su Hafsa buvo sudaryta, kilnusis Abu Bakr nuėjo pas Omarą 
(radiallahu anhuma) ir, atsiprašęs, pasakė: 

„Tu, tikriausiais, supykai, neišgirdęs iš manęs atsakymo, kai 
pasiūlei man į žmonas Hafsą?“ „Taip“, - atsakė Omaras. Tada Abu Bakr 
(radiallahu anhu) paaiškino: 

„ Aš tai neatsakiau tik todėl, kad Allaho Pasiuntinys (sallallahu 
aleihi va saliam) kalbėjo man apie tai, kad nori vesti Hafsą. Ir aš niekam 
negalėjau pasakoti to, ką jis man pasakė kaip paslaptį. Jei jis būtų 
atsisakęs vesti Hafsą, aš būtinai būčiau paėmęs ją į žmonas“. 

Koks delikatumas!.. Kokia moralė!.. Koks gebėjimas saugoti 
paslaptis!.. Štai kokia turi būti Islamo dorovė!.. Juk paslaptis patiki... 
O tylą saugoja... Mokėjimas saugoti paslaptis ir tylėti, ne tik nusako 
žmogaus patikimumą, bet ir puošia jį... 

Hafsa (radiallahu anha) įėjo į abiejų pasaulių Saulės (sallallahu 
aleihi va saliam) laimės užuovėją, kai joje jau buvo Aiša ir Sauda 
(radiallahu anhuma). Kai ji tapo Allaho Pasiuntinio (sallallahu aleihi 
va saliam) žmona, jai buvo dvidešimt metų. Ją, kaip ir Aišą, Sauda 
(radiallahu anha) priėmė visa širdimi. Nežiūrint jų jauno amžiaus, Sauda 
(radiallahu anha) stengėsi joms abiems visada įtikti. Hafsa buvo jauna, 
išsilavinusi ir pasitikinti savimi. Jos žodžiai niekada neprasilenkdavo 
su darbais. Jos stiprus ir valingas charakteris pasireiškė staigiu ir aštriu 
elgesiu. 

Taip laimės užuovėjoje atsirado jau dvi jaunos žmonos. Jos niekuo 
nenusileido viena kitai, rodydamos savo pastangas patarnauti Allaho 
Pasiuntiniui (sallallahu aleihi va saliam). Jos buvo ypatingai malonios 
ir jautrios, siekdamos neprarasti jo meilės ir pagarbos. 

Allaho Pranašas (sallallahu aleihi va saliam) taip pat stengėsi būti 
su jomis atidus ir malonus, juk jos, be kita ko, buvo jo artimiausių 
draugų dukterys. Turėdamas omenyje jų moterišką natūrą ir jaunystę, 
jis buvo su jomis maloningas, užjaučiantis ir švelnus. Bet kaip ir bet 
kuriam kitam žmogui, jam teko išgyventi ir sunkumų. Nes žinoma, kad 
kilnioji Hafsa (radiallahu anha) išsiskyrė tvirtu, nenuolankiu būdu. Ji 
kartais priešgyniavo ir pačiam Pranašui (TJTLAP). Todėl jos tėvui teko 

dažnai protinti ir auklėti savo dukterį. Matydamas jų nesibaigiančius 
ginčus ir konfliktus su Aiša, kilnusis Omar (radiallahu anhum) pasakė 
Hafsai: „Nei tavo, nei netgi mano padėtis, niekuomet neprilygs tai 
padėčiai, kurią Allaho Pasiuntinio akyse turi Aiša ir jos tėvas“. 

Nežiūrint visų tėvo pamokymų, Hafsos (radiallahu anha) jaunystė 
ir charakteris nuolatos duodavo apie save žinoti, kas neretai išsiverždavo 
į paviršių priešgyniavimo Allaho Pasiuntiniui (sallallahu aleihi va 
saliam) pavidalu. Pagaliau jis, neištvėręs aštraus Hafsos būdo, nusprendė 
kuriam laikui nusiųsti ją pas tėvą. Tačiau pasirodė Džibril (aleihissalam) 
ir, pataisęs jo sprendimą, liepė Allaho Pasiuntiniui grąžinti Hafsą atgal. 
Todėl, kad jai buvo lemta būti viena iš jo žmonų rojuje. 

Kartą Pranašas (TJTIAP), būdamas Zainab bint Džahš (radiallahu 
anha) namuose, išgėrė medaus šerbeto ir šiek tiek ten užtruko. Tai 
nepatiko dviem jaunom Allaho Pasiuntinio (sallallahu aleihi va saliam) 
žmonoms. Jos susitarė tarpusavyje ir pareiškė, kad iš jo burnos sklinda 
nemalonus kvapas. Allaho Pasiuntinys (sallallahu aleihi va saliam) 
paaiškino, kad gėrė medaus šerbetą ir pridūrė: „Galbūt bitė surinko tokį 
medų“ ir prisiekė daugiau nebegerti medaus šerbeto. Būtent tada buvo 
apreikšti pirmieji suros „at-Tahrim“ ajatai: 

„O Pranaše, kodėl draudi sau tai, ką tau Allah‘as leido, siekdamas 
patenkinti savo žmonas? Allahas - Atleidžiantis, Gailestingas“ 

(66/1). Tuomet Pranašas Muhammadas (sallallahu aleihi va saliam), 
kad paauklėti savo jaunas žmonas, kuriam laikui nuo jų pasišalino. Bet 
sahabai ėmė kalbėtis tarpusavyje, kad Allaho Pasiuntinys (sallallahu 
aleihi va saliam) išsiskyrė su savo žmonomis. Kai šios žinios pasiekė 
kilnųjį Omarą (radiallahu anhu), jis iš karto patraukė pas Allaho 
Pasiuntinį (sallallahu aleihi va saliam). Paprašęs leidimo užeiti, jis stojo 
prieš jį ir, norėdamas jį nuraminti, pasakė: 

„O, Allaho Pasiuntinį! Tu tiek daug iškentei dėl savo žmonų. Jeigu 
tu išsiskirsi su jomis, tai Allahas ir Jo angelai bus tavo pusėje. Ir aš, ir 
Abu Bakr ir visi tikintieji būsim tavo pusėje...“ atsakydamas į tai Allaho 

Pasiuntinys (sallallahu aleihi va saliam) tik nusišypsojo. Jo nuostabus 
veidas nušvito. Ir jis atsakė žodžiais, kurie nuramino kilniojo Omar o 
širdį ir nudžiugino visus tikinčiuosius. 

Kilnusis Omaras (radiallahu anhu) atsakė: 

„O Rasuliullah, tu juk žinai, mes visada turėjom valdžią Kuraiš 
moterims. Po persikėlimo į Mediną mes pamatėme, kad jų moterys 
vadovauja jiems. Ir mūsų moterys paėmė iš jų blogą pavyzdį. Priėjo iki 
to, kad net mano žmona kartą ėmė man priešgyniauti. Tada aš stipriai 
ją sumušiau. Bet ji staiga ėmė skųstis: „Kaip tu drįsti kelti prieš mane 
ranką? Prisiekiu Allah‘u, net gi Pranašo žmonos ginčijasi su juo ir 
nekalba iki pat vakaro“. Aš paklausiau Hafsos: „Nejaugi ir tu ginčijiesi 
su Allaho Pasiuntiniu?“ Ji atsakė: „Taip, ir nekalbame su juo iki pat 
vakaro“. Tada aš joms pasakiau: „Kas iš jūsų taip elgsis, turės didžiausią 
nuostolį. Tas, kuris užsitrauks Allaho Pasiuntinio (sallallahu aleihi va 
saliam) pyktį, negalės apsaugoti savęs nuo Allaho pykčio. Ir Allahas - 
liudininkas, bus pražudytas“. Į tai Allaho Pasiuntinys (sallallahu aleihi 
va saliam) atsakė šypsena. Ir aš pasakiau Hafsai: „Nesugalvok daugiau 
ginčytis su Allaho Pasiuntiniu ir sumažink savo pretenzijas. Jei ko nors 
reikia, prašyk manęs. Ir tegul tai, kad kažkas iš jo brolių jam artimesnis 
už tave, nepastūmėja tavęs klaidingiems veiksmams“. 

Kilnioji Hafsa (radiallahu anha) buvo tvirto ir reiklaus būdo. 
Savo būdu ji buvo greitai susierzinanti. Aiša (radiallahu anha) taip 
apie ją kalbėjo: „Hafsa - tikra tėvo kopija. Valinga ir stipri. Jos žodžiai 
niekuomet neprasilenkia su darbais“. 

Ji išsiskyrė savo sumanumu ir giliu daugelio religinių klausimų 
suvokimu, įžvalgumu. Perduodama, kad kartą Allaho Pasiuntinys 
(sallallahu aleihi va saliam) ėmė prie jos vardinti bendražygius, kurie 
prisiekė savo ištikimybę prie Hudaibi: „Jei Allahas panorės, niekas iš tų, 
kurie man prisiekė prie Hudaibi, nepateks į pragarą“, - pasakė jis. Hafsa 
(radiallahu anhu) priminė apie tas, kas sakoma ajat e: „Kiekvienam iš 
jūsų teks susidurti su juo (Pragaru); tavo Viešpačiui tai - nuspręstas 

dalykas“ (Marjam, 19/71). Allaho Pasiuntinys (sallallahu aleihi va saliam) 
atsakydamas pateikė kitą ajatą: „Paskui Mes išgelbėsim tuos, kurie 
buvo dievobaimingi, ir paliksim skriaudėjus ten beklūpančius.“ 
(Marjam, 19/72). Šis visų tikinčiųjų motinos Hafsos (radiallahu anha) 
gebėjimas pateikti atsakančią mintį liudija jos gilų ir tikslų religijos 
supratimą. 

Ji daug garbino. Dienomis pasninkavo, naktimis meldėsi. Jos 
gyvenimas, kaip ir kitų Pranašo (TJTIAP) žmonų gyvenimai tekėjo 
varge. Vietoje lovos ji turėjo nedidelį tiufaką. Vasaromis ji ant jo 
miegojo, o žiemomis į jį susisupdavo. Dažnai jų namuose nebuvo net 
duonos. Bet, nežiūrint to, ji niekuomet nesiskundė ir buvo dėkinga 
Viešpačiui už tai, ką turi. 

Hafsą (radiallahu anha) su Allaho Pasiuntiniu (sallallahu aleihi va 
saliam) siejo gilus meilės ir pagarbos jausmas. Kai ji gaudavo ką nors 
dovanų ar vaišių, pati nevalgydavo, o palikdavo tai Allaho Pasiuntiniui 
(sallallahu aleihi va saliam), teikė pirmenybę jam. Kartą jai padovanojo 
statinaitę medaus. Tačiau ji jo nepalietė, o viską paliko Allaho Pranašui 
(sallallahu aleihi va saliam). Kaskart, kai jis ateidavo pas ją, ji gamindavo 
jam medaus šerbetą. 

Po Allaho Pasiuntinio (sallallahu aleihi va saliam) mirties ji vaidino 
svarbų vaidmenį musulmonų gyvenime. Kai kalifo abu Bakr (radiallahu 
anhu) valdymo laikais Koranas buvo surinktas į vieną knygą, kuri 
egzistavo vieninteliu egzemplioriumi. Jis buvo saugomas Abu Bakr 
(radiallahu anhu) namuose. Po jo mirties jis buvo perduotas saugoti 
kilniajam Omar ui (radiallahu anhu). 

Kai kilnusis Omaras (radiallahu anhu) buvo mirtinai sužeistas, jis 
patikėjo Koraną savo dukteriai Hafsai (radiallahu anha). Ji saugojo jį su 
ypatingu rūpestingumu ir dėmesiu. O kai į valdžią atėjo Osmanas, buvo 
padaryta keletas Šventosios Knygos kopijų. 

Kokia garbė!.. Kokia laimė!.. Globoti ir saugoti Šventąjį Raštą!.. 
Perduoti jį saugojimui į patikimas rankas!.. Tapti moters-musulmonės 

tarnautojos pavyzdžiu!.. Ir perduoti ateinančioms kartoms tai, ką 
patikėta išsaugoti!.. 

Hafsa (radiallahu anha) perdavė apie šešiasdešimt Allahb 
Pasiuntinio (sallallahu aleihi va saliam) hadis’ų. Štai vienas iš jų: „ Kai 
Allaho Pasiuntinys (sallallahu aleihi va saliam) guldavosi miegoti, jis 
dėdavo savo dešinę ranką po galva ir sakydavo: 

„O Valdove! Apsaugok mane nuo bausmės Tavo vergų prikėlimo 
Dienų.“ Ir pakartodavo tai tris kartus. 

Kilnioji Hafsa (radiallahu anha) numirė 45 hidžros metais, būdama 
šešiasdešimties. Tai buvo Muavijo valdymo laikotarpis, dženaza maldą 
atliko to meto Medinos vietininkas Marvan ibn Hakim. Ji buvo palaidota 
greta kitų Pranašo (sallallahu aleihi va saliam) žmonų Džannat al-Baki 
kapinėse. Tegul Aukščiausiaisis Allahas padaro mus vertais jos užtarimo. 
Amyn. 



4 



57 


Vargšų ir bedalių motina 

(radiallahu anka) 


Zainab bint Huzeima ir Zeinab bint Dzahš (radiallahu anhuma) - 
dvi laimingosios, kurioms teko garbė tapti Allahb Pasiuntinio (sallallahu 
aleihi va saliam) žmonomis... Jų ne tik vardai buvo vienodi, jos taip pat 
buvo panašios ir savo geradarystėmis, kurios nulėmė joms abiems 
tapti visų tikinčiųjų motinomis... Dvi musulmonės, kurių dosnumas 
ir gerumas, širdies platumas, gailestingumas ir užuojauta buvo žinomi 
kiekvienam vargšui ir silpnajam. 

Zainab bint Huzeima (radiallahu anha) dar iki Islamo atėjimo buvo 
žinoma kaip „Ummul-mesakin“ (Bedalių motina). Ji maitino vargšus ir 
skurstančius. Tai, ką ji turėdavo, išdalindavo bedaliams. Užjausdavo 
visus, kurie buvo beturčiai ir vargšai. Ji net gi pati vaikščiojo ir ieškojo 
tokių vargšų, kad pasiūlyti jiems savo pagalbą. Jos širdis visada buvo 
atvira pasiaukojimui, užuojautai ir gailestingumui. 

Ji priklausė Amiro bin Sasaa giminei, vienai iš galingiausių visos 
Arabijos giminių. Ji turėjo įtakos savo giminės žmonėms ir būtent ji 
supažindino juos su Islamu ir tapo priežastimi to, kad jie stojo į Tiesos 
kelią. Pirmasis Zainab bint Huzeima vyras buvo Tufail ibn Haris. 
Išsiskyrus su juo, ji ištekėjo už Ubaid ibn Haris. Bet po to, kai jis krito 
šahidu, ji liko našle. 

Trečiaisiais hidžros metais Allahb Pasiuntinys (sallallahu aleihi va 
saliam) nusiuntė pas Amir bint Sasaa gentį grupę žmonių pakviesti 
juos į Islamą. Tačiau pakeliui jie pateko į pasalą ir buvo išdavikiškai 
nužudyti. Po šio įvykio musulmonų santykiai su šia gentimi pašlijo. 

Tačiau abiejų pasaulių Saulė (sallallahu aleihi va saliam) nenorėjo 
kariauti su šia didele, įtakinga ir stipria gentimi. Jis ieškojo būdų, kaip 
santykius su jas pataisyti. Sužinojęs, kad Zainab bint Huzeima liko našle, 
jis nusprendė jai pasipiršti, tikėdamasis tokiu būdu sutvirtinti ryšius su 
šia gentimi. Zainab paprašė savo dėdės Kabiso ibn Amr al-Hilial būti jos 
patikėtiniu šiame reikale. Jis, sutaręs su Allahb Pasiuntiniu (sallallahu 
aleihi va saliam) dėl keturių šimtų dirhamų mahr, juos sutuokė. 

Po šito Zainab bint Huzeima (radiallahu anha), kuriai teko 
garbė tapti visų tikinčiųjų motina, apsigyveno atskirame kambaryje 
Masdžidun-Nabi. Jos kambarys buvo greta Hafsos (radiallahu anha) 
kambario. Zainab bint Huzeima išsiskyrė savo atsidavimu garbinimui. 
Zainab bint Huzeima, kuriai per jos neilgą gyvenimą teko laimė tapti 
Allahb Pasiuntinio (sallallahu aleihi va saliam) žmona, išsiskyrė savo 
prisirišimu prie Allahb garbinimo. Ji daug garbino ir daug aukojo. 

Tačiau laimė tęsėsi neilgai. Zainab ir Pranašas (sallallahu aleihi 
va saliam) kartu išgyveno vos tris-keturis mėnesius. 626 metais, 
būdama trisdešimties, ji numirė. Dženaza maldą jai atliko pats Allahb 
Pasiuntinys (sallallahu aleihi va saliam). Ji buvo palaidota Džannat 
al-Baki kapinėse. 

Zainab bint Huzeima (radiallahu anha) tapo antrąja Allaho 
Pasiuntinio (sallallahu aleihi va saliam) žmona, kurios jis savo gyvenime 
neteko. Taip ji prisijungė prie visų tikinčiųjų motinos Hadidžos 
(radiallahu anha). Tegul Viešpats pagerbia mus jų abiejų užtarimu. 
Amyn. 

Pačių ilgiausių rankų savininkė - Dosnioji Visų Tikinčiųjų Motina 



(radiallahu anha) 


Zainab bint Džahš (radiallahu anha) - antroji Allaho Pasiuntinio 
(sallallahu aleihi va saliam) žmona, vardu Zainab... Ji buvo viena pirmųjų 
moterų priėmusių Islamą... Allaho Pasiuntinio (sallallahu aleihi va 
saliam) tetos dukra... Jis išsiskyrė savo meile garbinimui ir dosnumu... 
Dievobaiminga moteris, praminta visų vargšų ir bedalių motina... 
Kilniaširdė moteris, siuvimu ir rankdarbiais uždarbiavusi pragyvenimui, 
ir dalinusi savo uždarbį vargšams... Laimingoji, Aukščiausiojo Allaho 
liepimu, tapusi Allaho Pasiuntinio (sallallahu aleihi va saliam) žmona... 
Pirmoji iš jo žmonų, kuri prisijungė prie jo po jo mirties. 

Ji gimė Mekoje, dvidešimt metų iki pranašystės misijos pradžios. 
Buvo iš viena iš pirmųjų, priėmusių Islamą. Tikrasis jos vardas buvo 
Barra. Tačiau Allaho Pasiuntinys (sallallahu aleihi va saliam) pakeitė jį 
į „Zainab“. Jos tėvas buvo Burra iš Bani Asad genties, o motina - tikra 
Pranašo (sallallahu aleihi va saliam) teta Umaija bin Abdulmutalib. 
Zainab buvo Abdullaho bin Džahš (radiallahu anhu) sesuo. 

Ji buvo viena iš pirmųjų persikėlusių iš Mekos į Mediną. Pirmoji iš 
muhadžirų. Ir, kadangi ji buvo netekėjusi, Allaho Pranašas (sallallahu 
aleihi va saliam) nutarė ištekinti ją už savo įsūnio Zeid ibn Haris 
(radiallahu anhu). Tokiu būdu jis norėjo su šaknimis išrauti džahilija 

periodui būdingą paprotį - paniekinamą elgesį su vergais, ir įtvirtinti 
visų žmonių lygybę prieš Allahą. Todėl jis pats patraukė piršliu pas 
Zainab. 

Tačiau Zainab ir jos giminaičiams tai nepatiko. Tradiciškai, laisva 
moteris negalėjo tekėti už išlaisvinto vergo. Jiems buvo nesuvokiamas 
toks pasiūlymas. Savo požiūrį į tai Zainab išreiškė tokiais žodžiais: „O 
Allahb Pasiuntiny! Juk aš tavo tikros tetos dukra. Ir aš nesutinku už jo 
tekėti. Juk aš iš Kureiš'itų „. Būtent tada buvo apreikštas 36-asis suros 
al-Ahzab ajatas: 

„Nelieka nei tikinčiajai, nei tikinčiajam, kada Allah‘as ir Jo 
Pasiuntinys nusprendė, pasirinkimo jų reikaluos. O kas neklauso 
AllalTo ir Jo pasiuntinio, tas pakliūva į neabejotiną paklydimą“. 

Tuomet Zainab bint Džahš (radiallahu anha) dar kartą paklausė 
Allaho Pasiuntinio (sallallahu aleihi va saliam): „O Rasuliullah, nejaugi 
tu tikrai nori, kad aš ištekėčiau už Zeido?“ Jis atsakė: „Taip!“ . Ji tarė: 
„Tuomet aš neimsiu prieštarauti Allaho Pasiuntiniui“ ir sutiko ištekėti 
už Zeido (radiallahu anhu). 

Tačiau ši santuoka netapo laiminga. Tarp jų taip ir negimė meilės 
ir savitarpio supratimo jausmas. Jų bendras gyvenimas neatnešė jokios 
laimės. Jie ėmė dažnai pyktis. Supratęs, kad ilgai jų santuoka negyvuos, 
Zeid ibn Haris (radiallahu anhu) nusprendė apie visa tai papasakoti 
Allaho Pasiuntiniui (sallallahu aleihi va saliam): 

„O Rasuliullah! Aš noriu išsiskirti su savo žmona“. Šie žodžiai 
nuliūdino abiejų pasaulių Saulę (sallallahu aleihi va saliam). Jam buvo 
gaila, kad šeima, kurios atsiradimo priežastimi buvo jis pats, griūva. 
Jis pabandė perkalbėti Zaidą, sakydamas jam: „Palik ją savo žmona, 
nesiskirk, ir bijok Allaho!..“ 

Abiejų pasaulių Saulė (sallallahu aleihi va saliam) dėjo visas 
pastangas, kad ši šeima neiširtų. Tačiau, tarp sutuoktinių neatsirado 
prisirišimas, jų širdys buvo šaltos viena kitai. Kentėti tokius santykius 
buvo vis sunkiau. Nežiūrint Zaido pastangų išsaugoti šeimą, rezultatų 

nebuvo. Kai situacija tapo nepakenčiama, Zeid teko nutraukti santuoką 
ir išsiųsti Zainab (radiallahu anha). Kartu jie išgyveno beveik metus. 

Tai labai nuliūdino Allaho Pasiuntinį (sallallahu aleihi va saliam). 
Jam labai nepatiko, kad šį šeima iširo. Juk jis norėjo išgyvendinti 
visuomenėje nusistovėjusias neteisingas tradicijas ir papročius, 
panaudodamas tam visus įmanomus būdus. Kadangi viskas baigėsi 
būtent taip, jis nebegalėjo palikti Zainab (sallallahu aleihi va saliam) 
padėties be reikiamo dėmesio. Kaip tai išspręsti? Juk džahilijos 
laikotarpiu įsitvirtinę tradicijos temdė žmonių protus, tarsi juodi 
debesys. Tada niekas negalėjo įsivaizduoti, kad galima vesti buvusią 
savo įsūnio žmoną. Tačiau Pats Aukščiausiasis Allahas panoro, kad 
būtų padarytas galas tokiam melagingam visuomenės įsitikinimui, ir 
Jis atsiuntė apreiškimus. 4 ir 5 suros „al-Ahzab“ ajatus, kurie visiškai 
išaiškino šį klausimą: 

„ Neįdėjo Allah‘as žmogui dviejų širdžių vienam kūne ir nesutvėrė 
motinomis tų iš jūsų žmonų, kurias jūs vadinate uždraustomis sau, 
ir nepavertė jūsų įsūnių jūsų sūnumis. Tai - tik jūsų kalba jūsų 
lūpose, o Allah‘as sako tiesą, ir Jis veda tiesiu keliu. 

Kvieskite juos (įvaikius) jų tėvų vardais, tai - teisingiau prieš 
Allahą, o jeigu nežinote, kas jų tėvai, tad anie - jūsų broliai tikėjime 
ir jūsų artimieji. Neturite nuodėmės ten, kur suklydote, o turite ten, 
kur kėslavo jūsų širdys. Allah‘as - Atleidžiantis, Gailestingas!“ 

Po šių ajatų apreiškimo, visi išlaisvinti vergai ir įvaikinti vaikai 
buvo imti vadinti savo tėvų vardais. O tie, kurių tėvai nebuvo žinomi, 
tapo savo buvusių šeimininkų draugais ir tikėjimo broliais. Po to buvo 
apreikšti 37-40 suros „al-Ahzab“ ajatai, kurie patvirtino, kad tai ir yra 
vienintelis teisingas problemos sprendimas: 

„Ir štai sakei tam, kurį apdovanojo Viešpats ir kurį tu 
apdovanojai: „Laikyk prie savęs savo žmoną ir bijok Allaho!“ Ir tu 
slėpei savo širdy tai, ką Allahas padarys aiškų, ir bijojai žmonių, o 
vis dėlto Allaho reikia bijoti labiau. Kada gi Zeid‘as patenkino savo 

įgeidžius (išsiskyrė) su ja, Mes apvesdinom tave su ja, kad tikintieji 
nejaustų suvaržymo dėl įvaikių žmonų, kada jie patenkins savo 
įgeidžius. Allaho valia būtinai pildosi. 

Neturi Pranašas nuodėmės dėl to, ką jam nustatė Allahas. 
Taip buvo nustatyta AlIalTo tiems, kurie buvo anksčiau. AllalTo 
sprendimas buvo nulemtas iš anksto. 

Jie perduoda AllalTo apreiškimus ir bijo Jo, ir nebijo nieko, 
išskyrus Allah‘ą. Užtenka to, kad Allah‘as veda sąskaitas! 

Muhammad‘as nebuvo tėvas kuriam nors iš jūsų vyrų, o tik - 
Allaho Pasiuntinys ir pranašų antspaudas (paskutinis iš pranašų). 
Allahas žino kiekvieną daiktą!“ 

Kai Aiša (radiallahu anha) išgirdo šiuos ajatus, pasakė: „Iš tiesų, 
Zainab suteikta didelė garbė, ir ji taps Allaho Pasiuntinio žmona rojuje. 
Dabar ji gali didžiuotis tuo prieš mus visas.“ 

Šios vedybos, kurios įvyko Aukščiausiojo Allaho įsaku, padėjo su 
šaknimis išrauti klaidingus visuomenės papročius ir tradicijas. Išrauti 
tai, kas giliai buvo įleidę šaknis žmonių sąmonėse, buvo įmanoma tik 
su nenuginčijamais įrodymais ir visiškai aiškiais pavyzdžiais. Būtent 
toks buvo šių AllalTo Pasiuntinio (sallallahu aleihi va saliam) vedybų 
tikslas. 

Tuo laiku, kai buvo apreikštas 37 ajatas, Aiša (radiallahu anha) 
buvo šalia Allaho Pasiuntinio (sallallahu aleihi va saliam). Todėl būtent 
ji, praėjus būtinam terminui po skyrybų, nuėjo pas Zainab (radiallahu 
anha) su Allaho Pranašo (sallallahu aleihi va saliam) pasiūlymu. Tačiau 
Zainab (radiallahu anha) neskubėjo su atsakymu, ji pasakė, kad jei 
reikia padaryti Istihara maldą, kad paklausti Allaho nurodymų. Atlikusi 
du rakatus maldos, jis padarė du‘a: „O mano Viešpatie! Jei esu verta 
jo, ištekink mane už jo“. Vėliau buvo apreikšti anksčiau minėti ajatai, 
kuriuose sakoma, kad Allahas apvesdins Savo Pasiuntinį (sallallahu 
aleihi va saliam) su Zainab (radiallahu anha). Sužinojusi tai, Zainab 
nusiėmė visus savo papuošalus ir atidavė juos savo tarnaitei Saliamai, 

kuri pranešė šią džiugią žinią ir, kaip dėkingumo Allahui ženklą, atliko 
sadždą ( nusilenkimą iki žemės). 

Allaho Pranašo (sallallahu aliehi va saliam) ir Zainab bint Džahš 
vestuvės įvyko penktaisiais hidžros metais. Tuo metu Jai buvo 35-eri. 
Šia proga buvo surengtos didelės vaišės. 

Tą dieną Anaso bin Malikmotina Ummu Suleim (radiallahu anha) 
paruošė ypatingą patiekalą iš Medinos datulių, sumaišytų su sviestu. Šį 
patiekalą Anas (radiallahu anhu) pats nešė Allaho Pranašui (sallallahu 
aleihi va saliam). Tačiau vaišių buvo tiek nedaug, kad sunkiai būtų 
užtekę dviem žmonėm. 

Tą dieną Anas pamatė tai, ko niekada iki tol nebuvo matęs. Allaho 
Pranašas (sallallahu aleihi va saliam) pasakė jam: „Pakviesk čia Abu 
Bakr, Omarą, Osmaną ir Ali“. Anas negalėjo patikėti savo ausimis. 
Bet Pranašas (sallallahu aleihi va saliam) dar pasakė: „Atvesk čia visus, 
kuriuos surasi mečetėje ar sutiksi pakeliui!“ Anas buvo priblokštas. 
Galvodamas apie tai, ar gali tiek maisto užtekti visiems, jis išėjo į gatvę. 
Ir ėmė kviesti vaišėms visus, kuriuos sutiko savo kelyje. 

Kai visi susirinko, Galingojo Numylėtinis (sallallahu aleihi va saliam) 
pastatė indą su maistu ant stalo. Atliko du‘a, kad Allahas palaimintų šį 
maistą, ir pasakė: „Sėskitės prie stalo po dešimt ir vaišinkitės tuo, kas prieš 
jus“. Kiekvienas, kuris atsisėdo prie stalo, prisivalgė iki soties. 

Anas (radiallahu anhu) vėliau pasakojo: „Kuo daugiau svečiai 
valgė, tuo, atrodė, maisto darėsi daugiau, tarsi kažkas papildė jo iš 
apačios. Kiekvienas iš svečių privalgę iki soties, bet aš mačiau, kad 
maisto liko tiek, kiek aš atnešiau“. Tuomet Allaho Pranašas (sallallahu 
aleihi va saliam) pasakė: „O Anas! Nuimk valgį nuo stalo“. 

Tada aš nuėmiau valgį nuo stalo ir, palikęs jį jų namuose, grįžau 
pas motiną. Aš papasakojau jai viską, ką mačiau. Ji man pasakė: 
„Nesistebėk, juk jeigu Aukščiausiasis Allahas būtų panorėjęs, kad šiuo 
maistu pasisotintų visi Medinos gyventojai, tai visi būtų pavalgę ir 

pasisotinę“. Tai buvo vienas iš Allaho Pasiuntinio (sallallahu aleihi va 
saliam) mudžiza (stebuklų)“. 

Koks tikėjimas!.. Kokia meilė!.. Koks prisirišimas!.. Koks 
tarnavimas!.. Koks paklusnumas!.. O Aukščiausiasis Allah, dovanok 
kiekvienam iš mūsų tokį tikėjimą, meilę, prisirišimą, tarnavimą ir 
paklusnumą!.. Amyn. 


Zainab (radiallahu anha) vestuvės taip pat tapo ajatų dėl užuolaidų 
būtinybės namuose priežastimi. Kai pakviesti į vaišes svečiai išsiskirstė, 
liko trys, kurie įsitraukė į pokalbį. Laukdamas, kol jie išeis, abiejų 
pasaulių Saulė (sallallahu aleihi va saliam) ėmė vaikščioti po kambarį. 
Bet jie nesusiprato, ką reiškia šis vaikščiojimas. Tuomet Allaho 
Pranašas (sallallahu aleihi va saliam) ėmė lankyti visas žmonas jų 
kambariuose, tikėdamasis sugrįžęs nieko iš svečių neberasti. Būtent po 
šio nemalonaus atsitikimo buvo apreikštos Suros „al-Ahzab“ 53 ajatas, 
kuriame sakoma: 

„O tie, kurie patikėjote! Neikite į Pranašo namus, jeigu jums ten 
neskirtas valgis. Ir nesulaukę jums skirto laiko (neikit per anksti). 
Tačiau kai jus pašauks, tai įženkite, o pavalgę išsiskirstykit, nepradėję 
draugiško pokalbio. Tai iš jūsų pusės apsunkina Pranašą, jis drovisi 
jūsų, o Allahas nesidrovi tiesos. O kada prašote iš jų (Pranašo 
žmonų) kokio nors daikto, tai prašykite pro skraistę. Tai švariau 
ir jūsų, ir jų širdims. Nedera jums varginti Allaho Pasiuntinio ir 
niekados neveskite jo žmonų po jo. Tai iš jūsų pusės didelė nuodėme 
prieš Allahą.“ 

Po šio atsitikimo Pranašo (sallallahu aleihi va saliam) namuose 
buvo iškabintos užuolaidos, kurios slėpė jo žmonas, visų tikinčiųjų 

motinas, nuo pašalinių akių. Šis pavyzdys padėjo formuoti Islamo 
požiūrį į moterį, atitinkantį jos tikrąją vertę. Jis visiems parodė, kad 
išsaugoti žmogiškąjį orumą ir garbę galima tik tokio, su elgesiu susijusio 
reiklumo, keliu. Jų gyvenimo būdas buvo dievobaimingumo ir taurumo 
pavyzdys. Islamo grožyje akys ir sielos surado džiaugsmą ir poilsį. 
Žmonija įgijo savo laimę tik šių Islamo principų dėka. Tik jie išgrynino 
tikrąją žmogaus vertę. Žmogus tapo žmogumi. 


Zainab bint Džahš (radiallahu anha) nuolatos buvo įsitraukusi į 
garbinimą. Ji darė daug papildomų maldų ir daug pasninkavo. Kartą 
Allahb Pasiuntinys (sallallahu aleihi va saliam) pastebėjo mečetėje 
kažkokią virvę. Jis paklausė: „Kas tai?“ Kilnieji sahabai atsakė: „Tai 
priklauso motinėlei Zainab“. Ir paaiškino, kad ji laikosi už jos, kai 
maldoje pavargsta stovėti. Tai labai nepatiko Allahb Pasiuntiniui 
(sallallahu aleihi va saliam), ir jis pasakė: 

„Nedera taip save apsunkinti garbinant. Atriškite tą virvę. Ir melskitės 
tik tada, kai gerai jaučiatės ir turite tam jėgų“. 

Zainab (radiallahu anha) buvo ištikima. Paisė visų teisių. Nesitraukė 
nuo tiesos. Kartą veidmainiai apšmeižė Aišą (radiallahu anha). Allahb 
Pasiuntinys (sallallahu aleihi va saliam) klausė apie tai Omaro, Osmano 
ir Ali (radiallahu anhum) nuomonės. Paklausė ir Zainab nuomonės. Ji 
davė tokį atsakymą, kuris tapo pamokymu visai žmonijai: 

„O Allahb Pranaše, aš saugau savo žvilgsnį ir klausą nuo visko, ko 
nemačiau ir negirdėjau iš pirmų lūpų. Ir prisiekiu Allahu, apie Aišą 
galiu pasakyti tik gerai“. 

Šiuo atsakymu buvo patenkintas ir Allahb Pasiuntinys (sallallahu 
aleihi va saliam) ir pati Aiša (radiallahu anha). 

Dar viena iškili Zainab bint Džahš (radiallahu anha) savybė, buvo jos 
dosnumas. Ji neteikė reikšmės žemiškoms gėrybėms. Pati užsidirbdavo 
sau pragyvenimui. Vertėsi siuvimu ir rankdarbiais. Apdirbo odą, siuvo 
iš jos drabužius bei buities reikmenis ir juos pardavinėjo. Gautus 
pinigus ji išdalindavo vargšams ir bedaliams Allahb kelyje. Ji visą 
gyvenimą užsiiminėjo labdara. Labdara teikė jai didžiulį džiaugsmą. 
Apie jos dosnumą Aiša (radiallahu anha) kalbėjo taip: 

„Aš per savo gyvenimą nemačiau geresnės, dievobaimingesnės, 
teisingesnės, labiau paisančios artimųjų teisių ir daugiau aukojančios 
vargšams, nei Zainab“. 

Štai dar vienas pavyzdys, kalbantis apie jos kilniaširdiškumą: 

„Omaro (radiallahu anhu) valdymo laikotarpiu, kiekvienam iš 
sahabų buvo skirta mėnesinė pašalpa. Pašalpa buvo išmokėta ir Zainab 
(radiallahu anha). Gavusi didžiulę sumą pinigų, ji labai nustebo ir pasakė: 
„Tegul atleidžia Allahas Omarui. Čia visiems mums priklausantys 
pinigai?“ Jei atsakė: „Ne! Visa tai jūsų“. Ji pasakė: 

„Subhanallah! - ir, prisidengusi veidą šydu, ji liepė savo tarnaitei, 
- paimk savo ranka iš ten saują pinigų ir nunešk tiems ir tiems. Paimk 
dar ir nunešk tiems ir tiems“. Tokiu būdu išdalino viską artimiems ar 
vienišiems žmonėms Greitu laiku maiše nieko neliko. Tada jos tarnaitė 
pastebėjo: „O motule, tegul pasigaili jūsų Allahas! Juk ten buvo ir mūsų 
dalis“. Tada Zainab (radiallahu anha) padavė jai ir tuos pinigus, kuriuos 
turėjo pati, liepusi ir juos išdalinti. 

Kai kilnusis Omaras sužinojo apie Zainab bint Džahš (radiallahu 
anha) poelgį, jis atnešė dar tūkstantį dirhamų. Atsistoję prie jos durų, 
jis pasisveikino ir pasakė: „Aš sužinojau, jog tu išdalinai viską, ką aš tau 
atsiunčiau. Pasilik sau nors tai“. 

Bet ir tuos pinigus Zainab (radiallahu anha) išdalino vargšams ir 
skurstantiems. O po to, pakėlusi į dangų rankas, atliko du‘a: 

„O Allah, padaryk taip, kad Omaro geradarystės neliestų manęs. 
Nes žemiškieji dalykai yra išbandymas“. 

Pasitenkinimas tuo, ką turi, ir dosnumas visais laikais buvo didis 
turtas. Pradžiuginti vargšą ir skurstantį reiškė įgyti laimę abejuose 
pasauliuose. Todėl, pats didžiausias Zainab (radiallahu anha) malonumas 
buvo žemiškųjų gėrybių aukojimas vardan Allaho. 

Taip, ji pasižymėjo visomis šiomis tauriomis savybėmis. Ji tapo 
pirmąja iš Visatos Pasididžiavimo (sallallahu aleihi va saliam) žmonų, 
prisijungusių prie jo, po jo mirties. Todėl, net ir po jos mirties, ji buvo 
prisimenama, kaip „pačių ilgiausių rankų savininkė, kuri anksčiausiai 
prisijungė prie pranašo“. „Ilgos rankos“ reiškė dosnumą. 

Du‘a, su kuria Zainab bint Džahš (radiallahu anha) tyra širdimi 
kreipėsi į Allahą, buvo išklausyta. Jį iki pat mirties 20-aisiais hidžros 
metais, kai jai buvo 53-eji, nebegavo iš Omaro (radiallahu anhu) 
pašalpos. Omaras (radiallahu anhu) atlikojaidženaza maldą irpalaidota 
ji buvo Džannat al-Baki kapinėse. Tegul Aukščiausiasis Allahas padaro 
mus vertais jos užtarimo. Amyn. 

paskutinioji iš visų tikinčiųjų motinų palikusį šį pasaulį 

(radiallahu anha) 


Ummu Saliama (radiallahu anha) buvo Allaho Pasiuntinio 
(sallallahu aleihi va saliam) žmona, kuri gyveno ilgiausiai iš visų Pranašo 
žmonų... Erkamo namuose priėmusi Islamą, ji tapo viena iš pirmųjų 
musulmonų... Musulmonė, iškentusi daug sunkumų, tapusi viena iš 
pirmųjų, persikėlusių į Etiopiją, o po to į Mediną... Tapusi žinoma, kaip 
protinga ir sumani moteris, po to, kai susitarimo prie Hudaibi laiku, 
davė Allaho Pasiuntiniui (sallallahu aleihi va saliam) gerą patarimą, kaip 
jam geriau pasielgti... Už savo protą, kilmę, grožį, kuklumą, subtilumą 
ir skaistumą pelniusi laimę tapti Allaho Pasiuntinio (sallallahu aleihi va 
saliam) žmona... Tvirta moteris, kuri po tiek sunkumų, pagaliau, patyrė 
laimę... Tikinčiųjų motina... 

Ji gimė Mekoje penkiolika metų iki Pranašystė misijos pradžios. 
Jos vardas buvo Hind. „Ummu Saliama“ (Saliamo motina) ji buvo tik 
vadinama. Ji priklausė Mahzumo genčiai. Jos pirmasis vyras buvo jos 
tetos sūnus Abdullah ibn Abdulasad. Po persikėlimo į Etiopiją jiems gimė 
sūnus, kurį pavadino Saliama. Todėl ji ir buvo pavadinta „Ummu Saliama“. 
Jos tėvas buvo Suhail ibn Muir iš Abu Umaija giminės, Kuraiš genties, 
visiems žinomas kaip „Zabur-Rakb“, tai yra „Aprūpinantis maistu“. Jį taip 
vadino todėl, kad ruošdamasis ilgai kelionei, jis visada pasiimdavo daug 

maisto atsargų, kurių užtekdavo visiems jo bendrakeleiviams. Ummu 
Saliamos motina buvo Atiką bint Amir. 

Ummu Saliama (radiallahu anha) kartu su savo vyru priėmė Islamą 
Erkamo namuose. Po to sekė pilnas dramatizmo persikėlimas į Etiopiją, 
o po sugrįžimo į Meką - persikėlimas į Mediną. Šiame kelyje jiems teko 
iškęsti daug sunkumų ir kančių. Ummu Saliamos giminaičiai, kurie 
buvo stabmeldžiai, prisiekė, kad neišleis jos iš Mekos. Taip jų kelyje 
atsirado kliūtis. Ummu Saliamą (radiallahu anha) atskyrė nuo vyro 
ir vaiko. Dėl susiklosčiusių aplinkybių Abu Saliama vienas išvyko į 
Mediną, palikęs žmoną ir sūnų Mekoje. 


Apie tai, kas vyko, kai jie panoro palikti Meką ir persikelti į Mediną, 
Ummu Saliama (radiallahu anha) pasakojo taip: 

„Kai mano giminės išskyrė mus su Abu Saliama, jo giminaičiai 
nusprendė atimti iš manęs vaiką. Viena ir kita pusė ėmė įrodinėti teises 
pasilikti jį sau. Per šiuos nagrinėjimus ir ginčus, mane jėga išskyrė su 
savo sūnumi. Taip motina liko vienoje pusėje, o vaikas - kitoje.“ 

Aš visu metus praverkiau iš sielvarto. Pagaliau jie manęs pasigailėjo 
ir pasakė: „Gali keliauti pas savo vyrą“. O Abu Saliamo giminės atidavė 
man sūnų. Aš, pasiėmusi vaiką, iškeliavau į Mediną“. 

Nukeliavusi ilgą ir varginantį kelią, Ummu Saliama (radiallahu 
anha) pasiekė Mediną, kur prisijungė prie savo vyro. Pagaliau jų 
vargams ir kančioms atėjo galas. Šeima vėl buvo drauge. Jie buvo 
patenkinti ir laimingi. 

Kartą jos vyras grįžo namo gerai nusiteikęs. Kai ji paklausė, kas 
nutiko, jis atsakė: 



71 / Ummu Saliama 


„Aš šiandiena išgirdau iš Allaho Pranašo tai, kas labai mane 
pradžiugino. Jis pasakė: „Jei musulmoną ištiks kokia nors bėda ir jis 
pasakys: „Innia lilliahi va innia ileihi radži‘un“, o po to pasakys tokią 
du‘a: „O Allah! Atlygink man už tai, kas ištiko mane, apdovanok mane 
vietoje to geresniu“, Allahas būtinai priims jo du‘a. 

Jų šeima, išgyvenusi tokius sunkumus, ėmė gyventi laimingai ir jų 
meilė diena iš dienos tvirtėjo. Net jeigu jos vyras būtų numiręs, Ummu 
Saliamos (radiallahu anha) meilė jam buvo tokia stipri, kad ji nebūtų 
galėjusi ištekėti už ko nors kito. Todėl jai šovė mintis, apie kurią ji 
pasakė Abu Sadamai: 

„O Abu Saliama! Jeigu moters, kuri su savo vyru gyveno tarsi 
Rojuje, vyras, kuris su savo žmona gyveno tarsi Rojuje, numiršta, 
Allahas būtinai juos sujungs rojuje ir po mirties. Jeigu vyro, kuris su 
savo žmona gyveno tarsi Rojuje, žmona, kuri su savo vyru gyveno tarsi 
rojuje, numiršta, Allahas būtinai juos sujungs Rojuje ir po mirties. 
Todėl pasižadėkime vienas kitam, kad nei tu neveši po manęs, nei aš 
neištekėsiu po tavęs“. 

Abu Saliama nesutiko su žmonos pasiūlymu. Jis pasakė: „Paklausyk, 
ką tau pasakysiu! Jeigu aš numirsiu, ištekėk už kito“. Ir atliko du‘a už 
savo mylimą žmoną: „O Allah! Dovanok po manęs Ummu Sadamai 
vyrą, dar geresnį už mane, kuris gerai su ja elgsis ir nesuteiks jai kančių“. 
Ji nieko neatsakė ir ji daugiau ta tema nekalbėjo. 

Po šio pokalbio praėjus nedaug laiko, mūšyje prie Badr, herojiškai 
kovojęs Abu Saliama (radiadahu anhu), buvo sužeistas. Nors jo žaizdos 
sugijo, jas vis skaudėjo. Po to jis buvo paskirtas vadu žygyje pas Bani 
Asad gentį. Kai armija iš šio žygio sugrįžo į Mediną, senos Abu Saliamos 
žaizdos vėl atsivėrė. Jis atgulė ant patalo. Jo liga tęsėsi penkis mėnesius. 

Ummu Saliama (radiadahu anha) niekada nevertė vyro kartoti 
prašymo du kartus. Ji užjautė jį, aukojosi dėl jo, rodė jam meilę ir 
pagarbą, buvo pasirengusi padaryti dėl jo viską. 

Dienos bėgo, tačiau Abu Saliamo (radiallahu anhu) žaizdos negijo, 
ir jis daugiau niekada neatsistojo ant kojų. Po ilgos ir kankinančios ligos 
jis išgėrė iš šahido taurės. Sužinojęs apie Abu Saliamo (radiallahu anhu) 
mirtį, abiejų pasaulių Saulė (sallallahu aleihi va saliam) atėjo į Ummu 
Saliamos (radiallahu anha) namus. Jis atsisėdo mirusiojo galvūgalyje, 
gulėjusio viduryje kambario, uždengė delnu jam akis ir pasakė: „Kai 
siela palieka kūną, akys mato ją“. 

Po to jis atsisuko į greta raudančias moteris ir paliepė joms: 
„Neprašykite dabar savo du‘a nieko, išskyrus gėrį, nes dabar jus girdi 
angelai, ir viskam, ką jūs sakote, jie sako „Amyn“. Ir pats atliko du‘a už 
Abu Saliamą (radiallahu anhu): 

„O Allah! Atleisk Abu Saliamui... iškelk jį kartu su tais, kurie surado 
teisingą kelią. Ir būk vietoje jo su tais, kuriuos jis paliko! Atleisk mums ir jam! 
O pasaulių Valdove! Padaryk jo kapą jam plačiu ir užpildyk jį Savo Šviesa“. 

Po vyro mirties Ummu Saliama (radiallahu anha) paklausė Allahb 
Pasiuntinio (sallallahu aleihi va saliam) kaip jai reikėtų daryti du‘a. 
Allaho Pranašas (sallallahu aleihi va saliam) atsakė: „Sakyk: „O mano 
Valdove! Atleisk man ir jam. Ir dovanok man po jo dar geresnį, nei jis“. 

Ji ėmė daryti du‘a, ieškodama užuojautos tuose žodžiuose, tačiau tuo 
pačiu mąstydama, kas gali būti jai geresnis už Abu Saliamą (radiallahu 
anhu)? 

Dėl savo tikėjimo Ummu Saliama (radiallahu anha) iškentėjo daug 
kančių. Bet visuose išbandymuose ji parodė didelę tvirtybę, nė per žingsnį 
nežengusi nuo savo tikėjimo. Allahb Pranašas (sallallahu aleihi va saliam) 
negalėjo likti nuošalyje, matydamas padėtį šios bendražygės moters, 
likusios vienos su keturiais vaikais. Praėjus idda laikotarpiui, būtinam 
laikotarpiui po skyrybų ar vyro mirties, jai pasipiršo kai kurie iš ashabų- 
kiram. Tačiau Ummu Saliama jiems atsakė. Kilnieji Abu Bakr ir Omar 
(radiallahu anhuma) taip pat siūlė jai vedybas, tačiau ji atsakė ir jiems. 

Po kurio laiko Ummu Saliamai (radiallahu anhu) pasipiršo pats 
Pranašas (sallallahu aliehi va saliam). Kad pateikti jai savo pasiūlymą, 
jis nesiuntė pas ją Hatibą ibn Balt (radiallahu anhu). 

Kai pas ją atėjo Pranašo (sallallahu aliehi va saliam) patikėtinis, ji 
suprato, kad jos du‘a buvo Allaho išklausyta. Ji labai nudžiugo dėl tokios 
žinios. Tačiau jai nedavė ramybės kai kurios aplinkybės. Ji turėjo keturis 
vaikus, ir ji baiminosi, kad jie taps našta Allaho Pasiuntiniui (sallallahu 
aliehi va saliam). Todėl, atsiprašiusi Hatibo ibn Balt (radiallahu anhu), 
ji nepriėmė pasiūlymo, su kuriuo jis atėjo. 

Abiejų pasaulių Saulė (sallallahu aliehi va saliam), pajutęs, jog 
Ummu Saliamą kažkas neramina, nuėjo pas ją pats. Atėjęs pas ją, jis 
asmeniškai pasiūlė jai tuoktis. 

Ummus Saliama labai nudžiugo, bet tuo pačiu nežinojo, ką jam 
atsakyti. Tuomet ji nusprendė prisipažinti, kas ją visą tą laiką kankino: 

„O Rasuliullah! Aš juk ne tokia ir jauna. Ir aš turiu vaikų. O 
dar, aš pavydi. Aš bijau, kad jei padarysiu kažką, kas jums nepatiks, 
užsitrauksiu Allaho pyktį. Be to, aš neturiu nieko, kas galėtų tapti 
patikėtiniu iš mano pusės“. 

Po to, Allaho Pranašas (sallallahu aliehi va saliam) ėmė atsakinėti 
į kiekvieną iš jos klausimų, tuo pačiu išsklaidydamas viską, dėl ko ji 
nerimavo. Jis pasakė: 

„Tu sakai, jog nesi jauna. Tai, ką išgyvenai tu, išgyvenau ir aš. Ir 
nėra nieko gėdingo tame, kad nebejauna moteris išteka už vyro, kuris yra 
už ją vyresnis. 

Tu kalbi apie savo vaikus. Tavo vaikai - ir mano vaikai. Ir jų 
aprūpinimas viskuo, kas būtina, priklauso Allahui ir Jo Pranašui“ 

Tu sakai, jog esi pavydi. Aš prašysiu Allahb, kad Jis išgelbėtų tave 
nuo šito. 

Tu sakai, kas galėtų būti iš tavo pusės patikėtiniu. Bet iš visų, kas 
galėtų tai padaryti, ar yra jie dabar čia, ar jų nėra, nei vienas neatsisakys 
išleisti tave už manęs“. 

Po šių žodžių Ummu Saliamos (radiallahu anha) širdyje neliko 
nieko, dėl ko ji anksčiau nerimavo. Nuogąstavimai, kurie anksčiau 
nedavė jai ramybės, paliko ją. Pasitenkinusi tokiu aiškiu ir tiksliu 
Allaho Pasiuntinio (sallallahu aliehi va saliam) atsakymu, ji tuojau pat 
priėmė pasiūlymą, ir, kreipdamasi į ten buvusį jos sūnų Omarą, pasakė: 
„Omarai, atsistok! Būk mūsų su Rasuliullah liudininku“. 

Jų vedybos įvyko ketvirtaisiais hidžros metais, Šavvalio mėnesį. 
Ummu Saliamai (radiallahu anhu), kuriai teko garbė tapti visų 
tikinčiųjų motina, buvo suteiktas atskiras kambarys. Vestuvių proga 
buvo paruoštos vaišės. Apie tai, kas vyko tą dieną, Ummu Saliama 
(radiallahu anha) pasakojo: 

„Aš įsikūriau Zainab kambaryje. Jame aš radau keletą rakandų, 
ąsočių vandeniui, girnapusę ir pagalvę bei apklotą, prikimštus palmių 
lapų. Taip pat buvo ąsotis lydyto sviesto ir indas su miežiais. Aš 
sumaliau miežius girnomis, pripyliau vandens ir sviesto, ir pagaminau 
iš to mirkalą. Tai ir buvo vestuvių vaišės. 


Ummu Saliama (radiallahu anha) buvo kilniaširdė. Ji visada, bet 
kokioje situacijoje, elgėsi su Allaho Pasiuntiniu (sallallahu aliehi va 
saliam) pačiu geriausiu būdu. Buvo šalia jo Atsisveikinimo Hadžo metu. 
Ji taip pat buvo daugelio kitų įvykių liudininkė. Gerai įsiminė ir perdavė 
daug iš to, ką darė ir ką kalbėjo Allaho Pasiuntinys (sallallahu aliehi va 
saliam). 

Kartą, kai Allaho Pasiuntinys (sallallahu aliehi va saliam) buvo pas 
Ummu Saliamą, pas jį atėjo jo dukra Fatima su kilniuoju Ali ir vaikais 
Hasanu ir Huseinu (radiallahu anhum). Jie visi kartu papietavo. Ir tada 
Allaho Pasiuntiniui (sallallahu aliehi va saliam) buvo apreikštas 33 
suros „al-Ahzab“ ajatas“ 

„...Allahas nori nutolinti bjaurastį nuo jūsų, nuo jūsų šeimos 
namų ir išskaistinti jus iki tyrumo“. 

Allaho Pasiuntinys (sallallahu aleihi va saliam) iš karto pasikvietė 
prie savęs dukrą, žentą bei anūkus, ir, apglėbęs juos visus savo apsiaustu, 
pasakė: „O Valdove! Tai mano šeima ir mano artimieji. Atleisk jiems jų 
nuodėmes ir išskaistink juos“. 

Nenorėdama praleisti tokios progos, Ummu Saliama (radiallahu 
anha) taip pat pribėgo prie Allaho Pasiuntinio (sallallahu aliehi va 
saliam) ir sušuko: „O Rasuliullah! Aš taip pat tavo šeima.“ Jis atsakė: 
„Taip! Jei Allahas panorės!“, nudžiugindamas ją. 


Tikinčiųjų Motina Ummu Saliama (radiallahu anha) išsiskyrė 
dievobaimingumu ir nusišalinimu nuo žemiškųjų dalykų (zuhd), leido 
savo dienas garbindama. Tarp moterų bendražygių ji geriausiai išmanė 
fikh dalykus ir buvo viena iš Islamo žinovų, moterų klausimais. Ji taip 
pat pelnė didelių nuopelnų hadis’ų perdavimo srityje. Ji perdavė 378 
hadisus, daugiausiai iš visų Pranašo (sallallahu aliehi va saliam) žmonų, 
po Aišos (radiallahu anha). Štai keli jų: 

„Jei numiršta moteris, kuria buvo patenkintas vyras, ji patenka į rojų. “ 

„ O Allah, pervedantis mūsų širdis iš vienos būklės į kitų! Padaryk 
taip, kad mūsų širdys būtų tvirtos mūsų religijoje“. 

„ Malda, malda, neapleiskite maldos. Ir neužkraukite nepajėgiamo 
tiems, kurie jums pavaldūs. Kas dėl jūsų žmonų, - baiminkitės Allaho. Juk 

jus sudarėte su jomis sutartį Allaho vardu, ir Allaho vardu paėmėte jas 
sau į teisėtas žmonas“. 


Ummu Saliama (radiallahu anha) buvo sumani, protinga, mokėjo 
surasti išeitį ir pačių sunkiausių situacijų. Nutikdavo, kad ji pasiūlydavo 
ir pačiam Allaho Pranašui išeitį iš sudėtingos padėties. Pavyzdžiui, po 
sutarties prie Hudaibi sudarymo, Allaho Pasiuntinys (sallallahu aleihi 
va saliam) liepė bendražygiams paaukoti kurbaną ir nusiskusti galvas 
plikai. Tačiau jie, būdami ne iki galo patenkinti sutarties sąlygomis, 
apsimetė, jog neišgirdo jo paliepimo. Nežiūrint to, kad Allaho Pranašas 
(sallallahu aleihi va saliam) pakartojo savo žodžius tris kartus, niekas 
neskubėjo to daryti. Tada Allaho Pranašas (sallallahu aleihi va saliam) 
užėjo į Ummu Saliamos palapinę (radiallahu anha) ir pasakė: 

„ Argi taip galima! Nemato reikalo vykdyti mano paliepimą“. 

Pranašą Muhammadą (sallallahu aleihi va saliam) labai nuliūdino 
toks sahabų elgesys. Tuomet išmintinga ir sumani Ummu Saliama 
patarė jam: 

„O Rasuliullah! Nori, kad jie padarytų tai, ką jiems liepei? Nueik 
ir pats paaukok kurbaną, o po to nusiskusk galvą plikai. Ir nieko 
sahabams nesakyk!“ 

Allaho Pasiuntiniui (sallallahu aleihi va saliam) ši mintis patiko, 
ir jis nusprendė pasinaudoti jos patarimu. Jis išėjo iš palapinės ir, 
nieko nesakęs nė vienam iš sahabų, ėmė aukoti kurbaną. Pabaigęs, jis 
nusiskuto galvą. Pamatę, ką daro Pranašas (sallallahu aleihi va saliam), 
bendražygiai iš karto ėmė daryti tą patį. 

Koks įžvalgumas!.. Koks pasitikėjimas!.. Koks dėkingumas!.. 
Allaho Pasiuntinys (sallallahu aliehi va saliam) paklauso savo žmonos 
patarimo... Pasielgia taip, kaip ji jam pataria... O sekdami Visatos 
Pasididžiavimą (sallallahu aliehi va saliam) jo sahabai atliko reikiamus 

hadžo ritualus... Nebuvo nė vieno bedražygio, kuris nebūtų paklusęs 
paliepimui... Allaho Pasiuntinio (sallallahu aliehi va saliam) pavyzdžiu, 
jie paaukojo kurbanus ir nusiskuto galvas... Tokiu būdu šaltis, kuris 
jau buvo įsibrovęs į širdis, vėl buvo ištirpdytas abipusės meilės šiluma 
ir draugiškais santykiais... Koks protingas žingsnis!.. Tegul Allahas 
kiekvienam iš mūsų dovanoja tokį įžvalgumą!.. Tegul kiekvienas mūsų 
gyvenimo žingsnis būna toks išmintingas... 


Ummu Saliama (radiallahu anha) buvo keleto neįprastų reiškinių 
liudininkė. 

Perduodama, kad kartą ji pamatė, kaip Allaho Pasiuntinys 
(sallallahu aliehi va saliam) kalbėjosi su kažkokiu nepažįstamuoju. 
Jai pasirodė, kad tai buvo Dichja (radiallahu anhu). Bet po to Allaho 
Pasiuntinys (sallallahu aliehi va saliam) jai pranešė, kad tai buvo Džibril 
(aleihissalam). Iš laimės, kad ji pamatė vachi (dieviškojo apreiškimo) 
perdavimą, Ummu Saliama (radiallahu anha) pašlovino Allahą. 


Kitą kartą, pas Allaho Pasiuntinį (sallallahu aleihi va saliam) kai 
kartu su juo buvo ir Ummu Saliama (radiallahu anha), atėjo Džibril 
(aleihissalam). Jis liepė: „Uždaryk duris ir nieko neleisk“. Tuo momentu 
duryse pasirodė Pranašo (sallallahu aleihi va saliam) anūkas Huseinas 
(radiallahu anhu) ir panoro užeiti į vidų. Nežiūrint to, kad Ummu 
Saliama (radiallahu anha) pabandė jam sutrukdyti, Huseinas suspėjo 
įbėgti į vidų ir užsiropštė seneliui ant kelių. Pranašas jį apkabino ir 
pabučiavo. Džibril (aleihissalam) paklausė Allaho Pasiuntinio (sallallahu 
aleihi va saliam): „Nejaugi taip stipriai jį myli? Jis atsakė: „Taip, aš labai 
stipriai jį myliu“. Ir tarp jų įvyko toks pokalbis: 

Tai žinok, kad jis mirs šahido mirtimi, nuo tavo pasekėjų rankų. 

Vadinasi, jį nužudys tikintieji ? 

Taip!.. Jei nori, aš parodysiu tau vietą, kur jis bus nužudytas, 
- pasakė Džibril ir, kurį laiką užtrukęs, jis grįžo su sauja drėgnos, 
raudonos Karbala vietovės žemės. Allaho Pranašo (sallallahu aleihi va 
saliam) akyse pasirodė ašaros ir jis liepė Ummu Saliamai išsaugoti šią 
saują palaimintos žemės. 


Po abiejų pasaulių Saulės (sallallahu aleihi va saliam) mirties 
kiekvieną kartą, kai Ummu Saliama (radiallahu anha) matydavo jo 
anūkus, jos akys prisipildydavo ašarų. Ji dėjo visas pastangas, kad jų 
neištiktų jokia bėda. Bėgo metai, ir tai, ką numatė angelas Džebrail 
(aleihissalam) vis dėlto išsipildė. 61 hidžros metais kilnusis Huseinas 
(radiallahu anhu) buvo nužudytas Jazido žmonių. Tos dienos rytą 
žmonės pamatė Ummu Saliamą (radiallahu anha) verkiant. Kai jos 
paklausė, kas nutiko, ji atsakė: 

„Sapne aš mačiau Allaho Pranašą (sallallahu aleihi va saliam). Jo 
plaukuose ir barzdoje buvo žemių. Aš jo paklausiau: „Kas jums nutiko, 
o Allaho Pranaše?“ Jis pasakė: „Ką tik Huseinas tapo šahidu. Todėl aš 
verkdamas pasirodžiau tavo sapne“. 

Kilniojo Huseino (radiallahu anhu) mirtį apverkė ne tik žmonės, 
bet ir džinai. Ummu Saliama nuo Pranašo (sallallahu aleihi va saliam) 
mirties laiko nebuvo girdėjusi, kad džinai verktų. Kai ji vėl išgirdo jų 
verksmą, suprato, kad kilnusis Huseinas nužudytas. 

Visų tikinčiųjų motina Ummu Saliama (radiallahu anha) pergyveno 
visas Allaho Pasiuntinio (sallallahu aleihi va saliam) žmonas. Ji nugyveno 
ilgus 84-erius metus ir numirė 61 hidžros metais Spinduliuojančioje 
Medinoje. Ją palaidojo Džannat al-Baki kapinėse. Dženaza maldą jai 
atliko Abu Hureira (radiallahu anhu). Tegul Aukščiausiasis Allahas 
pagerbia mus jos užtarimu. Amyn. 

ištikimybės tikėjimui pavyzdys 

Uimmu, t Habiba 

(radiallahu anha) 


Ummu Habiba (radiallahu anha) tapo puikiu nepralenkiamos 
kantrybės tikėjime, ištikimybės ir tvirtumo pavyzdžiu... Jos gyvenimas 
pilnas pamokymų... Moteris, kuri dėl tikėjimo kentė skurdą ir 
vienatvę, nepakluso savo giminaičiams stabmeldžiams ir vyrui-murtad 
(palikusiam tikėjimą)... Laimingoji, kuriai teko garbė neakivaizdžiai 
tapti Allaho Pasiuntinio (sallallahu aleihi va saliam) žmona, kai ji, 
gelbėdama savo tikėjimą, buvo Etiopijoje... Moteris, tapusi musulmonų 
santykių su Kureiš‘itais atšilimo priežastimi... 

Ji gimė Mekoje septyniolika metų iki pranašystės misijos pradžios. 
Jos vardas buvo Ramia. Jos tėvas buvo Kureiš'itų seniūnas Abu Suijan 
Ibn Harb, motina - Safija bint Abu al-As. Ummu Habiba - kilniojo 
Osmano tetos dukra, Muavijo (radiallahu anhuma) sesuo. 

Ji buvo iš pirmųjų musulmonų. Kai ji priėmė Islamą, jos tėvas ir 
motina liko stabmeldžiais. Todėl, jai teko nesusitaikomai kovoti su savo 
šeima, kad išsaugoti savo tikėjimą. Ji viena atsilaikė prieš giminaičių 
engimą ir grasinimus, tačiau nė per žingsnį nepasitraukė nuo religijos. 

Jos pirmuoju vyru tapo Pranašo (sallallahu aleihi va saliam) 
dėdės sūnus Ubeidullah ibn Džahš. Jis priėmė Islamą kartu su ja. O 

kai Kureiš'itų persekiojimas tapo nepakenčiamas, jie, kartu su antrąja 
persikėlėlių banga, išvyko į Etiopiją. Šioje šalyje, kurią valdė Nadžaši, 
jie įgijo tikėjimo laisvę. Greitu laiku jiems gimė dukra, kurią pavadino 
Habiba. Dabar „Ramia“ tapo „Ummu Habiba“. Ji tapo žinoma būtent 
šiuo vardu. 

Kartą sapne Ummu Habiba (radiallahu anha) išvydo savo vyrą 
juodu veidu. Ji nenorėjo ieškoti šio sapno paaiškinimo, tačiau suprato, 
kad su jos vyru greitu metu kažkas nutiks. Kai ji ryte atsikėlė, vyras jai 
pasakė: 

„O Ummu Habiba! Aš giliai išnagrinėjau visas religija ir tapau 
krikščioniu. Ir tu taip pat tapk krikščione, kaip ir aš!“ Ir pridūrė, kad jei 
ji padarys kaip jis liepia, tai jie greitu laiku praturtės. 

Bet Ummu Habiba (radiallahu anha) nekreipė dėmesio į jo žodžius 
ir atsakė, jog nepasitrauks nuo savo religijos, net jei visam gyvenimui 
liks elgeta ar jeigu jai grasins mirtimi. Po to ji papasakojo jam apie savo 
sapną ir užbaigė: „Prisiekiu Allahu, su tavimi nėra gėrio.“ Nejausdama 
nė menkiausios abejonės, Ummu Habiba pareikalavo vyro, iškeitusio 
tikėjimą į materialinę gerovę, neatidėliotinų skyrybų. 

Taip Ummu Habiba (sallallahu aleihi va saliam) liko viena su 
vaiku, už tūkstančių kilometrų nuo savo gimtinės. Vyras davė jai 
skyrybas ir kietaširdiškai laukė, kol ji numirs nuo skurdo. Tačiau tas 
kvailys nesuprato, kad Aukščiausiasis Allahas nepalieka bėdoje tų, 
kurie Juo pasikliauja ir ieško Jo paramos. Maloningasis ir Gailestingasis 
Allahas nepaliko Ummu Habibos (radiallahu anha) bėdoje. O jos vyras 
numirė anksčiau už ją. 

Ummu Habiba (radiallahu anha) taip ir gyveno viena. Kartą sapne 
ji išgirdo balsą, kuris ją pašaukė: „O tikinčiųjų Motina!“ Pabudusi, ji 
suprato, kad jei lemta tapti Allaho Pasiuntinio (sallallahu aleihi va 
saliam) žmona. Ji ėmė laukti, kol praeis būtinas laikas po skyrybų, ir 
niekam apie tai nepasakojo. 

Allaho Pranašas (sallallahu aleihi va saliam) nuoširdžiai domėjosi 
savo bendražygių gyvenimu. Gavęs iš jų žinių, jis stengėsi kiekvienam 
kiek tik gali padėti, apgaubdamas savo globa kiekvieną, kam jos 
reikėjo. Ji sužinojo tos moters istoriją. Nudžiugęs, kad ji nepasitraukė 
iš tikėjimo viliojama materialinėmis gėrybėmis, Allaho Pasiuntinys 
(sallallahu aleihi va saliam) panoro atidovanoti ją už jos kovą dėl 
tikėjimo, padarydamas ją visų tikinčiųjų motina ir savo žmona. Jis 
parašė Etiopijos valdovui Nadžaši du laiškus ir septintaisiais hidžros 
metais nusiuntė juos per Amr ibn Umaija. 

Viename iš laiškų jis kvietė Nadžaši į tikėjimą, o kitame pranešė 
apie moterį vardu Ummu Habiba, kuri persikėlė į jo šalį, ir kurią jis 
ketino vesti. Jis paprašė neakivaizdiniu būdu sudaryti šią santuoką ir 
išsiųsti Ummu Habibą su musulmonais grįžtančiais į Mediną. 

Ir štai pasiuntinys iškeliavo iš Medinos į Etiopiją. Jis pasiekė Nadžaši 
rūmus ir perdavė jam abudu laiškus. Nadžaši priėmė pasiuntinį, paėmė 
laiškus ir pradėjo skaityti. Jo veidas nušvito. Juk jis jau buvo susitikęs 
su Džafar u ibn Talib, kuris kalbėjosi su juo apie musulmonus ir apie 
Islamą. Ištaręs liudijimo žodžius, jis tapo musulmonu. 

Įvykdęs pirmąjį abiejų pasaulių Saulės (sallallahu aleihi va saliam) 
prašymą, Nadžaši ėmėsi antrojo. Jis nusiuntė pas Ummu Habibą 
(radiallahu anha) savo tarnaitę su laišku, kuriame buvo sakoma: „Man 
liepta ištekinti jus už Allaho Pasiuntinio (sallallahu aleihi va saliam). 
Paskirkite žmogų, kuris galėtų būti jūsų patikėtiniu“. 

Ši žinia labai nudžiugino Ummu Habibą (radiallahu anha). Ji 
nusiėmė nuo savo rankų sidabrines apyrankes ir padovanojo jas laišką 
atnešusiai tarnaitei. Ji iš karto užmiršo visas negandas, kurias jai teko iki 
šiol išgyventi, pašlovino Aukščiausiąjį Allahą ir paskyrė savo patikėtiniu 
Halidą ibn Said. 

Nadžaši surinko pas save musulmonus ir kreipėsi į juos, vykdydamas 
Allaho Pasiuntinio (sallallahu aleihi va saliam) jam duotą paskyrimą. 
Po to jis susitarė su Halidu ibn Said (radiallahu anhu) ir paskelbė, kad 

Ummu Habiba (radiallahu anha) ištekinama už Allaho Pasiuntinio 
(sallallahu aleihi va saliam), išmokant keturis šimtus dirhamų mahr. 

Ši laiminga santuoka buvo sudaryta septintaisiais hidžros metais. 
Nadžaši paruošė Ummu Habibai (radiallahu anha) kraitį, ir jau kitą 
dieną, pasodinęs ją drauge su kitais musulmonais į laivą, išlydėjo į 
kelionę. Pasiekę sausumą, muhadžirai persėdo ant kupranugarių ir 
greitu laiku pasiekė Spindinčiąją Mediną. Juos sutiko džiugiai ir su 
pasigėrėjimu. Allaho Pasiuntinys iš karto apgyvendino Ummu Habibą 
(radiallahu anha) atskirame jos kambaryje. 

Atpildą už savo kantrybę, sąžiningumą ir nepajudinamą tikėjimą 
Ummu Habiba (radiallahu anha) gavo dar šiame gyvenime. Ji tapo 
visų tikinčiųjų motina. Patyrė laimę, kuri privertė ją užmiršti visas 
ankstesnes bėdas ir negandas. Tapusi Allaho Pasiuntinio (sallallahu 
aleihi va saliam) žmona, ji nugyveno su juo keturis laimingus ir ramius 
metus. 

Norėdama būti verta ir dėkinga už tokią didį gėrį, Ummu Habiba 
(radiallahu anha) stengėsi visame kame įtikti Allaho Pranašui (sallallahu 
aleihi va saliam). Būti su juo dėmesinga. Ji atidavė visą save meilei 
ir patarnavimui jam. Kad pelnytų jo meilę ir palankumą, ji stengėsi 
tapti geresne ir tobulesne, tiek savo pasaulėžiūra, elgesiu ir net tonu. 
Dėmesingai elgėsi su tuo, kas jam patiko, gerbė net gi daiktus, kuriais 
jis naudojosi. Ir tai pasireiškė visuose jos poelgiuose ir žodžiuose. 
Ji stengėsi nedaryti nieko, kas galėtų sudrumsti jo ramybę ar jam 
nepatikti, ar jis tame dalyvavo ar ne, ar tai buvo susiję su juo pačiu, ar su 
tuo, kas jam priklausė. Tai puikiai iliustruoja vienas pokalbis, vykęs tarp 
Ummu Habibos ir jos tėvo. Jis atskleidžia visą jos supratimo subtilumą 
ir yra mums puikus pavyzdys. Viskas vyko taip. 

Po Hudaibija sutarties, sudarytos su Allaho Pasiuntiniu (sallallahu 
aleihi va saliam), Mekos stabmeldžiai sulaužė vieną iš jos punktų. 
Bet po to juos apėmė baimė, nes jie manė, jog tai gali tapti karo su 

musulmonais priežastimi. Todėl jie nusprendė sutartį atnaujinti. Ir tuo 
reikalu nusiuntė į Mediną savo seniūną Abu Sufjan. 

Tuo laiku jis dar nebuvo musulmonu, tačiau buvo Allaho Pranašo 
(sallallahu aleihi va saliam) uošviu. Kadangi jis buvo Ummu Habibos 
(radiallahu anha) tėvas, tai tikėjosi, kad jeigu šiuo klausimu jo niekas 
nepalaikys, tai dukra jam padės susitikti su Allaho Pasiuntiniu (sallallahu 
aleihi va saliam). Taip nusiteikęs jis atvyko į Mediną. 

Pirmiausiai jis susitiko su Abu Bakr Ir Omaru (radiallahu anhuma). 
Tačiau jie atsisakė jį palaikyti. Nuliūdęs jis pasibeldė į savo dukters 
duris. Pamačiusi priešais save tėvą, Ummu Habiba truputį pasimetė. 
Ji nežinojo, įleisti jį į namus, ar ne. Ji staiga prisiminė visą blogį, kurį 
jos tėvas padarė musulmonams. Kaip jai elgtis su tėvu, kuris buvo 
Islamo priešas? Juk visa tai turėjo reikšmės. Jis buvo jos tėvas, tačiau - 
stabmeldys. Kol šios mintys sukosi jos galvoje, jausmai paėmė viršų ir ji 
pakvietė tėvą į vidų. Juk kaip bebūtų, jis buvo jos tėvas. 

Abu Sufjan buvo labai pavargęs. Juk jis nukeliavo ilgą ir varginantį 
kelią. Jis panoro prisėsti ant tiufako, gulėjusio ant grindų, bet dukra 
jam to neleido. Todėl, kad ant šito tiufako visada sėdėdavo Allaho 
Pranašas (sallallahu aleihi va saliam), ji negalėjo leisti, kad ant jo 
prisėstų stabmeldys, net jei jis - jos tėvas. Abu Sufjan negalėjo suprasti, 
ką reiškia toks dukros elgesys, ir net gi šiek tiek ant jos pyktelėjo: 

„Aš nesupratau, dukra. Tu ką, tiufaką nuo manęs sergsti, ar mane 
- nuo tiufako?“ 

Ummu Habiba (radiallahu anha), parodydama, kad pilnai suvokia 
savo veiksmus, davė jam giliai apmąstytą atsakymą: 

„Tėve! Tai Allaho Pasiuntinio (sallallahu aleihi va saliam) tiufakas. 
Tu nenusipelnei sėdėti šioje palaimintoje vietoje. Ir aš negaliu leisti 
stabmeldžiui sėdėti ant tiufako, ant kurio sėdi Allaho Pasiuntinys“. 

Abu Sufjan labai nustebino dukros ištikimybė jos religijai, jo meilė 
Allaho Pasiuntiniui (sallallahu aleihi va saliam) ir pagarba net gi jo 

daiktams. Kas tai buvo per meilė? Rodyti pagarbą net jo daiktams... 
Ką visa tai galėjo reikšti? Kaip taip galėjo būti?.. Jis negalėjo suprasti, 
kaip galima rodyti pagarbą net Pranašo daiktams. Šitai jį užgavo, ir jis 
pasakė: 

Tu labai pasikeitei, dukrele. Panašu, kad tave apėmė kažkoks 

blogis. 

Ne, tėve, manęs neapėmė blogis, priešingai, Allahas mane išvedė 
į Islamo šviesą. Tu vis dar garbini iš akmens ir medžio išskaptuotus 
stabus, kurie tavęs nei girdi, nei mato. Ir kaip gi toks toliaregis ir 
protingas žmogus kaip tu, gali iki šiol skendėti nežinojimo migloje, likti 
toli nuo Islamo šviesos, - atsakė ji. 

Abu Sufjan dar labiau įširdo dėl tokių dukters žodžių: 

Nejaugi tu manai, kad aš paliksiu savo tėvų religiją ir paseksiu 
Muhammadb religija? - ir supykęs, jis išėjo iš jos namų. Tačiau vėliau 
jam buvo lemta pripažinti dukros tiesą. Patikėti šių jausmų teisingumu. 
Ir jam, kai jis buvo pagerbtas Islamo šviesos nušvitimu, dar teko 
pasidžiaugti savo dukters ištikimybe ir ta pagarba, kurią ji rodė net 
Allaho Pranašo (sallallahu aleihi va saliam) daiktams. 

Kokia ištikimybė tikėjimui Allahu ir jo Pasiuntiniu!.. Kokia meilė!.. 
Kokia pagarba!.. Nepripažinimas Allaho vergo lygiu stabmeldžiui, net 
jei jis tėvas ar artimas giminaitis - tai ir yra tas pamokantis ištikimybės 
tikėjimui pavyzdys... 


Ummu Habiba (radiallahu anha) buvo pakylėto ir kilnaus būdo. 
Jos meilė, ištikimybė ir prisirišimas prie Allaho Pasiuntinio (sallallahu 
aleihi va saliam) tvyrojo visur ir visada. Ji gyveno tikrą tikinčios moters 
gyvenimą. Jos santuoka tapo Abu Sufjan ir jo genties santykių su Islamu 
atšilimo priežastimi. 

Vestuvių dieną Allaho Pranašas (sallallahu aleihi va saliam) 
perskaitė jai tokį ajatą: 

„Gal būt Allah‘as atstatys tarp jūsų ir tų, su kuriais 
jūs nesantaikoj, meilę; iš tiesų, Allah'as - Visagalis. 
Allahas - Atlaidus, Maloningas!“ (al-Mumtahina, 60/7). 

Ummu Habibos (radiallahu anha) santuoka tapo meilės sėkla, kuri 
įkrito į Abu Sufjan širdį ir Kureiš‘itų tarpą. Jos dėka tarp musulmonų ir 
Kureiš'itų buvo nutiesta artumo gija. 

Mekos užėmimo dieną atėjo laikas surinki šios meilės ir artumo 
vaisius. Kuraiš'itų mintys ir nuotaikos, kurias visada valdė grubumas 
ir žiaurumas, buvo sušvelnėję. Ledai suskilo ir pajudėjo. Pyktis, 
neapykanta ir šaltumas užleido vietą meilei. Santykiuose ėmė rastis 
artumas ir šiluma. Meka buvo paimta be kraujo praliejimo. Abu Sufjan 
ir patys autoritetingiausi Kureiš žmonės priėmė Islamą. Štai tokia buvo 
Ummu Habibos (radiallahu anha) kantrybė vardan tikėjimo, tokia buvo 
jos tvirtybė ir ištikimybė, ir tokie puikūs buvo viso to vaisiai. 

Yra žinoma, kad ji mokėsi ir perdavinėjo Kilniojo Pasiuntinio 
(sallallahu aleihi va saliam) hadisus. Sakoma, kad ji perdavė nuo 30 iki 
65 hadis’ų. Štai trejetas iš jų: 

• „Jei nepabijočiau apsunkinti savo ummos, tai liepčiau valytis 
dantis misvak‘uprieš kiekvieną maldą.“ 

• „Bet kokie žmogaus žodžiai pasisuks prieš jį patį, jei tik jie ne 
paliepia gėrio, ar neapsaugo nuo blogio, ar nemini Allaho“. 

• „Kiekvienam, kuris be privalomą maldą, per dieną atlieka 
dvylika rakatą nafilia-maldą, Rojuje bus pastatytas namas“. 


Ummu Habibai (radiallahu anha) buvo budingas švelnumas ir 
delikatumas. 44-ais hidžros metais, kai valdė Muavija, ji susirgo. Ji 

pasikvietė pas save Ummu Sali amą ir Aišą (radiallahu anhuma), kurios 
tuo laiku dar buvo gyvos, ir kreipėsi į jas: 

„Gal būt tarp mūsų vyko tai, kas nutinka tarp bet kokių moterų. 
Ir jas kas nors buvo ne taip, prašau jus atleisti man ir daryti du‘a mano 
atminimui“. 

Aiša (radiallahu anha) į tai atsakė, kad viską atleido ir būtinai 
melsis už ją. Tuomet Ummu Habiba (radiallahu anha) pasakė: „Tu 
nuraminai mane, tegul Allahas nuramina ir tave“. 

Ji liko tokia pat mylinti, nuoširdi ir pastabi net paskutinėmis savo 
gyvenimo akimirkomis. Ji visada siekė būti taktiška ir kilni. Ir išlaikė tas 
savybes ir išeidama į kitą pasaulį. 

Ummu Habiba (radiallahu anha) numirė 664 metais Medinoje, kai 
jai buvo 73 metais. Ir buvo palaidota Džennat al-Baki kapinėse. Tegul 
aukščiausiasis Allahas pagerbia mus jos užtarimu. Amyn. 

Iš nelaisvės į laimę 

bwt Hwi/> 

(radiallahu anka) 


Džiuveirija bint Haris (radiallahu anha) - jauna moteris, kuri sutiko 
savo laimę, gėrovę ir tikrąją laisvę, patekusi į nelaisvę... Laimingoji, kuri 
pati paprašė Allahb Pasiuntinio (sallallahu aleihi va saliam) išpirkti ją 
iš nelaisvės, o po to, priėmusi Islamą, pelnė garbę tapti jo žmona, visų 
tikinčiųjų motina... Parodžiusi drąsą, atsisakydama, kad iš nelaisvės ją 
išpirktų jos tėvas ir atsakydama jam: „Aš renkuosi Allahb Pasiuntinį“... 
Gerbiama musulmonė-moteris, Allahb vergė, atsidavusi garbinimui ir 
zikr, maldai, pasninkui, užsiimanti labdara, nusišalinanti nuo žemiškųjų 
gėrybių (zuhd)... Visų tikinčiųjų motina... 

Ji buvo Bani Mustalik genties vado Haris ibn Abu Dirar duktė. 
Jos tikrasis vardas buvo Barra. Pirmasis jos vyras buvo jos dėdės sūnus 
Musafi ibn Safuan. Jis žuvo penktaisiais hidžros metais kaudamasis Bani 
Mustalik mūšyje. Apie tai, kaip Džiuveirija (radiallahu anha) pateko į 
nelaisvę ir kaip jai teko garbė priimti Islamą ir tapti Allahb Pasiuntinio 
(sallallahu aleihi va saliam) žmona, ji pasakojo taip: 

Medinoje įkurta valstybė kasdien augo ir tvirtėjo. Musulmonų 
skaičius didėjo. Mušrik (stabmeldžiai), visiškai nebekontroliavo 
musulmonų, jie ieškojo naujų galimybių užgesinti Islamo ugnį. 

Tokius pat planus kūrė ir Bani Mustalik genties vadas Haris ibn 
Abu Dirar. Surinkęs visus savo genties judėjus, jis parengė karinį 
musulmonų puolimo planą. Tam, kad jį į gyvendinti, jis ėmė pirkti 
arklius ir ginklus. 

Sužinojęs apie rengiamą puolimą, abiejų pasaulių Saulė (sallallahu 
aleihi va saliam) surinko savo bendražygius pasitarimui. Buvo nuspręsta 
pirmiems pulti Bani Mustalik gentį. Surinkęs 700 karių armiją, iš kurių 
trisdešimt buvo raiti, o likusieji - pėstininkai, Allaho Pasiuntinys 
(sallallahu aleihi va saliam) išsiruošė į žygį. 

Kad suspėtų užgesinti pasipriešinimo ugnį ten, kur ji įsiplieskė, 
musulmonų armija judėjo skubiai ir labai greitai pasiekė teritoriją, 
priklausiusią Bani Mustalik. Jie pasistatė savo palapines prie Mureisi 
šulinio. Pamatę prieš save netikėtai atsiradusią musulmonų armiją, Bani 
Mustalik negalėjo imtis jokių veiksmų, nes buvo užklupti nepasirengę. 

Jei tik abiejų pasaulių Saulė (sallallahu aleihi va saliam) būtų norėjęs, 
tai, jo įsaku, musulmonų armija būtų atakavusi priešą ir sumušusi juos 
iki vieno. Tačiau jis buvo malonės pranašas. Jų atvedimas į tiesų kelią, 
jam buvo daug svarbesnis už jų žūtį. Juk Islamo šventojo karo esmė 
buvo žmonių kvietimas į išsigelbėjimą, o ne kraujo praliejimas. Blogio 
sustabdymas, o ne prievarta. Todėl, Allaho Pranašas (sallallahu aleihi 
va saliam) paliepė Omarui (radiallahu anhu) pakviesti juos į tikėjimą. 
Jis atsistojo ir garsiu balsu ėmė kviesti Bani Mustalik į Islamą. Tačiau, 
vietoje atsakymo, į musulmonų pusę ėmė skrieti strėlės. Taip jie patys 
pradėjo karą. 

Musulmonai buvo priversti gintis ir perėjo į puolimą. Ir po neilgo, 
tačiau atkaklaus mūšio, jie nugalėjo. Jiems atiteko daug trofėjų. Daug 
judėjų iš Bani Mustalik pateko į nelaisvę. Jų vadui Haris ibn Abu Dirar 
pavyko išsigelbėti. O jo duktė Barra pateko į nelaisvę. 

Barra buvo genties vado duktė. Ji rūpinosi tuo, kaip išgelbėti savo 
garbę. Praėjus kuriam laikui, ėmė dalinti trofėjus tiems, kurie dalyvavo 
mūšyje. Belaisvė Barra atiteko Sabit ui ibn Kais ibn Šammas. Jie sudarė 

sutartį, kad už tam tikrą išpirką Barra galės atgauti laisvę. Tačiau ji 
negalėjo išmokėti sutartos sumos. Tada jai į galvą atėjo mintis paprašyti 
šių pinigų pas Allaho Pranašą (sallallahu aleihi va saliam). Vieną dieną, 
stojusi prieš jį, ji pasakė: 

„O Muhammad! Aš Haris ibn Abu Dirar, Bani Mustalik genties 
vado, duktė. Kaip tau žinoma, aš patekau į nelaisvę ir esu Sabito ibn 
Kaisa belaisvė. Mes sudarėme sutartį, jog aš būsiu paleista, jei išmokėsiu 
devynis saikus aukso. Ir aš, būdama priversta išmokėti šią sumą, atėjau 
pas tave prašyti pagalbos“. 

Allaho Pasiuntinys (sallallahu aleihi va saliam) visuomet troško 
rasti būdą, kaip palenkti šią priešišką gentį į Islamą. Jis pagalvojo apie 
tai, ko jo prašė Barra, ir nusprendė ją vesti, radęs reikalingas lėšas pas 
arabus. Jis jai pasakė: 

„Ar nenorėtumei tu sau ko nors geresnio 7 .“ 

„Kas tai, O Muhammad?“ - paklausė ji. 

Allaho Pranašas delikačiai atsakė: 

„Aš trokštu užmokėti už tavo laisvę ir paimti tave į žmonas“. 

Šis pasiūlymas privertė Barrą minutėlę susimąstyti. Ji prisiminė 
sapną, kurį matė prieš tris dienas iki mūšio. Ji susapnavo, kad virš 
Medinos pakilęs mėnuo nukrito tiesiai jai į glėbį. Barra nedvejodama 
priėmė šį pasiūlymą. Po to ji ištarė viendievystės liudijimą ir jai teko 
garbė priimti Islamą. 


Haris bin Dirar negalėjo leisti, kad jo dukra liktų nelaisvėje. Jos 
išpirkai, jis surinko nedidele kaimenę kupranugarių ir su keletu žmonių 
patraukė į Mediną. Kai jie priėjo Akik slėnį, jis atrinko iš kaimenės du 
pačius geriausius kupranugarius ir paslėpė juo tenai. Pasiekęs Mediną, 

jis stojo prieš Allaho Pranašą (sallallahu aleihi va saliam) ir išdidžiai 
pareiškė: 

O Muhammad! Jūs paėmėte į nelaisvę mano dukterį. Tai man 
netinka ir nepritinka mano padėčiai. Reikalauju ją išlaisvinti. 

Nusišypsojęs, Malonės Pranašas (sallallahu aleihi va saliam) 
paklausė? 

Ar jums būtų priimtina, jei mes jai pačiai suteiktumėme 
pasirinkimo laisvę? 

Jūs pasielgsite būtent taip, kaip reikia, - nudžiugo jo pasiūlymu 

Haris. 

Nė kiek neabejodamas, kad jo duktė pasirinks tėvo pagalbą, Haris 
prisiartino prie jos ir pamokančiai tarė: 

Šis žmogus suteikė tau teisę pasirinkti. Žiūrėk, nepadaryk 
mums gėdos. 

Tačiau ji jau gerai žinojo, kaip pasielgs ir ką pasirinks. Todėl visi 
pamokymai buvo bereikalingi. Juk tikėjimo šviesa jau suspindo Barros 
širdyje, nušviesdama jos sielą ir protą. 

Vos pajutusi tikėjimo skonį, ji pamilo Allabą ir Jo pasiuntinį labiau 
už viską pasaulyje. Todėl negalėjo niekam suteikti pirmenybės Allaho 
Pranašui (sallallahu aleihi va saliam). Įsimylėjėlis negalėjo palikti to, ką 
pamilo. Ir, nežiūrint to, kad tai jos tėvui nuskambėjo kaip įžeidimas, jis 
pasakė: 

Aš renkuosi Allaho Pranašą. 


Haris nesitikėjo iš savo dukters nieko panašaus. Jis niekaip negalėjo 
suvokti, ką jinai ką tik j am pasakė. Tai labai jį supykdė, ir jis jai metė: „Tu 
padarei man gėdą“. Tačiau jis visgi norėjo, kad jo duktė būtu išlaisvinta, 

todėl su nusivylimu balse jis pasakė Allaho Pranašui (sallallahu aleihi 
va saliam): 

Šie kupranugariai - išpirka už mano dukrą. Paimkite juos ir 
grąžinkite man dukterį. 

Tačiau Allaho Pasiuntinys (sallallahu aleihi va saliam) uždavė jam 
klausimą: 

O kur tie du kupranugariai, kuriuos paslėpėte Akik slėnyje? 
Kodėl neatsivedėte jų čia? 

Haris ir jo kompanionai buvo sukrėsti. Juk be jų niekas apie tai 
negalėjo sužinoti. Jie kalbėjosi tarpusavyje: 

Prisiekiu Allahu, juk niekas be Allaho nežinojo apie tai, kad 
mes paslėpėme kupranugarius! Ir tada, sukrėsta ir patikėjusi šiuo 
stebuklu Haris siela, nušvito tikrojo tikėjimo šviesa, jis, būdamas labai 
susijaudinęs, ištarė: 

„Ašhadu an lia iliaha illallah va ašhadu anna Muhammadan 
abduhu va rasuliuh“ - „Aš liudiju, kad nėra dievo be Allaho, ir, kad 
Muhammadas - Jo vergas ir pasiuntinys“. Pasekdami juo abu jo sūnūs 
ir visi kiti su juo atvykę žmonės, ištarė kalimai-šahadat (islamiškojo 
liudijimo) žodžius, ir jie teko garbė priimti Islamą. 


Islamo šviesa nušviestos širdys tapo santykių atšilimo priežastimi 
tarp Bani Mustalik ir musulmonų. Priešiškumą pakeitė draugystė. 
Broliškumą - giminystė. Abiejų pasaulių Saulė (sallallahu aleihi va 
saliam), trokšdamas susigiminiuoti su Bani Mustalik, prašė Barros tėvo 
leidimo jų santuokai. 

Haris ibn Dirar, kurio širdyje pakilo Islamo saulė, atsakė sutikimu: 
„ Aš aukoju savo tėvu ir motina vardan tavęs, o Allaho Pasiuntiny! 



PRANAŠO ŽMONOS -Visų Tikinčiųjų Motinos- / 92 


Aš išleisiu ją už tavęs“, - ir sudarė tarp jų santuoką. Taip penktaisiais 
hidžros metais Barra tapo visų tikinčiųjų motina. 

Abiejų pasaulių Saulė (sallallahu aleihi va saliam) išmokėjo jai 
400 dirhamų mahr ir suteikė jai Džiuveirijos vardą. Kadangi „Bara“ 
reiškė „gėris, gėrybės“, Pranašui (sallallahu aleihi va saliam) nepatiko, 
kai žmonės sakė: „Barra išėjo iš Allaho Pranašo namų“. Jis davė jai 
Džiuveirijos vardą, kas reiškė maža mergaitė, nes ji to metu buvo 
20-ties. 


Šia santuoka Allaho Pranašas (sallallahu aleihi va saliam) susirišo 
su Bani Mustalik gentimi giminystės ryšiais, užsitarnavo jų pasitikėjimą 
ir draugystę, padarė galą priešiškumui. Sužinoję, kad Allaho Pasiuntinys 
(sallallahu aleihi va saliam) susigiminiavo su šia gentimi, bendražygiai 
paleido belaisvius, neleido sau laikyti nelaisvėje tų, kurie tapo Allaho 
Pranašo giminaičiais. Taip Džiuveirijos (radiallahu anha) santuoka 
tapo tūkstančių belaisvių išlaisvinimo priežastimi, kurie vėliau tapo 
musulmonais, kaip ir jos tėvas bei broliai. 

Vėliau Aiša su pagarba kalbėjo apie šią Džiuveirjos (radiallahu 
anhuma) nuopelną: 

„Aš nemačiau moters, kuri atneštų tiek naudos savo genčiai, kaip 
Džiuveirija. Jos dėka tūkstančiai Bani Mustalik žmonių išsilaisvino iš 
nelaisvės“. 

Džiuveirija (radiallahu anha) buvo nuosekli, ištverminga ir 
tvirtavalė. Labai daug laiko ji praleisdavo garbindama ir minėdama 
Allahą. Dažnai pasninkavo ir daug meldėsi. Ji pragyveno su Pranašu 
(sallallahu aleihi va saliam) šešerius metus. Įsiminė ir perdavė septynetą 
jo hadis’ų. Štai du iš jų: 

• Visų tikinčiųjų motina Džiuveirija (radiallahu anha) perduoda, 
kad kartą po rytinės maldos Allaho Pasiuntinys (sallallahu aleihi va 

saliam) anksti išėjo iš namų. O Džiuveirija (radiallahu anha) po maldos 
liko sėdėti savo vietoje. Kai jau po saulės patekėjimo Allaho Pasiuntinys 
(sallallahu aleihi va saliam) grįžo namo, jis pamatė, jog ji vis dar sėdi 
toje pat vietoje. Ji jos paklausė: 

„Nejaugi visą tą laiką tu sėdėjai ir minėjai Allah‘ą?“ Į tai ji atsakė: 
„Taip, o Rasuliullah!“ Tuomet Allaho Pasiuntinys davė jai pamokymą: 

Jei tuos keturis sakinius, kuriuos aš pakartojau tris kartus, 
palikdamas tave, palyginti su visais paminėjimais, kuriuos per tą laiką 
ištarei tu, jie pasirodys esą lygūs“. Štai tie žodžiai: 

„Subhahallahi va bihamdihi ‘ababa halkihi, va riza nafsihi, va 
zinata ‘aršihi va midada kalimatihi“. 

Reikšmė: „Aš išaukštinu Aukščiausiojo Allaho Vardą virš visų Jo 
kūrinių, šlovinu Jį taip, kaip yra vertas Jis, Jo Sosto grožis ir didingumas, 
ir nesibaigiantys Jo Žodžiai“. 

Šiuo hadisu Allaho Pranašas (sallallahu aleihi va saliam) išmokė 
Džiuveiriją (radiallahu anha), prisirišusią prie ilgo garbinimo ir zikr, 
to, kad vieni Allaho minėjimo žodžiai turi didesnę reikšmę ir, vadinasi, 
neša savyje daugiau naudos, nei kai kurie kiti. 


• Kartą vieną penktadienį Allaho Pranašas (sallallahu aleihi va 
saliam) atėjo aplankyti Džiuveirijos (radiallahu anha). Ji pasninkavo. 
Jis paklausė: 

Ar pasninkausi rytoj ? 

Ne, o Rasuliullah!- atsakė ji 

Ar pasninkavai vakari 

Ne, o Rasuliullah! - atsakė ji. Tada Allaho Pasiuntinys (sallallahu 
aleihi va saliam) liepė jai: 

Tokiu atveju atlik iftarą ir nutrauk savo pasninką! 


Džiuveirija (radiallahu anha) buvo labai dosni moteris. Maistą, kurį 
turėjo, ji atiduodavo vargšams. Nuolat rūpinosi vienišais žmonėmis. 
Kartą Allaho Pranašas (sallallahu aleihi va saliam) atėjo pas ją ir 
paklausė: „Ar turi ko nors iš maisto?“ Džiuveirija (radiallahu anha) 
atsakė: „Prisiekiu Allahu, neturiu nieko valgomo. Buvo avies šonkauliai, 
bet atidaviau juos kaip sadaka“. 

Tokie buvo Allaho Pasiuntinio namai!.. Tokios buvo visų tikinčiųjų 
motinos!.. Tokios jos buvo - dievobaimingos ir nereiklios... Atsisakydavo 
savo maisto, kad pamaitinti kitus... Rūpinosi našlaičiais ir vienišais... 
Dalino aukas... 

Koks laimingas gyvenimas!.. Kokia puiki moralė!.. Turėti tiek 
gailestingumo ir pasiaukojimo... Mokėti suteikti savo broliui pirmenybę 
prieš save... Gyventi paklūstant Allahui ir nusišalinant nuo žemiškųjų 
gėrybių... Taip palengvinant sau atsiskaitymą amžinajame gyvenime... 
O Allah! Papuošk ir padaryk mūsų gyvenimus laimingus tokia pat 
morale... Amyn... 

Džiuveirija numirė 56-aisiais hidžros metais, būdama 65-erių. 
Džanaza maldą jai atliko tuometinis Medinos vietininkas Marvan ibn 
Hakam. Tegu Allahas dovanoja mums jos užtarimą. Amyn... 

Taktiškumo ir kantrybės pavyzdys 

So^fiįa, Huv&i 

(radiallahu anha) 


Safija bint Huvei (radiallahu anha) buvo dar viena laimingoji, 
kuriai teko garbė išsilaisvinus iš nelaisvės tapti visų tikinčiųjų motina... 
Po to, kai pasirinko Ali alfą ir Islamo religiją, palikusi savo netikinčią 
tautą, ji tapo viena iš didžiųjų Allaho Pasiuntinio (sallallahu aleihi va 
saliam) bendražygių... Ji buvo kukli, protinga, mandagi ir atjaučianti 
moteris... Taktiškumo ir kantrybės pavyzdys... 

Ji buvo kilusi iš pranašo Harun (aleihissalam) giminės. Jos tėvas 
buvo Huvei ibn Ahtab, Bani Nadir, vienos iš judėjų genčių, vadas. Jos 
motina Barra bint Samran priklausė žinomai giminei Bani Kuraiza. 
Tokiu būdu, tiek iš tėvo, tiek iš motinos pusės, Safija (radiallahu anha) 
buvo taurios kilmės. Ji gimė Medinoje. 

Po to, kai judėjai išdavikiškai sulaužė Haibar sutartį, jie buvo 
išvaryti į Haibar‘ą. Kartu su savo gimine buvo ištremta ir Safija. 

Dėl savo puikaus būdo ir jos šeimos autoriteto šioje gentyje, 
Safija buvo gerbiama ir mylima Haibaro žmonių. Ji buvo sužadėta 
su pirmuoju Haibaro poetu ir vadu Salamu ibn Miškeku. O kai 
jie išsiskyrė, ji ištekėjo už Kinano ibn Abu al-Hukaiko, „al-Kamus“ 
tvirtovės komendanto. 

Kartą ji išvydo sapną. Ji susapnavo, jog pilnatis, atplaukusi nuo 
Medinos pusės, įplaukė į jos kambarį. Ryte ji papasakojo apie savo 
sapną vyrui. Jos sapnas netikėtai suerzino Kinaną: 

„Ar tik tu nenori išeiti pas Hidžazo valdovą Muhammadą? Ar tik 
nenori tapti jo žmona?“ - suriko jis, ir stipriai sudavė jai per veidą. 

Nežiūrint to, kad nuo smūgio ant jos veido atsirado mėlynė, jis 
iškentė šią skriaudą. Nes matytas sapnas padarė jai didelį įspūdį. Ji tarsi 
jautė, kad artinasi laikas, kai ir ją užlies Islamo šviesa. Likimas ruošė 
jai dar didesnę dovaną, juk jai buvo lemta tapti ne tik musulmone, bet 
ir paties Allaho Pasiuntinio (sallallahu aleihi va saliam) žmona. O tai 
atsitiko šitaip. 

Septintaisiais hidžros metais Allaho Pasiuntinys (sallallahu aleihi va 
saliam) nusprendė imtis žygio į Haibar. Kadangi ir ten Nadir ir Kuraiza 
genčių judėjai nenorėjo ramiai gyventi. Ir ten jie sėjo nesantaiką. Nė 
kiek nesiskaitydami su jų pačių sudaryta sutartimi, jie susivienijo su 
Kureiš'itais ir ėmė persekioti musulmonų karavanus. 

Dėl šios priežasties abiejų pasaulių Saulė (sallallahu aleihi va saliam) 
matė būtinybę žygiuoti į Haibar, su tikslu užgesinti pasipriešinimo ugnį 
jos židinyje, padaryti visas jų užmačias bevaisėmis ir užtikrinti saugumą 
prekybiniams karavanams, keliaujantiems į Siriją. Sahabai, vos grįžę iš 
žygio į Hudaibiją, buvo nuvargę. Tačiau atėjo dieviškasis paliepimas, ir 
sprendimas buvo priimtas. 

Sahabai ėmė ruoštis žygiui į Haibar‘ą. Į tą žygį Allaho Pranašą 
(sallallahu aleihi va saliam) lydėjo visų tikinčiųjų motina Ummu Saliama 
(radiallahu anha). 

Prie Haibar‘o virė įnirtingas mūšis. Jame dalyvavo kilnusis Ali 
(radiallahu anhu), parodęs nemirtingą didvyriškumą ir drąsą. Penkiolika 
musulmonų krito šahidais, buvo nužudyta apie šimtas judėjų. Daug 
judėjų buvo paimta į nelaisvę ir buvo užkariauta daug trofėjų. Tarp 
belaisvių buvo ir Safija. Jos tėvas ir vyras žuvo mūšyje. Po mūšio visi 
belaisviai buvo surinkti į vieną tvirtovę, ten pat buvo sudėti ir trofėjai. 

Kaip žinome, tam, kad suartėti ir palankiai nuteikti kai kurias 
gimines ir gentis, Allahb Pranašas (sallallahu aleihi va saliam) 
naudojo vedybas kaip politinį ėjimą. Tokiu būdu jis ne tik užmegzdavo 
giminystės ryšius su savo priešais, bet ir palenkdavo jų širdis į Islamą. 
Todėl jis panoro pamatyti tarp belaisvių buvusią Safiją. Jis liepė Bilialiui 
(radiallahu anhu) atvesti ją. 

Kai Bilialis (radiallahu anhu) vedė ją kartu su jos pussesere pas 
Allahb Pasiuntinį (sallallahu aleihi va saliam), jie ėjo pro nužudytų 
judėjų kūnus. Moteris, buvusi kartu su Safija, pamačiusi mirusiųjų 
kūnus, ėmė šaukti, draskė sau akis ir barstė ant galvos žemes. Visi jos 
rūbai ir plaukai buvo sutepti žemėmis. Kai jie įėjo pas malonės Pranašą 
(sallallahu aleihi va saliam), jis sužinojo iš Bilialio (radiallahu anhu) kas 
nutiko ir pasakė: 

„O BiliaVi! Nejaugi tu visiškai netekai užuojautos jausmo, kad vedei 
šias moteris šalia nužudytųjų kūnų? Argi tokiu būdu tu turėjai jas atvesti 
pas mane?“ - išreiškė nepasitenkinimą jo veiksmais. 

Nežiūrint didelės baimės, Safija bint Huvei atrodė rami. Kai ji stojo 
prieš Allahb Pranašą (sallallahu aleihi va saliam), jis už užmetė ant jos 
skraistę ir ėmė aiškinti Islamo religiją. Pabaigai jis jai pasiūlė: 

„ O Safija! Jei tu priimsi Islamų, aš paimsiu tave į žmonas. Jei gi tu 
panorėsi likti prie savo religijos, tai būsi paleista ir sugrįši pas savo tautų“. 

Jei malonės ir gailestingumo Pranašas (sallallahu aleihi va saliam) 
būtų panorėjęs, būtų galėjas pasilikti ją sau kaip belaisvę. Bet jis šito 
nepadarė, ir parodė pavyzdį to, kaip reikia elgtis su tais, kurie atsidūrė 
nelaisvėje ir nėra pajėgūs sau padėti. Tokiu būdu, jis visiems parodė, 
kad elgesio su žmogumi esmė visad ir visur turi remtis malonės ir 
gailestingumo kriterijais, nepriklausomai, nuo to žmogaus statuso, net 
jeigu jis belaisvis. 

Žmonija turi teisę pasirinkti savo tikėjimą. Jis pasinaudodavo bet 
kokia proga, kad atskleisti žmonėms Islamo grožį. Kiekvieną įvykį jis 
vertino iš šio taško. 

Safija bint Huvei buvo labai kilni ir protinga moteris, todėl šis 
pasiūlymas nė kiek jos nenustebino. Tai, kad ji taps Allaho Pasiuntinio 
(sallallahu aleihi va saliam) žmona, jai tapo aišku iš matyto sapno, 
kuriame į jos kambarį įplaukė mėnulis, atkeliavęs iš Medinos. Todėl ji 
be abejonių atsakė: 

„O Allaho Pranaše! Dar iki tol, kol tu pakvietei mane į Islamą, 
aš labai troškau tapti musulmone ir patikėjau tavimi dar prieš tai, kai 
tave pamačiau. Dabar manęs jau niekas nesieja su judėjais, man jie 
nereikalingi. Hubair e neturiu nei tėvo, nei brolio. Jūs išlaisvinote mane. 
Aš labiau norėčiau pasilikti su Allahu ir Jo Pasiuntiniu, nei gauti laisvę 
ir vykti pas savo tautą“. 

Visatos Pasididžiavimas (sallallahu aleihi va saliam) labai nudžiugo 
dėl to, kad Safija (radiallahu anha) priėmė Islamą. Jis iškarto dovanojo 
jai laisvę. Vėliau susituokė su ja, ir suteikė garbę tapti visų tikinčiųjų 
motina. 

Greitai atėjo laikas grįžti iš Haibaro į Mediną. Safija (radiallahu 
anha) paskubėjo pareikšti Allaho Pasiuntiniui (sallallahu aleihi va saliam) 
prašymą, kad šis neįkurtų stovyklos netoli nuo Haibaro. Įsiklausęs į jos 
žodžius, Allaho Pasiuntinys (sallallahu aleihi va saliam) liepė įkurti stovyklą 
„as-Sahba“ vietovėje, esančioje už dvidešimt mylių nuo Haibaro. 

Ummu Saliama aprengė it išpuošė Safiją (radiallahu anhuma) kaip 
nuotaką ir, iškvėpinusi ją, įvedė į Allaho Pasiuntinio (sallallahu aleihi 
va saliam) palapinę. Allaho Pasiuntinys (sallallahu aleihi va saliam), 
norėdamas išsklaidyti jos nerimą, ėmė kalbėtis su ja. Jis paklausė, kodėl ji 
panoro apsistoti kuo toliau nuo Haibaro. Ji atsakė: „ O Allaho Paiuntiny, 
ta vieta buvo per daug arti Haibaro. Aš bijojau, kad judėjai padarys jums 
kokią nors žalą. Nes jie galėjo užpulti jus ar sugalvoti dar ką nors“. 

Kitą dieną įvyko vestuvės. Jos išsiskyrė iš kitų savo prabanga. Svečiai buvo 
vaišinami specialiu patiekalu iš nukaulintų datulių, sumaišytų su sviestu. 

Tai, ko bijojo Safija (radiallahu anha), kėlė nerimą ne tik jai. 
Abu Ajub al-Ansari (radiallahu anhu) baiminosi to paties. Nežiūrint 
to, kad tą naktį sargybiniais buvo paskirti kiti sahabai, jis visą naktį 
saugojo abiejų pasaulių Saulės (sallallahu aleihi va saliam) palapinę. Kai, 
pabudęs ryte, Allaho Pasiuntinys (sallallahu aleihi va saliam) pamatė 
prie savo palapinės Abu Ajubą al-Ansari (radiallahu anhu), jis paklausė, 
kodėl šis nemiega tokį ankstyvą metą. Jis atsakė: 

„O Rasuliullah! Aš baiminausi, kad jums gali pakenkti, todėl 
nemiegojau“. 

Allaho Pasiuntinys (sallallahu aleihi va saliam) buvo labai 
patenkintas šiuo Abu Ajubo (radiallahu anhu) poelgiu. Jį sujaudino 
toks rūpestis, ir jis padarė už jį du‘a: 

„Tegul ir tave saugo Allahas“. 


Allaho Pranašas (sallallahu aleihi va saliam) buvo labai švelnus, 
geras ir užjaučiantis su Safija. Pamatęs ant jos veido mėlynę, jis 
paklausė: 

Iš kur tai? 

Tai Kinano smūgio pėdsakai,- atsakė ji. Ji papasakojo jam apie 
savo sapną ir apie tai, kokį pyktį jis iššaukė jos buvusiam vyrui, - Jis 
puolė prie manęs su žodžiais: „Tu nori išeiti pas tą Hidžazo valdovą 
Muhammadą!“ ir sudavė per veidą. Ši mėlynė liko nuo to. 


Kai Safija (radiallahu anha) atvyko į Mediną, ją apgyvendino Hariso 
ibn Nu man namuose. Pas ją ėmė lankytis moterys, kas susipažinti su ja 
ir pasveikinti atvykus. Atėjo ir kitos Pranašo (sallallahu aleihi va saliam) 

žmonos. Kai Aiša (radiallahu anha) išėjo iš Safijos kambarių, malonės 
Pranašas (sallallahu aleihi va saliam) paklausė jos: 

Kaip tau Safija, O Aiša ? 

Paprasta žydė, nieko daugiau, - atsakė ji. Šie žodžiai labai 
nuliūdino Allaho Pasiuntinį (sallallahu aleihi va saliam), ir jis pasakė: 

Taip nekalbėk, o Aiša! Nes ji nuoširdžiai priėmė Islamą ir tapo 
musulmone. 


Priėmusi Islamą, Safija (radiallahu anha) tapo labai nuoširdžia 
musulmone. Ji atsidavė garbinimui ir zikr. Ją labai skaudino, kai ją 
vadindavo judėja. Kartą kilniosios Aiša ir Havsa (radiallahu anhuma), 
priminė jai, jog ji buvo judėja, ir pasakė, kad štai jos - ne tik iš Kureiš'itų, 
bet ir Allaho Pasiuntinio giminaitės. Tai labai ją užgavo. Kai Allaho 
Pranašas (sallallahu aleihi va saliam) grįžo namo, jis pamatė, kad Safija 
verkia. Jis paklausė jos kokia jos ašarų priežastis. Ir kai ji perdavė jam 
tai, ką pasakė Aiša ir Havsa, jis, kad nuramintų ją, pasakė: 

Kodėl gi tu nepasakei joms, jog tavo senelis - Harun, dėdė - 
Muša, o vyras - Muhammad?“ 

Ji rado nusiraminimą šiuose žodžiuose, ir skriauda, sužeidusi jos 
širdį, išnyko. 


Allaho Pasiuntinys visada buvo su Safija (radiallahu anha) taktiškas 
ir malonus. Kalbėjo su ja meiliai ir geranoriškai. Visada ir visame kame 
buvo jos pusėje. Ir, jeigu šeimoje kildavo kažkokios problemos, jis 
visada ją gynė. 

Kartą, vieno žygio metu, Safijos (radiallahu anha) kupranugaris 
susirgo. Suklupęs ir nusileidęs ant žemės, jis nebesugebėjo atsistoti. 

Zainab (radiallahu anha) turėjo su savimi kelis laisvus kupranugarius. 
Kai Allaho Pasiuntinys (sallallahu aleihi va saliam) paprašė vieno iš jų 
Safijai, ta pasakė: 

„Nejaugi aš atiduosiu savo kupranugarį tai judėjai?“ Tai labai 
supykdė Allaho Pasiuntinį (sallallahu aleihi va saliam), po to jis 
nebendravo su Zainab du ar tris mėnesius. 


Kartą Aiša (pasakė kažką apie mažą Safijos (radiallahu anhuma) 
ūgį. Perspėdamas ją, Allaho Pasiuntinys (sallallahu aleihi va saliam) 
pasakė: 

„O Aiša! Tu pasakei kai ką tokio, kas, jeigu patektą į jūrą, tai 
užterštą jos vandenis.“ 


Visų tikinčiųjų motina Safija (radiallahu anha) turėjo labai jautrią 
širdį. Ji buvo kukli ir kilniaširdė. Ji niekada neteikė didelės reikšmės 
žemiškiesiems dalykams, o kai jai teko garbė tapti Allaho Pranašo 
(sallallahu aleihi va saliam) žmona, ji visus savo siekius nukreipė 
amžinojo gyvenimo laimės linkme.. Juk ji kartą ir visam laikui patikėjo, 
kad tikrasis gyvenimas - tai gyvenimas po mirties ir viskas, kas laukia 
žmogaus po mirties - amžina, o viskas šiame gyvenime - laikina. Kai ji 
atvažiavo į Spinduliuojančią Mediną, padovanojo visas savo brangenybes 
Pranašo dukrai kilniajai Fatimai ir jo žmonoms (radiallahu anhuma). 

Ji labai mylėjo Allaho Pasiuntinį (sallallahu aleihi va saliam). Ji visa 
širdimi stengėsi jam patarnauti ir įtikti. Ji puikiai gamino ir visuomet 
siųsdavo Allaho Pasiuntiniui (sallallahu aleihi va saliam) maisto. Ji 
nenorėjo su juo skirtis. Kartą, kai Allaho Pasiuntinys (sallallahu aleihi 
va saliam) atliko itikaf - buvo nusišalinęs savo mečetėje, garbinimui 
ir maldai - ji atėjo jo aplankyti. Jie prabuvo drauge apie valandą. Po 

to ji paprašė leidimo ir atsistojo eiti. Jos namai buvo toli nuo mečetės. 
O kadangi buvo jau sutemę, Allaho Pasiuntinys (sallallahu aleihi va 
saliam) nenorėjo išleisti jos vienos. Todėl jis patraukė link išėjimo, kad 
šiek tiek Safiją (radialahu anha) palydėtų. 

Kai jie priėjo Ummu Saliamos (radiallahu anha) duris, prie įėjimo 
į mečetę pasirodė du ansar ai. Sahabai, nenorėdami savo netikėtu 
pasirodymu sukelti jiems nepatogumų, pasisveikino ir paskubėjo 
pasišalinti. Bet Visatos Pasididžiavimas (sallallahu aleihi va saliam) 
sušuko jiems: 

„Neskubėkite!.. Sustokit!.. Moteris greta manęs - tai Safija bint 
Huvei“. 

Į tai sahabai atsakė: „Subhanallah!.. Mes prašome Allaho atleidimo, 
o Rasuliullah!“ - tuo parodydami savo pagarbą ir paaiškindami, kad 
neturėjo galvoje nieko blogo. 

Abiejų pasaulių Saulė (sallallahu aleihi va saliam), norėdamas 
jų pavyzdžiu suteikti pamokymą visai ummai, pasakė jiems tai, kas 
apsekoje tapo kriterijumi kiekvienam musulmonui: 

„Neabejotinai, šėtonas vaikšto žmogaus kūne panašiai, kaip kraujas 
teka jo venomis. Aš pabijojau, kad šėtonas galėjo pakišti jums kokią blogą 
mintį“. Tokiu būdu, jis ne tik panaikino sahabų abejones, bet taip pat 
priminė, kad žmogus bet kuriuo momentu gali kaktomuša susidurti su 
tokiu pavojumi. 


Safija (radiallahu anha) ypatingai gerbė ir visame kame pakluso 
Allaho Pasiuntiniui (sallallahu aleihi va saliam). Juk, net gi jos tėvas ir 
dėdė, po to, kai Allaho Pasiuntinys (sallallahu aleihi va saliam) persikėlė 
į Mediną, pripažindavo savo pokalbiuose: „Jis yra pranašas, apie kurį 
kalbama mūsų šventame rašte“. Tačiau, nežiūrint to, jie abu vėliau stojo 
prieš Allaho Pasiuntinį (sallallahu aleihi va saliam), o Safija (radiallahu 

anha) liko ištikima savo religijai. O vėliau prisijungė prie Pranašo, 
kuriuo tikėjo ir kurį mylėjo, šeimos. Ir dabar nepraleisdavo progos 
jam patarnauti ir būti jam gera žmona. Juk tarnavimas jam, buvo jai 
didžiausias malonumas. 


Safija (radiallahu anha) labai išgyveno, kai Allahb Pranašas 
(sallallahu aleihi va saliam) sirgdavo. Ji troško, kad vietoj jo, tą skausmą 
jaustų ji. Kai iki jo mirties liko suskaitytos dienos, ir jo būklė pablogėjo, 
Pranašo (sallallahu aleihi va saliam) žmonos susirinko jo laimės būste. 
Tuomet Safija (radiallahu anha) nuoširdžiai užjausdama kreipėsi į 
Allahb Pasiuntinį (sallallahu aleihi va saliam): 

„O, kad vietoje tavęs, gulėčiau aš. O, kad vietoje tavęs skausmą 
jausčiau aš.“ 

Tai išgirdę, Allahb Pasiuntinio žmonos (sallallahu aleihi va saliam) 
ėmė šnabždėtis tarpusavyje. Malonės Pranašas (sallallahu aleihi va 
saliam), tai pastebėjęs, pasakė: 

„Safija sako tai nuoširdžiai!“ 


Safija (radiallahu anha) nebuvo kerštinga. Ji visada atleisdavo 
skriaudas. Buvo atlaidi tiems, kurie klydo. Nuovoki. Ji buvo romaus, 
švelnaus būdo, geranoriška ir rimta. Kartą, kilniojo Omaro (radiallahu 
anhu) valdymo laiku, jos tarnaitė pasiskundė ja: „Safija iki šiol neapleido 
judėjų papročių. Gerbia šeštadienį ir bendrauja su jais“. Kai kilnusis 
Omaras (radiallahu anhu) atėjo pas ją, kad sužinoti apie tai iš jos 
pačios, ji atsakė: 

„Aš bendrauju su judėjais todėl, kad mane su jais sieja giminystės 
ryšiai. Ir aš bendrauju tik su giminaičiais. Ir kokia man gali būti 

nauda iš to, kad aš gerbsiu šeštadienį, kai Aukščiausiasis Allahas davė 
mums vietoje jo penktadienį?“ - šitaip paaiškindama, kad jos tarnaitės 
skundas neturi jokio pagrindo. Kilnusis Omaras (radiallahu anhu) 
nieko neatsakė. 

Safija (radiallahu anha), sužinojusi, kad šis skundas, atėjo iš jos 
tarnaitės, pasišaukė ją pas save ir paklausė: „Kas paprotino tave šioms 
apkalboms?“ Ši atsakė: „Tai šėtono šnabždesiai“. Išgirdusi tokį sąžiningą 
atsakymą, Safija (radiallahu anha) nesupyko ir tarnaitę paleido. 

Safija (radiallahu anha) buvo labai dosni. Ji dalino viską, ką 
turėjo. Ji numirė 50-aisiais hidžros metais, būdama šešiasdešimties 
metų amžiaus, palikusi po savęs tūkstantį dirhamų palikimą, kurio pusę 
ji paliko savo sūnėnui, o kitą dalį - vargšams. 

Safija (radiallahu anha) nugyveno su Pranašu (sallallahu aleihi va 
saliam) keturis lamingus metus ir perdavė apie dešimt jo hadis’ų. Tegul 
Aukščiausiasis Allahas padaro mus vertais jos užtarimo. Amyn. 

Paskutinioji Allaho Pasiuntinio žmona 

bint Hari/, 

(radiallahu anha) 


Maimuna bint Haris (radiallahu anha) buvo paskutinioji Allaho 
Pasiuntinio (sallallahu aleihi va saliam) žmona ir visų tikinčiųjų motina... 
Laimingoji, pati pareiškusi norą tapti Pranašo (sallallahu aleihi va saliam) 
žmona ir jos svajonė išsipildė... Ši santuoka liko kiekvieno musulmono 
atmintyje kaip priminimas apie nekliudomą abiejų pasaulių Saulės 
(sallallahu aleihi va saliam) įžengimą į Meką, praėjus septyneriems metams 
po hidžros... Meimuna buvo Zainab bint Huzeimos sesuo iš motinos 
pusės... Ir paskutinioji iš Allaho Pasiuntinio (sallallahu aleihi va saliam)... 

Ji priklausė Mekos genčiai Bani Hilial. Jos tikrasis vardas buvo 
Barra, bet vėliau Pranašas Muhammadas (sallallahu aleihi va saliam) 
pakeitė jį į Maimuna. Šis vardas tapo priminimu, kaip Allaho Pasiuntinys 
(sallallahu aleihi va saliam) kartu su savo bendražygiais pirmą kartą po 
hidžros įžengė į Meką. Jos motina buvo Hind bint Auf, kuri buvo labai 
gerbiama žmonėse. Ji buvo vadinama „pačia sėkmingiausia iš visų 
senučių“, kadangi ji išleido visas savo dukteris už pačių iškiliausių ir 
žymiausių to meto vyrų. 

Iš visų Maimunos (radiallahu anha) seserų, buvo trys, kurias 
abiejų pasaulių Saulė (sallallahu aleihi va saliam) švelniai vadino 
„ sesėmis-musulmonėmis “. Zainab bint Huzeima (radiallahu anha) buvo 



PRANAŠO ŽMONOS -Visų Tikinčiųjų Motinos- / 106 


ištekėjusi už Allahb Pasiuntinio (sallallahu aleihi va saliam), Ummul- 
Fadl Liubabatul-Kubra - už Abbaso (radiallahu anhuma) ir Esma bint 
Ūmais (radiallahu anha) - už Džafaro ibn Abu Talib. Kitos seserys: 
Seimą bint Ūmais buvo kilniojo Hamzos žmona ir kilniojo Halido ibn 
Valid motina, Liubabatul-Sugra buvo ištekėjusi už Valido ibn Mu‘iro, 
Esma bint Haris - už Ubaijo ibn Haliaf ir Azza bint Haris - už Zijado 
ibn Abdullah. Visi jie buvo iškilūs ir žinomi to meto žmonės. Už savo 
nuopelnus, didvyriškumą ir drąsą jie buvo visų gerbiami. 

Iki Islamo atėjimo, Maimuna (radiallahu anha) buvo ištekėjusi 
už Masudo ibn Amr, išsiskyrusi su juo, ji ištekėjo už Abu Ruhum ibn 
Abdiluzz. O po jo mirties liko našle. Ir nuo to laiko jos širdis užsidegė 
troškimu, ji daugiau nebenorėjo tekėti už nieko kito, tik už Allahb 
Pranašo (sallallahu aleihi va saliam). 

Ji puikiai suprato, kokia garbė yra tapti Pranašo (sallallahu aleihi 
va saliam) žmona. Ir troškimas pelnyti šią garbę, tarsi maža meilės 
sėklelė pasisėjo jos širdies gilumoje. Jos širdis liepsnojo. Troškimas „ 
tapti Allahb Pasiuntinio žmona ir visų tikinčiųjų motina“ tapo jos slapta 
svajone. Ji, kaip moteris negalėjo apie tai atvirai kalbėti, todėl nusprendė 
atverti savo paslaptį artimam žmogui, savo seseriai Ummul Fadl, kuri 
visada ją teisingai suprasdavo. Maimuna (radiallahu anha) papasakojo 
savo seseriai apie meilę Allahb Pranašui (sallallahu aleihi va saliam). 

Ummul Fadl, trokšdama, kad į jos sesers jausmai rastų atsaką, 
papasakojo apie tai savo vyrui, kilniajam Abbas (radiallahu anhu). O 
šis neatidėliodamas patraukė pas Allahb Pranašą (sallallahu aleihi va 
saliam). Atėjęs jis papasakojo jam apie Maimuna, jos širdies išgyvenimus. 
Atskleidęs jam jos meilę, jis pridūrė, jog ji našlė. 

Abbas (radiallahu anhu) papasakojo apie Maimunos (radiallahu 
anha) dorovingumą, puikias savybes, ir apie tai, kad paėmęs ją į 
žmonas, Allahb Pranašas (sallallahu aleihi va saliam) liks patenkintas. 
Jis pareiškė esąs pasiruošęs pats sudaryti tarp jų šią santuoką, tuo pačiu 

parodydamas, kad jis, būdamas tikras Allaho Pranašo dėdė, labai 
trokšta, kad jie su Maimuna apsivestų. 

Abiejų pasaulių Saulė (sallallahu aleihi va saliam) rodė savo 
dėdėms ypatingą meilę ir pagarbą. Jis negalėjo atsakyti jiems to, ko jie 
prašė. Todėl, į šį primygtinį savo dėdės prašymą vesti Maimuną, Allaho 
Pasiuntinys (sallallahu aleihi va saliam) nusprendė atsakyti sutikimu. 
Kai naujiena pasiekė Maimuną (radiallahu anha) ji buvo laiminga. Tuo 
momentu ji buvo raita ant kupranugario. Kai jai pasakė, kad Allaho 
Pasiuntinys (sallallahu aleihi va saliam) nori jai pasipiršti ji nulipo 
nuo kupranugario ir pasakė: „Nuo šiol šis kupranugaris ir ta, kuri sėdi 
ant jo, priklauso Allaho Pranašui“, tuo išreikšdama savo džiaugsmą ir 
pasitenkinimą. Kitur perduodama, kad Maimuna (radiallahu anha) 
tiesiog padovanojo save Allaho Pasiuntiniui (sallallahu aleihi va saliam). 
Dėl to buvo apreikštas šis Šventojo Korano ajatas: 

„O Pranaše. Mes leidome tau imti į žmonas tas, 
kurioms tu davei jų dovaną, ir tas, kurias užvaldė 
tavoji dešinė iš to, ką tau dovanojo Allah’as kaipo 
laimikį, ir tavo dėdės dukteris iš tėvo pusės, ir tavo tetų 
dukteris iš tėvo pusės, ir tavo dėdės dukteris iš motinos 
pusės, ir tavo tetų dukteris iš motinos pusės, kurios 
persikėlė sykiu su tavimi, ir tikinčią moterį, jeigu ji 
pati padovanos save Pranašui, jeigu Pranašas panorės 
ją vesti - visa tai išimtinai tau, o ne tikintiesiems. 

Mes žinome, ką nustatėm jiems dėl jų žmonų ir to, ką 
užvaldė jų dešinės, dėl to, kad nebūtų tau suvaržymų. 
Allah’as - Atleidžiantis, Gailestingas“. (al-Ahzab, 33/50) 


Maimuna (radiallahu anha) tapo Allaho Pasiuntinio (sallallahu 
aleihi va saliam) ir tikinčiųjų motina tokiomis aplinkybėmis: 

„Šeštaisiais hidžros metais Allaho Pasiuntinys (sallallahu aleihi va 
saliam) panoro atlikti omrą. Tačiau Kureiš'itai tais metais jam neleido 
įeiti į Meką. Tada su jais buvo sudaryta sutartis, žinoma kaip Hudaibija 
sutartis, kad kitais metais jie leis musulmonams išbūti Mekoje tris 
pilnas dienas. Allaho Pasiuntinys sugrįžo į Mediną. 

Po metų Allaho Pasiuntinys (sallallahu aleihi va saliam) iškeliavo iš 
Medinos, kad atlikti omrą. Pagal susitarimą Kureiš'itai atlaisvino Mekos 
teritoriją, kad musulmonai galėtų laisvai atlikti piligrimystės ritualus. 
Mekos gyventojai pasistatė palapines prie įvažiavimo į miestą ir ėmė 
laukti Pranašo atvykimo. 

Pirmiausia Allaho Pasiuntinys (sallallahu aleihi va saliam) nusiuntė 
aukojamus gyvulius. Po to, sėdęs ant savo kupranugario vardu Kasva, jis 
kartu su sahabais patraukė iš Marruzzahran pusės į Meką. Pasiekęs Meką, 
jis apėjo aplink Kabą, sėdėdamas ant kupranugario. Atliko sa‘i - ritualinį 
bėgimą tarp Safa ir Marva kalvų. Po to paaukojo gyvulį. Pabaigęs omrą, 
nusiskuto galvą plikai ir persirengė piligrimo drabužius. 

Trys dienos prabėgo labai greitai. Pranašas (sallallahu aleihi va 
saliam), nenorėdamas gadinti santykių su Mekos gyventojais, turėjo 
laikytis žodžio. Tačiau dar labiau jis troško, kad jų santykiai taptų šilti ir 
draugiški. Jo dėdės Abbas (radiallahu anha) pasiūlymas vesti Maimuną, 
kaip tik sutapo su šiais įvykiais. 

Norėdamas išpildyti dėdės prašymą ir įgyvendinti tai, ko jis siekė, 
Allaho Pasiuntinys (sallallahu aleihi va saliam) priėmė šį pasiūlymą. Visame 
tame jis matė galimybę palenkti likusius netikėjime Kureišitus į Islamą. 

Ketvirtosios musulmonų buvimo Mekoje dienos rytą Kureišitų 
vadovai nusiuntė pas Allaho Pasiuntinį (sallallahu aleihi va saliam) 
SuhaiPį ibn Amr. Jis priminė jiems susitarimą, prieš metus sudarytą prie 
Hudaibij. Allaho Pasiuntinys (sallallahu aleihi va saliam) atsakė: 

„Taip, tai tiesa... Bet leiskite mums pasilikti dar vienai dienai. Nes aš 
noriu vesti vieną iš jūsų moterų. Aš imu į žmonas Maimuną. Būtų gerai, 
jei suorganizuotumėme vestuves čia, kad ir jūs galėtumėte dalyvauti...“ 

Į tai Kureiš‘itų delegatas atsakė: „Ne, mes nesutinkame. Mums 
nėra reikalo dalyvauti tavo vestuvėse. Tuojau pat nešdinkitės iš Mekos“. 
Allaho Pasiuntiniui neliko nieko kito, kaip tik atsakyti: „Jūs turite tam 
teisę“ - ir paliepti bendražygiams ruoštis. 

Jau iki vakaro Mekoje jų nebuvo. Allaho Pasiuntinys liepė 
bendražygiams įrengti stovyklavietę vietovėje pavadinimu „Sarif“. Ten 
ir įvyko Pranašo (sallallahu aleihi va saliam) ir Maimunos vestuvės. 

Būtent tada jos vardas „Barra“ buvo pakeistas į Maimuna, kas priminė 
apie sėkmingą musulmonų įžengimą į Šventą žemę, praėjus septyneriems 
ilgiems metams po hidžros. Nuo tos dienos motulę ėmė vadinti šiuo vardu. 


Sprendimai vesti, kurie buvo duodami Allaho Pasiuntiniui 
(sallallahu aleihi va saliam) iš viršaus, su Maimunos santuoka buvo 
išsemti. Apie tai sakoma ajate: 

„Nuo šiol neleidžiama tau daugiau moterų, o ir 
keisti jas į kitas žmonas, nors ir žavėtų jų grožis, nebent 
tas, kurias užvaldė dešinė tavo. Allah’as stebi kiekvieną 
daiktą! „ (al-Ahzab, 33/52). 

Maimuna (radiallahu anha) buvo labai dorovinga moteris ir labai 
mėgo dovanoti vergams laisvę. Žavėdamasis būtent šia jos savybe, Allaho 
Pasiuntinys kartą pasakė: „Tegul Allahas pilnai tau už tai atlygina“. 

Kartais ji skolindavosi pinigų, kad paaukoti kieno nors reikmėms. 
Perduodama, jog kartą ji paėmė į skolą didelę sumą pinigų. Kai jos 
paklausė: „O tikinčiųjų motina! Kaip jūs nebijote imti skolon tokią didelę 
sumą pinigų? Kaip ketinate juos gražinti?“, ji atsakė žodžiais, kuriuos 
buvo girdėjusi iš Allaho Pasiuntinio (sallallahu aleihi va saliam): 

„Jeigu kas nors ima skolą, ketindamas ją gražinti, tame jam padės 
Pats Allahas“. 

Aiša (radiallahu anha) sakė: „Meimuna buvo pati 
dievobaimingiausią ir didžiausia geradarė iš mūsų, ir labiausiai maloni 
su savo giminaičiais“. 

Maimuna (radiallahu anha) nugyveno su abiejų pasaulių Saule 
(sallallahu aleihi va saliam) ketverius laimingus metus ir perdavė apie 
46 jo hadisus. Štai vienas iš jų: 

• Maimuna perdavė: „ Kai Allaho Pranašas (sallallahu aleihi va 
saliam) darė nusilenkimą iki žemės, jis taip plačiais padėdavo rankas, 
kad iš nugaros žiūrint boluodavo jo pažastys. Kai jis sėdėdavo, tais 
sėsdavosi ant kairiosios blauzdos.“ 

Yra žinoma, kad ji perdavė daug hadis’ų, susijusių su moteriškomis 
temomis. Abdullah ibn Šaddad (radiallahu anhu) sakė, jog girdėjo, kaip 
Maimuna pasakojo: „Būdavo, kad kartais mėnesinių laiku, kai man 
nebuvo galima melstis, aš gulėjau greta kilimėlio, ant kurio meldėsi 
Allaho Pasiuntinys (sallallahu aleihi va saliam), ir neretai jo drabužio 
kraštai kliudė mane“. 

Maimuna (radiallahu anha) tapo paskutiniąja Allaho Pasiuntinio 
(sallallahu aleihi va saliam) žmona. 51 -aisiais hidžros metais, kai 
jai buvo aštuoniasdešimt, grįždama ir hadžo, ji susirgo. Ji panorėjo, 
kad ją kuo greičiau išgabentų už Mekos ribų, nes Allaho Pasiuntinys 
(sallallahu aleihi va saliam) buvo sakęs, kad ji numirs už jos ribų. Kai jie 
pasiekė „Sarif “ vietovę, kuri netoli Tanim, jos siela paliko ją. Būtent ten, 
kur vyko jų su Allaho Pranašu (sallallahu aleihi va saliam) santuoka. 

Dženaza maldą jai atliko jos sūnėnas Abdullah ibn Abbas (radiallahu 
anhu). Ten pat, Sarif e, ji buvo ir palaidota. Kai jos kūną nešė į kapines, 
Ibn Abbas (radiallahu anha) paprašė: „Būkite atsargesni. Nekratykite 
jos ir nesupkite, prisilaikykite adabo. Juk ji jūsų motina“. 

Tegul gi Aukščiausiasis Allahas nepalieka mūsų be mūsų motulės 
Maimunos užtarimo. Amyn. 

Egiptietė tarnaitė, padovanota 
Allaho Pranašui (sallallahu aleihi va saliam), 

KLU^iojL Marija 

(radiallahu anha) 


Marija (radiallahu anha) buvo vergė, priėmusi Islamą... Ji buvo Pranašui 
(sallallahu aleihi va saliam) padovanota Egipto valdovo Mukavkis... Ji 
buvo antroji moteris po Hadidžos (radiallahu anha), padovanojusi Allaho 
Pasiuntiniui (sallallahu aleihi va saliam) kūdikį- Jos dėka pasaulį išvydo 
Ibrahimas, o jai pačiai teko laimė tapti visų tikinčiųjų motina... 

Ji buvo egiptietė. Ir ji minima kaip Marija Koptietė. Jos tikrasis 
vardas Marija bint Šamun. Ji buvo kilusi iš Egipto kaimo Hafn, Said 
provincijos, kuri yra vakariniame Nilo krante. Pasakojama, kad jos 
tėvas buvo koptas, o mama krikščionė ir ji, dar būdama maža, buvo 
atiduota tarnauti į Mukavkiso rūmus. 

Yra žinoma, kad Allaho Pranašas (sallallahu aleihi va saliam) sudarė 
sutartį su Mekos stabmeldžiais prie Hudaibij, kad šie nekariaus su jais 
dešimt metų. Po to jis ėmė siųsti savo pasiuntinius pas kaimyninių šalių 
valdovus. Jo pasiuntiniai gabeno su savimi laiškus, kuriuose jis kvietė 
priimti Islamą. Pas Egipto valdovą Mukavkisą buvo pasiųstas Hatibas 
ibn Abu Balta (radiallahu anhu). 

Mukavkis surengė Allaho Pranašo (sallallahu aleihi va saliam) 
pasiuntiniui didį priėmimą. Pagarbiai, prisilaikydamas padorumo normų, 
jis priėmė laišką ir atidžiai jį perskaitė. Jo širdis nušvito Tiesa. Bet jis 
nesugebėjo priimti Islamo, nes bijojo, kad praras valdžią. Parodęs karališką 
kilniaširdiškumą, jis per pasiuntinį apdovanojo Allaho Pranašą (sallallahu 
aleihi va saliam) brangiomis dovanomis ir perdavė jam atsakymo laišką. 

Jis padovanojo jam dvi verges - Mariją ir Sirin, audinių ir puikius 
arabų ristūnus. Šis nedidelis karavanas pasiekė Mediną septintaisiais 
hidžros metais. 

Allaho Pranašas (sallallahu aleihi va saliam) negalėjo atstumti 
valdovo dovanų. Jis priėmė jas, Mariją pasiliko sau, o Sirin atidavė 
Hasanui ibn Sabut. 

Marijai labai patiko malonūs Allaho Pasiuntinio (sallallahu aleihi 
va saliam) pokalbiai. Ją sužavėjo tai, kaip jis su ja elgiasi, ir koks jis buvo 
paprastas buityje. Jai darė įspūdį tai, kad jis savo žmonoms padėdavo 
namų ruošoje, ir pats gyveno labai paprastai. Tai, kad vietoje įprasto 
pompastiškumo ir didingumo, karaliavusio Mukavkiso rūmuose, ji 
atsidūrė ten, kur buvo įprastas draugiškumas, žmogiškumas ir atjauta, 
pasitarnavo jos priartėjimui prie Islamo. Jai pagaliau pasitaikė galimybė 
gyventi taip, kaip ji norėjo, ir tikėti tuo, kas jai atrodė teisinga. Ši 
pasirinkimo laisvė suteikė jai galimybę stoti į Tiesos kelią. 

Tapusi musulmone, ji pakilo į aukštą lygį. Ji tapo antrąja moterimi po 
Hadidžos (radiallahu anha), padovanojusia abiejų pasaulių Saulei (sallallahu 
aleihi va saliam) kūdikį... Ji gavo laisvę, tapusi visų tikinčiųjų motina, po 
ko daugiau niekas nesielgė su ja kaip su verge. Jos sūnus Ibrahimas buvo 
atiduotas žindyvei, už Medinos ribų. Allaho Pranašas (sallallahu aleihi va 
saliam) dažnai ateidavo aplankyti sūnaus. Jis buvo laimingas dėl Allaho jam 
suteiktos malonės. Jis negalėjo atsidžiaugti savo augančiu sūnumi. Taip pat ir 
motinai Marijai (radiallahu anha) jis buvo džiaugsmo ir ramybės šaltinis. 

Tačiau, dėl liūdnos lemties, mažasis Ibrahimas susirgo. Jis ėmė 
netekti jėgų ir vysti tiesiog akyse. Kai siela palikinėjo jo mažą kūnelį, 
Allahb Pranašas (sallallahu aleihi va saliam) suspėjo paimti jį iš 
Marijos rankų ir priglausti sau prie krūtinės. Glostydamas jo galvelę, 
jis kalbėjo: 

„ Sūneli! Mes negalime priešintis tam, kas atėjo pas mus iš Allaho. 
O Ibrahim! jei mums nebūtų lemta dar kartą susitikti su tais, kurie išėjo 
anksčiau už mus, aš iš sielvarto nežinočiau ką ir daryti. Mes labai liūdim 
dėl to, kad tu mus palieki. Ašaros pačios liejasi, o širdis neranda ramybės. 
Ir negalime mes savo Viešpačiui papriekaištauti dėl viso to“. Po to jis 
paaiškino Marijai teisingą požiūrį į šį įvykį ir pasistengė ją paguosti. 

Užjaučianti Pranašo Muhammadb (sallallahu aleihi va saliam) 
širdis persipildė jausmais, ir jis nepajėgė sulaikyti ašarų. Ten buvęs 
Abdurrahmanas ibn Auf (radiallahu anhu) nusistebėjo: 

„ O Rasuliullah! Nejaugi ir jūs verkiate?“ 

Į ką malonės ir gailestingumo Pranašas (sallallahu aleihi va saliam) 
atsakė: 

„Aš nedraudžiu jums verkti. Širdis prisipildo liūdesiu ir ilgesiu, o 
akys prisipildo ašarų. Ir žmogus negali šito suvaldyti. Aš neleidžiu jums 
raudoti ir aimanuoti ir draudžiu sekti visais blogais papročiais, kuriais 
žmonės seka nuo senų laikų“. 


Kaip Ibrahimb gimimas tapo Allaho Pasiuntiniui (sallallahu aleihi 
va saliam) dideliu džiaugsmu, taip jo mirtis tapo jam dideliu liūdesiu. 
Tą pačią dieną jis nuleido savo vaiką į kapą, atliko dženaza maldą ir 
savo rankomis užpylė žemėmis. Po to palaistė sūnaus kapelį vandeniu ir 
pastatė nedidelį akmenį galvūgalyje. Ibrahimas buvo palaidotas al-Baki 
kapinėsi. 

Tą dieną įvyko saulės užtemimas. Kai kurie aiškino tai Ibrahimo 
mirtimi ir sakė: „Dėl Ibrahimo mirties įvyko saulės užtemimas“. Išgirdęs 
tokius svarstymus, Allaho Pasiuntinys pasakė: 

„Saulė ir mėnulis - tai du Aukščiausiojo Allaho ženklai. Jų užtemimas 
nesusiję nė su vieno iš mirtingųjų mirtimi, nei su gimimu.“ 

Po sūnaus mirties Marija (radiallahu anha) nustojo rodytis žmonėse. 
Ji labai išgyveno sūnaus netektį ir dažnai lankė jo kapą. Greitu laiku šį 
pasaulį paliko ir pats Aukščiausiojo Numylėtinis (sallallahu aleihi va 
saliam). Po to Marija visiškai pasitraukė nuo žemiškojo gyvenimo. 

Ji gyveno labai ramų, tylų gyvenimą. Buvo tyli ir nesikišo į kitų 
reikalus. Todėl ji neperdavė nei vieno hadiso. 

Marija (radiallahu anha) numirė 16 hidžros metais, Omaro 
(radiallahu anha) valdymo laiku. Dženaza maldą jai atliko pats kalifas. 
Ir palaidota ji buvo al-Baki kapinėse. Tegul Allahas pagerbia mus jos 
užtarimu. Amyn. 

s ALLoJfifo Pa^iAAAfvįwsLo 

(wAlMALahjA oAmAA, vh wAL&mC) 

gLf\ 


Allah‘o Pasiuntinio (sallallahu aleihi va saliam) gyvenimas, iš 
kurios pusės į jį bepažiūrėtumėme, buvo ir bus nepralenkiamu sektinu 
pavyzdžiu žmonijai. 

Kiekvienas žmogus, nesvarbu kas jis ir kokią padėtį užima, suras jo 
gyvenime sau daug pamokų ir pamokymų. 

Jis buvo iškilus žmogus, išrinktas Aukščiausiojo Allaho. Jis savo 
šviesa nušviesdavo viską aplinkui. Buvo ir vergu, ir pasiuntiniu. Jis gimė 
ir užaugo žmonių bendruomenėje, kaip ir jie, jis valgė, gėrė, turėjo kitų 
natūralių poreikių, todėl buvo pranašu, atėjusiu iš jų pačių tarpo. 

Jis buvo atsiųstas visai žmonijai. Ir tapo paskutiniuoju pranašu 
- „Hatemun-Nabijin“ - pranašysčių Antspaudu, atėjusiu tam, kad 
žmonija įgytų laimė ir džiaugsmą. Juk po jo, iki pat Pasaulio pabaigos 
nebus nei pranašų, nei pasiuntinių. Todėl Aukščiausiasis Allahas padarė 
ypatinga jo fizinę ir dvasinę esybę. Pirmiausia jis visada buvo Paties 
Aukščiausiojo Allahb globoje. Pranašui (sallallahu aleihi va saliam) 
buvo leista ir net gi įsakyta be baimės ir nepatogumo kviesti į Tiesą. 
Apie tai Šventajame Korane sakoma: 

„O Pasiuntiny! Perduok, kas apreikšta tau tavo 
Viešpaties. O jeigu tu šito nepadarysi, tai neperduosi Jo 
apreiškimo. Allah’as apsaugos tave nuo žmonių. Iš tiesų 
Allah’as neveda tiesiai netikinčių žmonių!“ (al-Maida, 5/67) 

„O Pranaše! Užtenka Allah’o tau ir tiems, kurie 
pasekė tavim iš tikinčiųjų..“ (al-Anfal, 8/64) 

„O jeigu jie įsigeis apgauti tave, tai gana tau 
Allah’o; Jis - Tas, Kuris sustiprino tave Savo pagalba ir 
tikinčiaisiais.“ (al-Anfal, 8/62) 

Jo garbinimas taip pat buvo ypatingas. Pavyzdžiui, naktinė malda 
„tahadžud“ jo pasekėjams buvo skatinama, o jam - privaloma. Jam 
nebuvo galima imti zakato. Jie taip ilgai melsdavosi, kad jo palaimintos 
kojos ištindavo. Jis labai dažnai dalino sadaka. O vieno hadžo metu 
paaukojo apie šimtą kupranugarių. 

Dar vienas dalykas, kuris išskyrė abiejų pasaulių Saulės gyvenimą 
iš kitų žmonių gyvenimų - tai jo šeimyninis gyvenimas. Jo daugpatystė 
turėjo savas priežastis ir talpino savyje didžią išmintį. Tokiu būdu 
moteris įgijo vertę ir pagarbą, kurių ji neturėjo džahilijos laikotarpio 
visuomenėje, be to, Allaho Pasiuntinio (sallallahu aleihi va saliam) 
pavyzdys, parodė leistinumą vesti keletą moterų. Islamas, leidęs 
daugpatystę ir leidęs vesti vienu metu keturias žmonas, taip pat įvedė 
teisingumo prisilaikymo sąlygą. 

Kadangi Allaho Pranašas (sallallahu aleihi va saliam) buvo Paties 
Allaho globoje, jo gyvenimas buvo be nuodėmės. Jis negalėjo elgtis 
taip, kaip jam užsinorėdavo. Iš jo lūpų nebuvo galima išgirsti tuščių 
žodžių. Jis niekada nesekė aistromis. Jis kalbėjo tik tai, kas jam buvo 
apreiškiama. Tai, ką jis žinojo, gaudavo iš apreiškimų. Juk jį auklėjo Pats 
Aukščiausiasis Allahas. Ir tik Jis visko jį mokė. Pats Pranašas (sallallahu 
aliehi va saliam) buvo beraštis. Tačiau Aukščiausiasis Allahas suteikė 
jam visas žinias. Jeigu ne dieviškieji apreiškimai, jis taip ir būtų likęs 
nežinojime ir nebūtų galėjęs padaryti tų poelgių, kurie yra pavyzdys 

visiems žmonėms ir moko juos puikios moralės. Apie tai Šventajame 
Korane sakoma: 

„Neišsimušė iš kelio jūsų bičiulis ir nepasiklydo. 

Ir nekalba jis nuo savęs. Tai - tik apreiškimas, kuris 
apreiškiamas“. (an-Nadžim, 53/2-4) 

Suros al-Ahzab 21-ajeme ajate kalbama, kad Allahb Pasiuntinys 
(sallallahu aliehi va saliam) yra geriausias sektinas ir pamokantis 
pavyzdys visai žmonijai: 

„Geras pavyzdys jums buvo Allah’o pasiuntinys 
tiems, kurie pasikliauja Viešpačiu ir Busimuoju 
gyvenimu ir dažnai mini Allah’ą.“ (al-Ahzab, 33/21) 

„ ...Tad imkite tai, ką leido imti jums Pasiuntinys, 
ir šalinkitės to, ką jis jums uždraudė...“ (al-Hašr, 59/7) 

Jis buvo pasiekęs tokį dvasinį lygį, kurio nebuvo pasiekę niekas iš 
sukurtųjų. Jis buvo žmonių ir džinų pranašas, ir mokė Korano vienus 
ir kitus. 

Jis buvo gyvas Korano atspindys. Jo dorovė buvo Koranas. Ir todėl 
visas jo šeimyninis gyvenimas buvo pripildytas slaptos prasmės ir 
išminties. Mekoje jis buvo visų gerbiamas ir mylimas. Niekas niekada 
nematė, kad jis būtų padaręs ką nors smerktino. Jis buvo kilmingos 
kilmės. Jo senelis ir dėdės buvo Šventojo Namo, Kabos tarnautojai. 

Jis buvo tobulos išvaizdos. Jusufo (aleihissalam) blanko prieš 
Allahb Pasiuntinio (sallallahu aliehi va saliam). Todėl kiekvienas 
mekietis būtų su džiaugsmu išleidęs už jo savo dukterį. 

Tačiau, nežiūrint tokių galimybių, jo pirmąja žmona tapo 
keturiasdešimtmetė našlė, turėjusi vaikų, - kilnioji Hadidža (radiallahu 
anha), kuri buvo penkiolika metų vyresnė už jį. Jis išgyveno su ja 
dvidešimt penkerius metus. Jiems gimė šeši vaikai, iš jų - keturios 
mergaitės. Allahb Pasiuntinys (sallallahu aliehi va saliam) nevedė kitų 
žmonų iki pat Hadidžos (radiallahu anha) mirties. Jis tapo daugiapačiu 

tik penkiasdešimties. Kiekviena iš tų santuokų turėjo savo istoriją ir 
buvo sudaroma dieviškuoju įsaku. 

Visatos Pasididžiavimas (sallallahu aliehi va saliam) buvo labai 
laimingas savo šeimyniniame gyvenime. Taip buvo todėl, kad jis niekada 
neskriaudė savo žmonų ir niekada su jomis nesiginčijo. Su kiekviena jis 
nugyveno laimingas ir ramybės kupinas dienas, nežiūrint to, kad jos 
visos skyrėsi tarpusavyje savo ir amžiumi, ir charakteriu, ir požiūriu 
į gyvenimą. Jis su visomis jomis elgėsi vienodai. Ir todėl kiekviena 
jo žmona stengėsi užsitarnauti jo meilę. Jis buvo meilės šaltinis savo 
šeimoje. Jis buvo dėmesingas kiekvienos iš savo žmonų jausmams ir 
niekada neužgavo nė vienos iš jų. Jis buvo su jomis ypatingai jautrus 
ir malonus, buvo geranoriškas, ir nuo jo veido niekada nedingdavo 
šypsena. Jis lankydavo jas kasdien. Skyrė kiekvienai iš jų dėmesio, ir su 
jomis šnekučiavosi. Juk jautri ir pažeidžiama moters natūra reikalavo 
būtent tokio dėmesingo elgesio. 

Palaiminti abiejų pasaulių Saulės (sallallahu aliehi va saliam) namai 
buvo tikėjimo ir Islamo židiniu tikrąja to žodžio prasme. Mokykla, 
kurioje buvo mokoma dorovės ir moralės. O kiekviena iš jo žmonų buvo 
šių disciplinų ir Islamo mokytoja. Visos moterys ateidavo spręsti savo 
problemų čia, į šią mokyklą. Ir didelė dalis iš to, ką Allaho Pasiuntinys 
(sallallahu aliehi va saliam) sakė apie šeimyninį gyvenimą, pasiekė mus 
būtent jų dėka. Tokiu būdu, Allaho Pasiuntinys (sallallahu aliehi va 
saliam) yra geriausias sektinas pavyzdys visai žmonijai, o jo žmonos, 
tapo neįkainuojamu puikios musulmonių moterų moralės pavyzdžiu. 

Allaho Pasiuntinys (sallallahu aliehi va saliam) buvo linkęs susisieti 
giminystės ryšiais su artimiausiais savo sahabais, kurie labiausiai jam 
padėjo plėsti Islamą. Dėl šios priežastis jis vedė Aišą ir Havsą (radiallahu 
anhuma), savo artimiausių draugų Abu Bakro ir Omaro (radiallahu 
anhuma) dukteris. Ir išleido savo dukteris už savo artimiausių draugų 
Osmano ir Ali (radiallahu anhuma). Rukiją ir Ummu Gulsum (radialahu 
anhuma) - už kilniojo Osmano, o Fatimą - už kilniojo Ali (radiallahu 
anhum). 

Abiejų pasaulių Pasididžiavimas (sallallahu aliehi va saliam) taip 
pat užjautė šeimas, likusias be vyrų ir tėvų, žuvusių kovoje už tikėjimą. 
Jis ėmė tas moteris po savo sparnu ir rūpinosi jomis ir jų našlaičiais 
likusiais vaikais. Jis teikė jiems pačią geriausią globą ir apsaugą. Jis 
niekuomet nepalikdavo jų vienų kovoje už tikėjimą. Ir jeigu buvo 
būtina, jis ėmė jas savo globon vedybų keliu. Tame slypi jo vedybų 
su Sauda, Umma Saliama, Ummu Habiba ir Zainab bint Huzeima 
(radiallahu anhunna) išmintis. 

Kai kurios Allaho Pasiuntinio (sallallahu aliehi va saliam) 
santuokos buvo sudaromos politiniais ir socialiniais sumetimais. Jo 
santuokos su didelių giminių vadų dukterimis buvo priežastimi to, kad 
jie priėmė Islamą. Dėl šių santuokų šiek tiek sumažėjo priešiškumas ir 
neapykanta musulmonams, kas padėjo lengviau plisti Islamui. Dėl to, 
po Allaho Pasiuntinio (sallallahu aliehi va saliam) vedybų su Ummu 
Habiba (radiallahu anha), Abu Sufjan niekada daugiau neapnuogino 
ginklo kovoje su Allaho Pasiuntiniu (sallallahu aliehi va saliam). O po 
vedybų su Safija ir Džiuveirija (radiallahu anhuma) sumažėjo judėjų 
priešiškumas musulmonams, o praėjus kuriam laikui, daugeliui iš jų 
teko garbė priimti Islamą. 

Allaho Pranašui (sallallahu aliehi va saliam) buvo duota pareiga 
įveikti nuo senų laikų visuomenėje nusistovėjusius papročius ir 
tradicijas. Šiuo tikslu jis apsivedė su Zainab bint Džahš (radiallahu 
anha), po to, kai jis išsiskyrė su Pranašo įsūniu Zaidu. Tokiu būdu, jis 
savo asmeniniu pavyzdžiu parodė, jog paprotys, įsūnytus vaikus laikyti 
asmeniniais, kuris buvo plačiai paplitęs tarp arabų, yra neteisingas. 

Taigi, abiejų pasaulių Saulės (sallallahu aliehi va saliam) šeimyninis 
gyvenimas, įskaitant pačias dvasingiausias ir kitas jo būties savybes, 
buvo ne kas kita, kaip dieviškojo įsako vykdymas. Juk pranašo paskirtis 
- dieviškųjų įsakų vykdymas - jam taip pat natūralu, kaip jo paties 
pranašiškas buvimas. Juk jis atsiųstas žmonėms, būti jiems vedliu, 
žodžiais, veiksmais ir visu savo egzistavimu, parodančiu jiems tikrąjį 
kelią. Apie tai Šventajame Korane sakoma: 

„Neturi Pranašas nuodėmės dėl to, ką jam nustatė 
Allah’as. Taip buvo nustatyta Allah’o tiems, kurie buvo 
anksčiau. Allah’o sprendimas buvo nulemtas iš anksto. 
Jie perduoda Allah’o apreiškimus ir bijo Jo, ir nebijo 
nieko, išskyrus Allah’ą. Užtenka to, kad Allah’as veda 
sąskaitas!“ (al-Ahzab, 33/38-39) 

K^i kurios ALLatyo 

^wurvu\ ypatybės 


Šventajame Korane, suros „al-Ahzab“ 6-ajame ajate, Allaho 
Pasiuntinio (sallallahualeihivasallam) žmonosvadinamos„Ummahatul- 
muminun“ - „visų tikinčiųjų motinomis“. 

Kitame ajate Aukščiausiasis Allah sako, kad jos išsiskiria iš kitų 
moterų: 

„Jeigu jis duos jums skyrybas, tai jo Viešpats 
gali pakeisti jus žmonomis, kurios gali būti geresnės 
jam žmonos, nei jūs - musulmonės, tikinčios, 
atgailaujančios, garbinančios, pasninkaujančios, našlės 
ir mergelės.“ (at-Tahrim, 66/5) 

Šiame ajate kalbama apie dorovines Allaho Pasiuntinio (sallallahu 
aleihi va saliam) žmonų savybes, ir apie tai, kad jis negalėjo skirtis nė 
su viena iš tų moterų, su kuriomis buvo susituokęs. 

Šio taurios abiejų pasaulių Saulės (sallallahu aleihi va saliam) 
žmonos, visų tikinčiųjų motinos, buvo tikinčios musulmonės, kurios 
atsidavė Allaho tarnystei. Visas jų gyvenimas buvo kova už tikėjimą. 
Jos net pačiais sunkiausiais momentais nei per žingsnį nesitraukė nuo 
tikėjimo, o sunkumai ir gyvenimo negandos tik sutvirtino jų ištikimybę. 
Paklusdamos Allahui ir Jo Pranašui (sallallahu aleihi va saliam), j os pilnai 
atsidavė Viešpačiui. Juos nuolat atgailavo, prašė atleidimo už klaidas, 

apie kurias jos žinojo, ir kurias padarė nežinodamos. Kiekvienos iš jų 
gyvenimas buvo pripildytas atgaila, paklusnumu Allahui, žemiškųjų 
gėrybių atsisakymu, naktinėmis maldomis ir dienos pasninku. Visos jos 
buvo nuoširdžios ir geradarės. 

Todėl jų gyvenimas skyrėsi nuo kitų moterų gyvenimo. Šventajame 
Korane Aukščiausiasis Allahas praneša: „O pranašo žmonos! Jūs ne 
tokios, kaip bet kuri kita moteris...“ (Sura al-Ahzab, 33/32). Tuo pačiu jis 
iškelia jas iš likusių ir praneša apie tai ummai. Tai, kas jas išskyrė iš kitų, 
aiškinama taip: 

1. Jos po AllalTo Pranašo (sallallahu aleihi va saliam) 
mirties daugiau nebėgai ėjo ištekėti. 

Bet kuri musulmonė po vyro mirties pasibaigus laukimo periodui 
gali ištekėti. Tačiau tai nebuvo leista Allaho Pasiuntinio (sallallahu 
aleihi va saliam) žmonoms. Kadangi Allahas iškėlė jas padarydamas 
Allaho Pasiuntinio (sallallahu aleihi va saliam) žmonomis ir visų 
tikinčiųjų motinomis, Jis panoro kad taip liktų iki Pasaulio pabaigos. 
Šventajame Korane sakoma: 

„Nedera jums varginti Allaho Pasiuntinio ir 
niekados neveskite jo žmonų po jo. Tai iš jūsų pusės 
didelė nuodėmė prieš Allahą. Jeigu jūs ką nors 
atskleidžiate arba nuslepiate - Allahas vis tiek žino apie 
kiekvieną daiktą.“ (Sura al-Ahzan, 33/53-54) 

2. Pranašo (sallallahu aleihi va saliam) 

žmonos turėjo prisidengti savo veidus ir plaštakas. 

Pagal Hanafi ir Maliki mazhabus moterims nereikia prisidengti 
veidų ir plaštakų. Tačiau kiekviena pilnametystės sulaukusi moteris 
privalo slėpti po drabužiais visą kūną, išskyrus veidą ir plaštakas. O 
Pranašo žmonos privalėjo prisidengti drabužiais visą kūną, įskaitant ir 
veidą bei plaštakas. 

3. Su jomis buvo galima bendrauti tik per širmą. 

Bet kuris svetimas vyras, būdamas Allaho Pasiuntinio (sallallahu 
aleihi va saliam) namuose, jei norėjo ko nors paprašyti pas jo žmoną, 
galėjo padaryti tai tik per širmą. Apie tai kalbama tokiame ajate: 

„O kada prašote iš jų (pranašo žmonų) kokio nors 
daikto, tai prašykite pro skraistę. Tai švariau ir jūsų ir 
jų Širdims“. (Sura al-Ahzab. 33/53) 

4. Dvigubas atlygis už kiekvieną padarytą gerą ar blogą darbą. 

Allahb Pasiuntinio (sallallahu aleihi va saliam) žmonos už 
kiekvieną padarytą gerą darbą gaudavo iš Allahb dvigubą atpildą, o jei 
jos padarydavo ką nors nuodėmingo, tai joms buvo užrašoma dvigubai 
didesnė nuodėmė. Tokia buvo Allahb valia. Apie tai Korane sakoma: 

„O Pranašo žmonos! Kuri iš jūsų padarys aiškią 
niekšybę, tai padvigubinta bus bausmė jai. Juk Allah’ui 
tai - lengva. 

O tai, kuri iš jūsų nuolanki Allah’ui ir Jo Pasiuntiniui 
ir daro gerus darbus, - tai Mes duosime atlygį dvigubą 
ir paruošime jai dosnią dalį. 

O Pranašo žmonos! Jūs - ne tokios, kaip kuri 
nors iš moterų. Jeigu jūs dievobaimingos, tai nebūkite 
pernelyg švelnialiežuvės, kad neįsigeistų jūsų tasai, 
kurio širdis nesveika, ir kalbėkite deramai. 

Būkite savo namuose ir nesipuoškite ankstesnio 
neišmanymo puošmenomis. Atlikinėkite maldą, 
mokėkite zakiatą ir pakluskite Allah’ui bei Jo 
Pasiuntiniui. Allattas nori nutolinti bjaurastį nuo jūsų, 
nuo jūsų šeimos namų ir išskaistinti jus iki tyrumo. 

Ir atsiminkite tai, kas skaitoma jūsų namuose iš 
Allah‘o apreiškimų bei išminties, iš tiesų Allah‘as - 
Mielas, Žinantis!“ (al-Ahzab, 33/30-34) 

Pranašo (sallallahu aleihi va saliam) žmonos 

Vardas 

Amžius san¬ 
tuokos metu, 
santuokos 
metai 

Amžius 
mirties metu, 
mirties metai 

Perduotų 

hadis’ų 

kiekis 

Allah‘o 

Pasiuntinio 

amžius 

santuokos 

metu 

Kartu 
nugyventų 
metų skai¬ 
čius 

l.Hadidža bint 
Huvailid (našlė) 

40, 15 metų iki 
pranaš.pr. 

65, 10 metų 
po pranaš.pr. 


25 

25 

2. Sauda bint 

Zam‘a (našlė) 

50, 10 metų po 
panaš. pr. 

72, 22 hidž¬ 
ros metais 

5 

50 

14 

3. Aiša as-Saddika 
bint Abu Bakr 

(mergelė) 

9, 

1 hidžros metais 

66-67, 

57-58 hidžros 
metais 

2210 

54 

9 

4. Hafsa bint 

Omar al-Faruk 

(našlė) 

21, 3 hidžros 
metais 

63, 45 hidž¬ 
ros metais 

60 

56 

8 

5. Zainab bint 
Huzeima (našlė) 

30, 3 hidžros 
metais 

30, 3 hidžros 
metais 


56 

3 mėnesius 

6. Umrnu Saliama 
Hind bint 

Huzeima (našlė) 

29, 4 hidžros 
metais 

53, 20 hidž¬ 
ros metais 

378 

57 

7 

7. Zainab bint 

Džahš (išsiskyrusi) 

35, 5 hidžros 
metais 

53, 20 hidž¬ 
ros metais 

11 

58 

6 

8. Džiuveirija bint 
Haris belaisvė, 
mergelė) 

20, 

5 hidžros metais 

65, 

56 hidžros 
metais 

7 

58 

6 

9. Ummu Habiba 
Ramia bint Abu 
Sufjan (našlė) 

30, 

7 hidžros metais 

72, 

44 hidžros 
metais 

65 

60 

4 

10. Safija bint 

Huvei (belaisvė, 
našlė) 

17, 7 hidžros 
metais 

60, 50 hidž¬ 
ros metais 

10 

60 

apie 45 
mėnesius 

11. Maimuna bint 
Haris (našlė) 

36, 7 hidžros 
metais 

80, 51 hidžros 
metais 

46 

60 

Apie 39 
mėnesius 

12. Marija 

Koptietė (mergelė) 

20, 7 hidžros 
metais 

30, 16 hidžros 
metais 


60 

4 

































































































































